Hageegee Vaahaka: Dhaitha - Vaguthu\nހަޤީޤީ ވާހަކަ: ދައިތަ\nމިއީ ހަޤީޤީ ވާހަކައަކަށް އުނިއިތުރު ގެނެސްގެން ލިޔެވިފައިވާ ވާހަކައެކެވެ.\n"ކޮބާ؟ ހުރިހާ އެއްޗެއް ހަމަވީތަ؟" ދޯނިން ފައިބައިގެން އައި ދީނާއަށް ބަލާލަމުން އަހަރެން ބުނީމެވެ.\n"އާ. ބައްޕަ އެބަގެނޭ ފޮށިގަނޑު"\nދީނާއަކީ އަހަރެންގެ ހުރި ހަމައެކަނި ކޮއްކޮއެވެ. ކިޔުވުން ނިންމާލާފައި ރަށުގެ ހެލްތް ސެންޓަރގެ ޑޮކްޓަރުގެ ވަޒީފާ ދީނާއަށް ހަމަޖެހުމުން ރަށަށް ބަދަލުވީއެވެ. ކޮއްކޮ އައުމުން އަހަރެންނާއި މަންމައާއި އަދި ބައްޕަވެސް ތިބީ ވަރަށް އުފަލުންނެވެ. އަހަރެންނަކީ ރަށު ސުކޫލްގެ ޓީޗަރެއްގެ ވަޒީފާގައި އުޅޭ މީހަކީމެވެ. ބައްޕަ އުޅެނީ ރަށު ސުކޫލުގައި މަސައްކަތު މީހެއްގެ ވަޒީފާގައެވެ. ސާދާ ދިރިއުޅުމެއްގައި އަހަރެމެންގެ ކުޑަ ޢާއިލާ ދިރިއުޅެމުން މިދަނީ ވަރަށް އުފަލާއެކުގައެވެ. ކޮއްކޮ ރަށަށް އައުމުން ދެން ދިރިއުޅުން ފުރިހަމަވީކަމުގެ އިހްސާސް ކުރެވިގެން ދިޔައެވެ.\nކޮއްކޮ ގޮވައިގެން ގެއަށް ދެވުނު އިރު ހަވީރު ހަތަރެއްޖަހައި ބޮޑުވެއްޖެއެވެ. އޭރު މަންމަ ހުރީ އެންމެނަށް ނޫޑްލްސް ކައްކައިގެން ކާމޭޒުމަތިވެސް ތައްޔާރުކޮށްފައެވެ. ކެއުމަށްފަހު ކޮއްކޮ ބޭނުންވީ އަހަރެމެންގެ ގެއާ އިންވެގެން ބޮޑު މަގެއްލާފައި ދެފަރާތުން ރުށްތަކެއް ހައްދާފައި ހުންނަ ދިމާލަށް ދިއުމަށެވެ. އިރުއޮއްސޭ މަންޒަރު އެންމެ ރީތިކޮށް ފެންނަނީ އެތަނުންކަމުން ރަށުގެ ވަރަށް ގިނަ މީހުން އެދިމާލު އަތިރިމައްޗަށްގޮސް އެ ހިތްގައިމު މަންޒަރު ބަލަން ތިބެއެވެ. ދިގުމަގުން އަހަރެމެންވެސް ދިޔައީ އެދިމާލަށެވެ. އޭރު މަގުގެ އެއްފަރާތެއްގައި ހުރި ރުކެއްގެ ދަށުގައި ބަރޯގާޑިޔަލެއް ބަހައްޓައިގެން އަހަރެމެން ގޭގެ ކުރިމަތީގައި ހުންނަ ގޭގެ ދައިތަ އުޅެއެވެ.\n"އަނހާ. ދީނާ.. ކޮން އިރަކު މަންޖެއައީ؟" ދައިތަ ކުރަންހުރި މަސައްކަތް މެދުކަނޑާލަމުން ބުންޏެވެ.\n"މިއަދު ހަމަ މިއައީ. ހާދަ ބުރަކޮށް ކީއްތަތިކުރަނީ ދައިތާ؟" ދީނާވެސް ދައިތައާއި ސުވާލުކޮށްލިއެވެ.\n"މީ ކާށިކޮޅެއް ހޯދަން ވަލަށް ވަދެފަ މިއައީ. ޝާހާ.. ކުރިން ދުވަހު މަންމަ ގެނައި ތަށްޓެއް ހުންނާނެ ގޭގައި. އެކޮޅަށް ދަމުން އެނަގައިން ދައްޗޭ އިނގޭ" ދައިތަ އަހަރެންނާއި ދިމާލަށް ބަލާލަމުން ބުންޏެވެ. އަހަރެން އެއްބަސްވުމުގެ ގޮތުން ބޯޖަހާލާފައި ދީނާ ގޮވައިގެން ކުރިއަށް ހިގައިގަތީމެވެ.\n"ދޮންތާ. އެދައިތަ އަދިވެސް ވަލަކުން ނާރާ ދޯ؟ އެހާ މުސްކުޅިވާއިރުވެސް"\n"އާ. މިހާރުވެސް އިރުއޮއްސެންދެންވެސް އުޅޭނީ އަބަދު ކޮންމެވެސް އެއްޗެއް ހޮވުމުގަ ހަމަ. ބަންގި ގޮވައި ދެނަމާދު ދޭތެރޭގައިވެސް ހަމަ ހުރެދާނެ އެއޮއް ފެންނަ ބޮޑު ވިނަގަނޑު ކައިރީގައިވެސް ކާށި ފުންޏެއް ޖަހައިގެން އެ ބަލާ އައިސް" ތަންކޮޅެއް ދުރުން ފެންނަން އޮތް ގަސްބޯ ބިޔަ ވިނަގަނޑެއް ދައްކާލަމުން އަހަރެން ބުނެލީމެވެ.\n"އަޅެ މަނަމަ ބިރުން މަރުވެދާނެ. މިގަޑީގައި އަންނަންވެސް ބިރުގަނޭ މިހާ ދިގު މަގެއް ހުރަސްކޮށްފައި. އަނެއްކާ މިހާރު ކުޑަކޮށް މިތަން ސާފުކޮށްފައި އޮތަކަސް ހަމަ މިހިރަ ރުށްތައް ކައިރިން އެކި ވަރުވަރުގެ ވިނައާއި ގަސްދޯ މިހުންނަނީ. ހަމަ ވަލެއްނު މީވެސް" ދީނާ ފާޑަކަށް މުޅި ސަރަހައްދަށް ބަލަމުން އަހަރެންނާ ދިމާލަށް އެނބުރިލާފައި ބުންޏެވެ.\nއަހަރެން އިތުރަށް އެއްޗެކޭ ނުބުނެ ހޫމް އަޅުވާލާފައި މަޑުން ހުރީއެވެ.\nއަހަރެމެންނަށް ދިހަވަރަކަށް މިނެޓް ފަހުން އަތިރިމައްޗާ ހަމައަށް އާދެވުނެވެ. އޭރު ބައެއް މީހުން އަތިރިމަތީގައި އެކި ވަރުގެ ފޯނު ހިފައިގެން ތިބެ އިރުއޮއްސޭ މަންޒަރު ފޮޓޯ ނަގަމުންދެއެވެ. އަހަރެމެން ދެމީހުންވެސް އެކަކު އަނެކަކުގެ ފޮޓޯކޮޅެއް ނަގާލުމަށްފަހު ބަންގި ގޮވުމުގެ ކުރިން ގެއަށް އަންނަން ވެގެން ހިގައިގަތީމެވެ. އަދި ގެއަށް ވަނުމުގެ ކުރިން ކުރިމަތީގައި ހުރި ދައިތަގެ ގެއަށްގޮސް މަންމަގެ ތަށި ނެގީމެވެ. އޭރުވެސް އަދި ދައިތަ ވަލުން ނާންނަކަމަށް ދައިތަގެ ދަރިން ބުންޏެވެ. އަހަރެން ދެފަރާތަކަށް ބޯހޫރުވާލާފައި އައިސް ގެއަށްވަނީމެވެ.\nއޭގެ ހަފްތާއެއް ފަހެވެ. ދީނާވެސް ވަޒީފާއަށް ނުކުންނަން ފެށިއެވެ. އަހަރެންވެސް ސުކޫލަށް ނުކުމެ އުޅެންފެށީ ނެގި ޗުއްޓީ ހަމަވުމުންނެވެ. ދޭތެރެއަކުން މަންމައާއި ބައްޕައާވެސް އެކު އަހަރެމެން އަތިރިމައްޗަށް އިރުއޮއްސޭ މަންޒަރު ބަލަން ދަމެވެ. އެއްދުވަހެއްގެ ހަވީރު އަހަރެން ގެއަށްއައި މަގުމަތީގައި ދައިތަގެ އަންހެން ދަރިއަކާ މަގުމަތިން ދިމާވިއެވެ.\n"އަސްމާ. ގެއާ ދިމާލަށްތަ ތި ދަނީ؟" އަހަރެން އަސްމާއާ އަރާހަމަކޮށްފައި ބުނެލީމެވެ. އޭރު އަސްމާގެ އަތުގައި އޮތް ބޭސްކޮތަޅު އަހަރެންގެ ލޮލުގައި އަޅައިގަތެވެ.\n"އާ. މިއުޅެނީ މަންމަ ހުންއައިސްގެން އުޅޭތީ ރޭއްސުރެން. އެހެންވެ ބޭސްކޮޅެއް ގަނެލައިގެން މިދަނީ. މިއަދު އެއްފަހަރު ބޭސްދިނީމައި ކުޑަކޮށް ރަނގަޅުވެފައި ހުރީ. އެކަމަކު މިރޭވެސް ބޭސްދޭން ކަމަށް. ކޮންތާކުން ތިއަންނަނީ؟ ސުކޫލުންދޯ؟" އަސްމާވެސް އަހަރެންނަށް ބަލާލާފައި އަހަރެންނާއި އެއްވަރަކަށް ހިނގަމުން އައެވެ.\nގެއަށް ވަދެލާފައި ސައިބޮއިގެން އަހަރެން މަންމައާއެކު ބޭރު ޖޯލީގައި ޖައްސާލީމެވެ. އޭރު މަގުގެ އެއްކޮޅުން ދީނާ ޑިއުޓީ ނިންމާލާފައި އަންނަތަން ފެނެއެވެ. ބައްޕަވެސް ގެއިން ނުކުމެގެން އައިސް އަހަރެމެން އިށީނދެގެން ތިބި ޖޯލީގައި އޮށޯވެއްޖެއެވެ. އެޖޯލި ހުންނަނީ އަހަރެމެންގެ ގޯތީގައި މަގަށްވާ ގޮތަށް ބަހައްޓާފައި ކަމުން ރަށުގެ ބޮޑުމަގާއި އަތިރިމައްޗަށް ދާން އޮންނަ މަގުގެ ކުރިކޮޅު ރީއްޗަށް ފެނެއެވެ. އޭރު އިރުއޮއްސެން މާކަ ގިނަ ވަގުތެއް ނެތެވެ. އަހަރެމެން އެކި އެކި ވާހަކައިގައި މިހެން ތިއްބާ ކުރިމަތީ ހުރި ގެއިން ބަރޯގާޑިޔަލުގައި ހިފާލައިގެން އެއްކަލަ ދައިތަ ނުކުންނަތަން ފެނިއްޖެއެވެ.\n"އަހާ ދައިތާ.. އަސްމާ ބުންޏޭ ވަރަށް ހުން އައިސްގެން އުޅޭ ވާހަކަ. ދެން އަނެއްކާވެސް ވަލަށްތަ ތިދަނީ؟" އަހަރެން ދައިތަ ފެނުމުން ޖޯލިން ކުޑަކޮށް ތެދުވެލައި ދައިތައާއި ވާހަކަ ދެއްކީމެވެ.\n"އާ. ދެން ކުޑަ ހުމެއްވިއްޔަ. އޮންނަންޏާ ހަމަ އޮންނަހާވާނީ. އެހާ ބޮޑު ކަމެއް ނޫނެއްނު. މިދަނީ ދަރުކޮޅެއް ބަލާ"\nމިހެން ބުނެފައި ހިނިގަނޑެއް ޖަހާލާފައި ދައިތަ ހިގައިގަތެވެ. ދީނާ ގެއަށް އައިސް ސައިބޮއިގެން މަގުމައްޗަށް ނުކުތްއިރު ހައެއްޖަހައި ބޮޑު ވެއްޖެއެވެ. ބައްޕަ ތެދުވެގެން ނަމާދަށް ދާން އުޅެފައިވެސް މަޑުކޮށްލީ ކޮންމެވެސް މީހަކު ގުޅައިގެން އުޅޭތީއެވެ. އަހަރެމެންވެސް ބައްޕަ ދައްކާ ވާހަކަ އަޑުއަހަން ތިއްބާ ބަންގިގޮވި އަޑު އިވުނެވެ. ބަންގި ގޮވައި ނިމުމުން ބައްޕަ ވާހަކަ ދައްކަން ފެށިއެވެ.\n"ދަރިފުޅާ ދީނާ. ކިހިނެއްތަ ހެލްތް ސެންޓަރގެ ކަންތައް؟"\n"ރަނގަޅު. އަދި އެހާ މީހުނެއް ނާދޭ ދައްކާކަށް. އެހެންވެ އެހާ ބިޒީއެއް ނުވޭ. އެކަމަކު އެބަ އުޅެޔޯ ބޮޑު ހުމެއް މިރަށުގަ" ދީނާ ވާހަކަދެއްކީ ފޯނާ ކުޅެމުންނެވެ.\n"އާ. މާމަވެސް ހުންފާޑުވެފަ ހުރީ މަންމަ މިއަދު ހެނދުނު ދިޔައިރު. ހަވީރު ގުޅާލީމައި ބުނި ރަނގަޅޭ. އެކަމަކު މާދަން ހުން އައިސިއްޔާ ދީނާ ގޮސްލައްޗޭ މާމަ ބަލާލަން އިނގޭ" މަންމަ މިހެން ބުނެ ނުނިމެނީސް މީހަކު ބާރު ބާރަށް ހަޅޭއްލަވާ އަޑު އިވެން ފެށިއެވެ. އަހަރެމެން ދިޔައީ ސިއްސައިގެން ކަމުން ކޮޅަށްވެސް ތެދުވެވުނެވެ. އެކި ދިމަ ދިމާ ބެލިއިރު އަތިރިމައްޗަށްދާން އޮންނަ މަގުން އަންހެނަކު އޭނަގެ ލިބާސް ޖަހާ އަރުވާލައިގެން ބާރަކަށް ދުވެފައި އެބަ އާދެއެވެ. ހީވަނީ ބޮޑު ބިރެއް ފެނިގެން އުޅޭ ހެންނެވެ. މިއަޑެއް އިވިގެން އޭރު މަގުމަތިން ދިޔަހާ ބަޔަކުވެސް ދުވެފައި ކަހަލަގޮތަކަށް އަހަރެމެން ގެއާ ދިމާލަށް އައެވެ.\n"ދައިތައެއް ނެތް. ދައި" މާނޭވާ ލަމުން އައި ސިއްތިފުޅަށް ކިޔެނީ އެހިސާބަށެވެ.\n"އޭ.. މަންމަ ކޮބާ؟" އަސްމާވެސް ސިއްތިފުޅާ ދިމާލަށް ދުއްވައިގަންނަމުން ބުނެލިއެވެ.\n"އެކޮއި... ކަމަކުދާކަށްނެތް. ހިނގާ ހަސަންފުޅު ހޯދަން" ސިއްތިފުޅަށް ވާހަކަ ދެއްކެނީވެސް ނިކަން ހާލުންނެވެ. ލާފައިވާ ނޫކުލައިގެ ލިބާހުގެ ފަސްބައިގައި ހިފައި އަތުންނާއި ލޮލުން އެކި ވައްތަރު ޖައްސަމުން އެކިޔާ ނުކިޔާ އެއްޗެއްވެސް އިނގެނީ ވަރަށް ކަނުލައި އަޑު އެހީމައެވެ. އަހަރެންގެ ބައްޕައާއި މަންމަވެސް ސިއްތިފުޅާ ކައިރިވެއްޖެއެވެ. އަހަންނާއި ދީނާ ތިބީ ވާނުވާ ނޭނގިފައެވެ.\n"ވީގޮތެއް ކިޔައިދީބަލަ. އޭރުންނު އަހަރެމެންނަށްވެސް އިނގޭނީ؟" ބައްޕައާއި އަދިވެސް އެހެން އަވަށްޓެރި ފިރިހެނެއް ސިއްތިފުޅު ކައިރިއަށް ޖެހިލާފައި އެހިއެވެ.\n"މަ..މަ އުޅުނީ ދަރުކޮޅެއް ނަގަން ގޮސް. އޭރު ދަ ދަ ދައިތަވެސް އު އުޅޭ. އެތާ ހުރި ބޮޑު ވިނަގަނޑު ކައިރީގައި. މަ ބަރޯ ހިފައިގެން ވަލުން ނުކުތް އިރުވެސް އެދައިތަ އޮތީ މަށަށް ކުރިންވެސް އޭނަ ފެނުނުއިރު އޮތްހެން ގުދުވެގެން ކާށްޓެއްގައި ހިފައިގެން... އަޅެ، އަޅެ ބޯވެސް ހާވާލާއިގެންނޭ އޮތީ. ނުލާހިކުބޮޑަށް ތެޔޮލައިގެން އުޅޭ މީހެއްނު އެއީ. މޫނެއް ނުފެނުނަސް ދައިތަކަން އިނގުނު" ވާހަކަ ދައްކަމުން އަތިރިމައްޗާވީ ފަޅިއަށް ބަލާލަމުން ސިއްތިފުޅު ހުއްޓާލިއެވެ. ފެނުނު ކަންތައް ކިޔައިދޭން އުދަނގޫވެގެން އުޅޭހެން ހީވެއެވެ.\n"ދެން؟" އަސްމާއަށް ކެތްނުކުރެވިގެން މިފަހަރުވެސް އަހާލިއެވެ.\n"ދެން އޭނަ އެކުރާ ކަމެއް ބަލަން މަމިދިޔައީ. ބަރޯ ބަހައްޓާފައި. ކައިރިއަށް ދަމުން ގޮވާލީމައި ކުޑަކޮށް ތެދުވެ ބޯ ރަނގަޅުކޮށްލި. އެކަމަކު ނުބަލާ މަށާ ދިމާލަށް. ދަރުފުނިން ދައިތަގެ ފައިކައިރި އެއްވެސް ގޮތަކަށް ނުފެނޭ. ދެން އެކޮއިއަށް އެނގެއެއްނު އެހިސާބުގައި އެއޮންނަ ވިނަގަނޑުވެސް ކިހާބޯ. ނުފެނޭ މާކަ ރަނގަޅަށް ތިރިއެއް. ދެން މަ އަނެއްކާވެސް ގޮވީމައި އެއްކޮށް ކޮޅަށް ތެދުވެ ބަލާލީ.. ލޯ. ލޯ ހުރީ ފާޑަކަށް. އަނދިރިކަމުން އެހާ ސާފެއް ނުވި. ކީއްކުރަނީހޭ އެހީމައި ހީލީ ބާރަކަށް. މަށަށް ޔަގީނޭ ދެން އެއީ ދެއަޑެއްކަން.. ބިރުވެރި...."\nދެންވެސް ސިއްތިފުޅަށް ވާހަކަ ނުދެއްކިގެން ހުއްޓިލިއެވެ. އޭރު ކައިރި ގެއަކުން އަންހެނަކު އައިސް ސިއްތިފުޅު އަތަށް ފެންތަށްޓެއް ދިނެވެ. އެހާ ހިސާބުން އަހަރެމެން އެންމެންނަށްވެސް ބެލެން ފެށީ ކުރިމަތިން ފެންނަން އޮތް އަތިރިއާވީ ފަޅީގެ މަގާދިމާލަށެވެ. އެއްވެސް ލައިޓެއް އެހިސާބުގައި ނޯންނައިރު އިރުއޮއްސުމުގެ ކުލަވަރާ އެކުވެގެން އަނދިރިކަން ފާޅުވާއިރު އެހިސާބު ފެންނަނީ ނާމާންކޮށެވެ.\nއެތާ ތިބި އަހަރެމެން އުމުރުގެ ދެފިރިހެން ކުއްޖަކު ދުއްވައިގަތީ މިސްކިތާ ދިމާލަށެވެ. މިސްކިތަށް ދިއުމުން އަހަރެމެން ރަށުގެ މުދިމް ހަސަންފުޅާ ދިމާވާނެތީއެވެ.\n"ދެން ކިހިނެއްވީ؟" އަސްމާ ސިއްތިފުޅު ކައިރީގައި އަހާލިއެވެ. މަ ތަންކޮޅެއް ކައިރިއަށް ޖެހުނުތަނާ ފެނުނީ.... ދައިތަގެ ފައިތިލަ އެއް ނުފެނޭ. ބިމަކު ނުޖެހޭ.. އާ ނުޖެހެޔޭ.. މަ ބިރުން. މަ ބިރުގަތަސް މަގޭ ޒަމާން ދާނެ ވިއްޔަ ދުއްވައިގަނެފިއްޔާ. މަ އަވަހަށް ބުނިން ނޭނގޭކަމަށް ހަދާފައި ނިންމާފައި މަމިދަނީ ގެއަށޭ. ކިޔާފައި ބާރަށް ހިނގާފައި މިއައީ އެހިސާބަށް" ކުޑަކޮށް ލޯ ހަނިކޮށްލަމުން ސިއްތި އަހަރެމެންނަށް އޭނާ ފެނުނު ހިސާބު ދައްކާލިއެވެ. އިނގިލި ދިގުކޮށްފައި ދައްކާކަށް ނުކެރުނެވެ. ދީނާއާއި އަހަރެން ބިރުންގޮސް މަންމަ ކައިރިއަށް ޖެހިލީމެވެ. ލޮލުގެ ވަށްކަޅިން ވެސް އަހަރެމެންނަށް ބެލެނީ އެމަގާ ދިމާލަށެވެ. ކިތަންމެ ނުބަލަން ތިއްބަސް ބެލެނީއެވެ. ގެއަށް ވަންނާކަށްވެސް އަހަރެންނަކަށް ނުކެރުނެވެ.\n"ދެން ހީވޭ އަޅެ އައިހެން. އެހިސާބަށް އަރާފައި ތިމީހުން ފެނުނީމައި މަށަކަށް ދެން ކެތެއް ނުވި. މަރުވިޔަސް ހެޔޮކަމަށް މަ ދުއްވައިގަތީ" މިހެން ބުނެވުނުތަނާ ސިއްތިފުޅު އަނބުރައިގަނެގެން އަހަރެމެންގެ ބައްޕަގެ އަތް މައްޗަށް ވެއްޓުނެވެ. އޭރު މުންޑު އަރުވައި ޖަހާލައިގެން ހަސަންފުޅު އަންނަތަން ފެނުނެވެ. ކައިރީގައި ހަސަންފުޅު ބަލާ ދިޔަ ދެޒުވާނުންވެސް ތިއްބެވެ. ހަސަން ފުޅަށް ވީގޮތް ކިޔައިދީފައި އަހަރެމެން މަގުގެ ކޮޅަށް ބަލާލީ އެންމެން އެއްކޮށެވެ. އެވަގުތު އަހަރެންގެ ފުރާނަ ހަށިން ނުނުކުތީ ހަމަ ކުޅަދުންވަންތަކަމުންނެވެ. ފެނުނު ބިރުވެރި މަންޒަރުން ހޭބުއްދި ފިލާނުދިޔަކަން ހަމަ ނަސީބެކެވެ. ދީނާ ވަގުތުން ބައްޕަ ކައިރިއަށް ޖެހިލައި ބައްޕަގެ ފަހަތަށްވަދެ މޫނު ފޮރުވާލިއެވެ. އަހަރެން ހުރީ މަންމަ ކައިރީގައިއެވެ.\nސުބުހާނަﷲއެވެ. މަގުގެ ކޮޅުގައި އެހުރީ ސިއްތިފުޅަށް ފެނުނު ދައިތައެވެ. ދެތެކެވެ. ފައިތިލަ ނުފެނެއެވެ. ބިމުގަ ނުޖެހެއެވެ. ހީވަނީ ވަޔާ އަރައިގެން އަރައިގެން އައިސްހުރި އެއްޗެއް ހެންނެވެ. ހަސަން ފުޅު ހުރީމައި ކަމަށްވެސް ވެދާނެއެވެ. ކުއްލިއަކަށް އަހަރެމެންގެ ލޯކުރިމަތިން އެގެއްލިއްޖެއެވެ. އެހާ ހިސާބުން އަހަންނަކަށް ކެތެއް ނުވިއެވެ. ދުވެފައި އައިސް މަންމަ ގައިގައި ބައްދާލާފައި ރޯން ފެށުނެވެ. ބައްޕަވެސް ދީނާ ގޮވައިގެން އައިސް އަހަރެމެން ކައިރިއަށް ޖެހި ހިތްވަރުކުރުމަށް ބުނެލިއެވެ. ވީނުވީއެއް ދީނާއަށް ފަހުން ނުފެންނާތީ އޭނަ އެހީ އޭތި ކޮބައިތޯއެވެ. އަސްމާވެސް އަނބުރައިގަނެގެން ވެއްޓުމުން އެންމެން ވެގެން އަސްމާއާއި ސިއްތިފުޅު ވެއްދީ ދައިތަމެންގެ ގެއަށެވެ. އެރޭ ފަންޑިތަ ހެދުމަށް ބޭނުންވާ އެއްޗިއްސާއި ކިޔެވެލި ކިޔަވާނެ މީހުން ހޯދުމަށްފަހު ހުރިހާ ފިރިހެންވެރިން ހަށިރައްކަލާއެކު ނުކުތީ ދައިތަ ހޯދުމަށެވެ. ބައްޕައަށް ނުދެވުނީ އަހަރެން ރޯވަރުންނެވެ. ބައްޕަ ދާން އުޅޭކަން އެނގުމުން އަހަރެން އަދި މާބޮޑަށް ރޯން ފެށީމެވެ. އެއް ސަބަބަކީ ބިރުން އިން ވަރުންނެވެ. އަނެއް ސަބަބަކީ ބައްޕައަށް ކަމެއް ވެދާނެތީ ގަތްބިރުންނެވެ.\nކޮންމެއަކަސް މާކަ ދުރު ބަލާކަށް އެމީހުންނަކަށް ނުޖެހުނެވެ. ސިއްތިފުޅަށް ދައިތަ ފެނުނު ވިނަގަނޑުގެ ތަންކޮޅެއް އެތެރޭގައި ދައިތަ އޮތީ އަނބުރައިގަނެގެން ވެއްޓިފައެވެ. ހުން ގަދަކަމުން އަތްފިހޭހާވާކަމަށް ދައިތަ ގެނައި މީހުން ބުންޏެވެ. އެރޭ ފަންޑިތަހަދައި ނިމެންދެން އަހަރެމެން ތިބީ އެގޭގައި ހުރި އެހެން ކޮޓަރިއެއްގައެވެ. ގެއަށް ދާކަށްވެސް އަހަރެމެންނަކަށް ނުކެރުނެވެ. ފަންޑިތަ ހަދަން ފެށުމުން ދައިތަގެ ހަށިގަނޑަށް ވާންވެ ބާރު އަރައި އުޅުނު ވާހަކަ ބައްޕަ ބުންޏެވެ. އަދި ދައިތައާ އަވަލެވީ ވަލުތެރޭގައި އުޅޭ ޖިންނިއެއްކަމަށާއި އެއީ އަބަދު ދެނަމާދު ދޭތެރޭގައި އެހެން އުޅޭތީ ވީގޮތެއް ކަމަށް ހަސަންފުޅު ބުނިކަމަށް ބައްޕަ ބުންޏެވެ. އެރޭގެ މަސައްކަތުން ދައިތައަށް ކުޑަކޮށް ލުއިވުމުން ބައްޕަ އަހަރެމެން ގޮވައިގެން ގެއަށް އައެވެ. ގެއަށް އައިއިރުވެސް އަހަރެންނަށް ބެލެނީ މަގުގެ އެފަރާތަށެވެ. ނަމަވެސް މުޅި ރަށުގެ ކޮންމެ ގެއަކުން ވަނީ ޤްރުޢާނުގެ މޫރިތި އާޔަތްތައް ޖަހާފައި ކަމުން ހިތަށްވަނީ ކޮންމެވެސް ވަރަކަށް ހަމަޖެހުން ލިބިފައެވެ. އަހަރެމެންވެސް ގެއަށްވަދެ އެންމެ ފުރަތަމަވެސް ހަސަންފުޅު ބުނިހެން ގްރްޢާން ޖަހައި ނަމާދުކޮށް ވުޟޫކަންމަތީގައި ތިބީއެވެ. އެރޭ ފާއިތުވީ އެފަދަ ގޮތަކަށެވެ.\nއޭގެ ފަހުން ހަފްތާއެއްވިއިރު ހަސަންފުޅުމެން ނުނިދައި ތިބެ ކުރި މަސައްކަތުން މުޅި ރަށް އަމާންވެ ދައިތަވެސް ހަމަޔަކަށް އެޅުނެވެ. ފަހުން ދައިތަ ކިޔައިދިން ގޮތުގައި ދައިތަ އެއްވެސް ކަމެއް ހަނދާނެއް ނެތެވެ. ވަލަށް ގޮސް އެވިނަގަނޑު ކައިރީގައި ކާށްޓެއް ނަގަން ގުދުވިކަން ހަނދާންވާކަމަށާއި އިތުރުކަމެއް ނޭނގޭކަމަށް ދައިތަ ބުންޏެވެ. އެފަހުން ދައިތަ އޮޅިގެންވެސް އަތިރިމައްޗާވީ ފަރާތަށް ނުދެއެވެ. ދެނަމާދު ދޭތެރޭ ޤްރްއާން ކިޔަވައި ކޮންމެ ރެއަކުވެސް އަޅުކަމާއިގެން ދައިތަ އުޅެއެވެ.\nމިހާރު އެ ހާދިސާއަށް އެތަށް އަހަރެއްވެ ފާއިތުވެއްޖެއެވެ. އަހަރެންނާއި ދީނާވެސް މީހުންނާއި އިނދެގެން މިއުޅެނީ އަހަރެމެންގެ ގޭގައެވެ. ދޭތެރެއަކުން އަދިވެސް އަތިރި މައްޗަށް ދަމެވެ. ނަމަވެސް ދުވަހަކުވެސް އިރުއޮއްސޭ ގަޑީގައި ނުދަމެވެ. އެ ހާދިސާއަށް ކިތަންމެ ދުވަހެއް ވިޔަސް އެދުވަސް އަހަރެމެންގެ ހިތުން ފިލައިގެން ނުދެއެވެ. އިއްޔެވީކަމެއް ފަދައިން އެހުރިހާކަމެއް ލޯކުރިމަތީގައި ސާފުކޮށް ފެންނަން ހުރެއެވެ. ދޮގު ނަހަދާ ބުނަންޏާ ދައިތަ ފެނުނަސް އަހަރެން ގަންނަނީ އަމަށަކު ބިރެއް ނޫނެވެ.\nމެއި 18, 2018 02:17\nއަޅޭ! ހަޤީޤީ ވާހަކަޔަކަށް އުނި އިތުރުގެނައީމަ އެ ނުވާނެ ދެން ޙަޤީޤީއެއް. އެވާނީ ތަޢްއްޔަރު ފުލޯކު ވާހަކަޔަކަށް.\nމެއި 19, 2018 10:20\nއުނިއިތުރު ނުގެނެސް ހަގީގަތަށް ލިޔެބާ


Fiyavathi Massala: Idhaara thah Majleehah gendhanee\nފިޔަވަތި މައްސަަލަ: އިދާރާތައް މަޖިލީހަށް ގެންދަނީ\nމަޖިލީހުގެ ޖެންޑާ ކޮމިޓީއަށް ކަމާގުޅުންހުރި އަދާރާތަށް އަންނަ ހަފުތާގައި ހާޒިރު ކުރަން ވަނީ ނިންމާފައި --- ފޮޓޯ: މަޖިލިސް\nފިޔަވަތީގައި މިހާރު ހިނގަމުންދާ ކަންކަމާއި ގުޅިގެން އިދާރާތައް ޖަވާބުދާރީ ކުރުވަން މަޖިލީހުގެ ހިއުމަންރައިޓްސް އެންޑް ޖެންޑާ ކޮމިޓީއަށް ހާޒިރު ކުރަން ނިންމައިފި އެވެ.\nފިޔަވަތީގެ މައްސަލައާ ގުޅިގެން އަވަސް އިން ސުވާލު ކުރުމުން މަޖިލީހުގެ ޖެންޑާ ކޮމިޓީގެ މުގައްރިރު ޖީހާން މަހްމޫދް ވިދާޅުވީ އިއްޔެއިން ފެށިގެން އެ މައްސަލައަށް މަޖިލީހުން ފާރަވެރިވަމުން އަންނަ ކަމަށެވެ. އަދި އެޗްއާރްސީއެމް މެދުވެރިކޮށް ވެސް މި މައްސަލައިގެ މައުލޫމާތު ހޯދަމުން އަންނަ ކަމަށެވެ.\nޖީހާން ވިދާޅުވީ ކޮމިޓީން މިހާރު ކުރާ މަސައްކަތަކީ މައްސަލައާއި ގުޅޭ މައުލޫމާތުތައް އެއްކޮށް މައްސަލައިގެ ސީރިއަސްކަން ދެނެގަތުން ކަމަށާއި އަންނަ ހަފުތާގައި އެކަމާ ގުޅޭ އިދާރާތައް ޖެންޑާ ކޮމިޓީއަށް ހާޒިރު ކުރަން ނިންމަވާފައިވާ ކަމަށެވެ.\n"އަންނަ ހަފުތާގައި ޖެންޑާ މިނިސްޓްރީއާއި، އެޗްއާރުސީއެމާއި ޗިލްޑްރަން އޮމްބަޑްސްޕާސަން ކޮމިޓީއަށް ހާޒިރުކޮށް މައްސަލައާއި ގުޅޭ ގޮތުން ސުވާލު ކުރަން ނިންމާފައި ވަނީ. އެ ބޭފުޅުންނާއި ބައްދަލު ކޮށްފައި އަޅުގަނޑުމެން ދެން އެހެން ނިންމުމެއް ނިންމާނީ." ޖީހާން ވިދާޅުވި އެވެ.\nމީގެ ކުރިންވެސް ކުޑަކުދިން ކުށްކުރުން ގިނަވެ، 13 އަހަރުގެ ކުއްޖަކު މަރާލުމުން، ޖެންޑާ ކޮމިޓީން ވަނީ ކަމާބެހޭ މުވައްސަސާތައް ހާޒިރުކޮށް ސުވާލުކޮށްފަ އެވެ.\nދައުލަތުން ކުދިން ބަލަހައްޓަން ހުޅުމާލޭގައި ހަދާފައިވާ ފިޔަވަތީގައި ތިބި ކުދިން އިއްޔެ ވަނީ ފުރާޅަށް އަރާ އަޑުގަދަ ކޮށް އެކިވަރުގެ ގެއްލުން ދީ ހުޅު ވެސް ޖަހާފަ އެވެ.\nރޭ ޖެންޑާއިން ނެރުނު ބަޔާނެއްގައި ބުނެފައިވަނީ ފިޔަވަތީގައި މިހާރު ހިނގަމުންދާ ކަންތައްތައް މެދުވެރިވާ ސަބަބުތައްހޯދާ އެކަންކަމާމެދު އާންމު ރައްޔިތުންގެ ކަންބޮޑުވުން އޮންނާނެކަން ގަބޫލު ކުރާ ކަމަށެވެ. ނަމަވެސް ހާދިސާގައި ހިމެނޭ ކުދިންގެ ފޮޓޯ ނެގުމާއި ވީޑިއޯ ކުރުމާއި މީހުން އެއްވެ ކުދީން ކުރާ ކަންކަން ބަލަން ތިބުމަކީ ކުދީން އިތުރަށް ޓްރިގާ ވާނެ ކަމެއް ކަަމަށެވެ.\nރައްޔިތުންގެ މަޖިލިސް މިނިސްޓްރީ އޮފް ޖެންޑާ އެންޑް ފެމިލީ ކުޑަކުދިން + ޖީހާން މަހްމޫދު ފިޔަވަތި\nސަސްޕެންޑް ކޮށްފާނެތީ ބިރެއް ނުގަނޭ: ޝުޖާއު


تَدْوِيْنُ السُّنَّةِ النَّبَوِيَّةِ 85 – DhiSalafiyyah\nتَدْوِيْنُ السُّنَّةِ النَّبَوِيَّةِ 85\n16/07/2021 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nއަލްމުސްނަދުގައިވާ ޙަދީޘްްތަކުގެ ދަރަޖަ:\nالحافظ أبو القاسم التميمي – رحمه الله – ވިދާޅުވިއެވެ.\n“އޭގައި ބަލިކަށި ޙަދީޘްވެއޭ ނުބުނެވޭނެއެވެ. އަދި ކިއެއް ހެއްޔެވެ. އޭގައިވަނީ ޞައްޙަ ޙަދީޘާއި މަޝްހޫރު ޙަދީޘާއި ޙަސަން ދަރަޖައިގެ ޙަދީޘާއި ޣަރީބު ޙަދީޘެވެ. \nއަދި ޝައިޚުލް އިސްލާމް އިބްނު ތައިމިއްޔާ رحمه الله ވިދާޅުވިއެވެ.\n“މުސްނަދުގައި މައުޟޫޢު (މީހުން ހަދާފައިވާ) ޙަދީޘެއް ވޭ ތޯ ޢިލްމުވެރިން ބަޙުޘްކުރައްވާފައިވެއެވެ. އެގޮތުން (ޙަދީޘްގެ) ޙާފިޡުންގެ ތެރެއިން أبو العلاء الهمداني އަދި އެހެން ބޭކަލުންވެސް ވިދާޅުވަނީ އޭގައި މައުޟޫޢު ޙަދީޘެއް ނުވާކަމުގައެވެ. އަދި ބައެއް ޢިލްމުވެރިން – މިސާލަކަށް އިބްނުލް ޖައުޒީ – ވިދާޅުވަނީ، އޭގައި މައުޟޫޢު ޙަދީޘްތައްވެސް ވާކަމުގައެވެ.” \nދެން ޝައިޚުލް އިސްލާމް އިބްނު ތައިމިއްޔާ رحمه الله ވިދާޅުވިއެވެ.\n“ރަނގަޅަށް ތަޙުޤީޤުކުރުން އެނގިގެންދަނީ މި ދެބަސްފުޅުގައި ތަޢާރުޟެއް ނުވާކަމުގައެވެ. އެހެނީ ‘މައުޟޫޢު’ (ހަދާފައިވާ)، މި ލަފްޒު ދެ ގޮތަކަށް ބޭނުންކުރެއެވެ. ބައެއް ފަހަރު އޭގެ މާނައަކީ ދޮގެހަދައިގެން މީހަކު ހަދާފައިވާ އެއްޗެކެވެ. މިފަދަ ޙަދީޘެއް މުސްނަދުގައި ނުވެއެވެ. އަނެއް މާނައަކީ އެޚަބަރު ނަފީވާކަން އެނގިގެން ދިޔުމެވެ. އެއީ އެ ޚަބަރު ގެންނަ މީހާ ދޮގު ނުހެދިޔަސް އޮޅިފައި ވުމެވެ. މިފަދަ ޙަދީޘްތައް މުސްނަދުގައިވެއެވެ. އަދި ކިއެއް ހެއްޔެވެ. އަބޫ ދާވޫދުގެ ސުނަނުގައްޔާއި ނަސާއީގެ ސުނަނުގައިވެސް މިފަދަ ޙަދީޘްތަކެއް ވެއެވެ.” \nއަދި “تعجيل المنفعة” އޭ ކިޔުނު ފޮތުގެ މުޤައްދިމާގައި އަލްޙާފިޡް އިބްނު ޙަޖަރު ވިދާޅުވިއެވެ.\n” “مسند أحمد” ގައި އެއްވެސް އަޞްލެއް ނުވާ ޙަދީޘްތަކުގެ ޢަދަދަކީ ތިން ޙަދީޘް ނުވަތަ ހަތަރު ޙަދީޘެވެ. އޭގެ ތެރޭގައި ޢަބްދުއްރަޙްމާނު ބުން ޢައުފުގެ ޙަދީޘް ހިމެނެއެވެ. އޭގައި ވަނީ:\nأنَّهُ يَدْخُلُ الجَنَّةَ زَحْفاً\nމާނައި: “ހަމަކަށަވަރުން އެކަލޭގެފާނު ސުވަރުގެއަށް ވަންނާނީ ފިރުކިފައެވެ.”\nމިކަމުގައި އިމާމް އަޙްމަދަށް ވާ ޢުޛުރަކީ އެކަލޭގެފާނު އެ ޙަދީޘް ލިޔުއްވި ދުވަސްވަރަކީ އެކަލޭގެފާނަށް ތަޅާ އަނިޔާކުރެވުނު ދުވަސްވަރެވެ. އެހެންކަމުން އެއިން އަސަރުކޮށް އެކަލޭގެފާނަށް އޮޅިވަޑައިގަތީއެވެ.”\n شمس الدين ابن الجزري: المصعد الأحمد ص: 34 – 35 من مقدمة المسند بتحقيق الشيخ أحمد شاكر.\n شيخ الإسلام ابن تيمية: مجموع الفتاوى (18 / 26) ، شمس الدين ابن الجزري: المصعد الأحمد (ص:34 – 35) من مقدمة المسند بتحقيق الشيخ أحمد شاكر.


އެޑްމިން – Page 83 – Liyuntheringe Gulhun\nVisitors online  211:users  0guests  185bots  26The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\n“އީސާގެފާނު ދެކެ ލޯބިވުމާއެކުވެސް އެކަލޭގެފާނަކީ ކަލެއްކަމަށް މީހުން ޤާބޫލުކުރާ ސަބަބެއް އަޅުގަނޑަކަށް ވިސްނައެއް ނުގަނެވުނެވެ.”\n28 އޮކްޓޯބަރު 2014ޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 2256\n————— ޖަންނާތު މާކޯސް\nސޭރުޖީ ޖަންނާތު މާކޯސް އަކީ ރޫސީވިލާތުގެ ވަރަށް މަޝްހޫރު ޝަޚްޞިއްޔަތެކެވެ. ޚާއްޞަކޮށް ރޫސީވިލާތުގެ މުސްލިމުން އެބޭފުޅަކު ވަރަށް ރަނގަޅަށް ހިތުދަސް ޢިލްމުވެރިޔެކެވެ. ކުރިން އޭނާއަކީ ކްރިސްޓިއަނެކެވެ. ނަމަވެސް ކްރިސްޓިއަން ދީނުގެ އޮޅުން ބޮޅުންތަކުން ފުރިފައިވާ މައްސުނި ޢަޤީދާ އޭނާގެ ހިތްޕުޅުގައި ވަރަށްގިނަ ސުވާލުތަކެއް އުފެއްދިއެވެ. ކްރިސްޓިއަނިޓީއަކުން އެސުވާލުތަކުގެ ޖަވާބެއް ލިބިވަޑައެއް ނުގެންނެވިއެވެ. އޭނާގެ ހިތްޕުޅުގައި އުފެދުނު ސުވާލުތަކުގެ ޖަވާބު ލިބިވަޑައިގަތީ ހަމައެކަނި އިސްލާމްދީނުންނެވެ. އޭނާ އިސްލާމްވެވަޑައިގަތީ އެސަބަބާހުރެއެވެ. ސާހިބާ (44)\n27 އޮކްޓޯބަރު 2014ބަހާއި އަދަބު, ވާހަކައެޑްމިން\nފާޠިމަތު ނަހުލާ(23 އޮކުޓޫބަރު 2014 (ބުރާސްފަތި) ދުވަހު ޝާއިޢުކުރި ބަޔާ ގުޅޭ)\nނޫނެކެވެ! އޭނާ ދެން ފިޔާޒާ އެކުގައެއް ނޫޅޭނެއެވެ. އޭނާ ދުވަހަކު ވެސް ފިޔާޒާއަކަށް މާފެއް ނުކުރާނެއެވެ. މިހާރު އޭނާ ފިޔާޒާ ބޭނުމެއްވެސް ނޫނެވެ. ފިޔާޒާ ނެތަސް މިހާރު އޭނާއަށް ވަރިހަމައެވެ. ފިޔާޒާއާ އެކުގައި އުޅެން މަސައްކަތް ކުރިޔަސް ދެން އޭނާއަކަށް ނޫޅެވޭނެއެވެ! އޭނާ މިހާރު ކުޑަކޮށް ވެސް ފިޔާޒާދެކެ ލޯތްބެއް ނުވެއެވެ. ތާ އަބަދު އޭނާއަށް ކުރެވެމުން އެ ދަނީ ފިޔާޒާގެ ޚިޔާލެއް ނޫނެވެ! ތާ އަބަދު އޭނާގެ ހިތް ރޮއްވަމުން އެދަނީ މީނާގެ ހަނދާންތަކެވެ. އޭނާ ކަރުނަ އޮހޮރަމުން އެދަނީ ލިބުމެއް ނެތް އެ ލޯތްބަށްޓަކައެވެ.\nކީރިތި ޤުރްއާނުގެ މިސާލުބަސްތައް\n27 އޮކްޓޯބަރު 2014ބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 3624\nކީރިތި ޤުރްއާނުގައި ކުރު މިސާލުތަކާއި ޤިޔާސީ މިސާލުތައް ވަރަށް ގިނައިން ވާރިދުވެފައި ވެއެވެ. ކުރު މިސާލުތައް ބައެއް އާޔަތްތަކުންނާއި ބައެއް އާޔަތްތަކުގެ ބައިބައިތަކުން ފެނެއެވެ. އެއީ ދީނީ އަގުތަކާއި އިސްލާމީ އަޚްލާޤާއި އަދަބުތައް ހިމެނޭ ބަސްފުޅުތަކެވެ. މި ފަދަ މިސާލުތައް މުސްލިމުންގެ ދޫދޫ މަތިންނާއި ލިޔުންތަކުންނާއި އަދަބިއްޔާތުން ފެނެއެވެ.\nޤިޔާސީ މިސާލުތައް އައިސްފައިވަނީ ކީރިތި ޤުރްއާނުގެ ވާހަކަތަކާއި ސިފަކުރުންތަކުގައެވެ. ދިވެހިރާއްޖޭގައި މިސްކިތެއް ބިނާކުރާއިރު…….!\n26 އޮކްޓޯބަރު 20141 ޚިޔާލުޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 2412\nއިބްރާހީމް މާހިރު ދިވެހިރާއްޖެއަށް ވާރޭ ވެހެން ފެށީ އިއްޔެއަކު ނޫނެވެ. ދިވެހިން އިސްލާމްވީ ވެސް އިއްޔެއަކު ނޫނެވެ. ދިވެހިން އިސްލާމް ވީއްސުރެ މިބިމުގައި މިސްކިތްތައް ބިނާކުރެވި، އެ މިސްކިތްތަކުގައި ނަމާދުކުރެވެމުން ދެއެވެ. ނަމަވެސް މިސްކިތުގައި ތިއްބައި ވާރޭ ވެހެން ފަށައިފިނަމަ މިސްކިތަށް އަރައި ތިބި ބަޔެއްގެ ފައިވާންތައް ތެމި ފޯވާނެއެވެ. މިކަން ތަހައްމަލު ކުރާތާ މިހާ ދުވަސް ފާއިތުވެފައި ވާއިރު ވެސް ފައިވާންތައް ހިޔާކުރެވޭ ގޮތަށް ޖާގައެއް ހެދިގެން ބިނާ ކުރެވިފައި ހުއްޓައި ފެންނަނީ މަދު މިސްކިތެކެވެ.\nމިސާލުގެ ބީދައިން ހިނގާ އާޔަތްތައް\n26 އޮކްޓޯބަރު 20141 ޚިޔާލުބަހާއި އަދަބު, އަދަބިއްޔާތުއެޑްމިން\nކިޔާފައިވާ ޢަދަދު: 3097\nމީސްތަކުންގެ ދޫމަތިން މިސާލު ބަހުގެ ގޮތުގައި ބޭނުން ކުރެވޭ ޤުރްއާނުގެ ބައެއް އާޔަތްތައް ހުރިކަން ފާހަގަ ކުރެވެއެވެ. މިސާލަކަށް: لَكُمْ دِينُكُمْ وَلِيَ دِينِ (الكافرون :6 ) – ތިޔަބައިމީހުންނަށް ތިޔަބައިމީހުންގެ دين އެވެ. އަދި މަށަށް މަގޭ دين އެވެ.” މި މިސާލު ބޭނުން ކުރެވެނީ ތިމާ ގޮތް ދޫނުކޮށް ހުރުމަށެވެ. ޢިލްމު ވެރިން ވިދާޅުވާ ގޮތުގައި މި ބާވަތުގެ މާނަތައް ހިމެނޭ އާޔަތްތަކަކީ ޢިލްމުލް ބަޔާނުގެ ބޭފުޅުން އެ ވިދާޅުވާ މިސާލުގެ ބީދައިގައި ހިނގާ ބަސްތަކެކެވެ. ބަލާޣީން އިޠުނާބުގެ ވާހަކަ ދައްކަވާ އިރު މި ކަމާ ބެހޭގޮތުން ވާހަކަފުޅު ދައްކަވާފައިވެއެވެ. (އިޠުނާބު އަކީ އީޖާޒުގެ އިދިކޮޅެވެ. ކުރުކޮށް ބުނަން ބޭނުންވާ އެއްޗެއް ދިގުކޮށް ބުނުމެވެ. އެއީ ވެސް ބަލާޣިއްޔާތުގެ ތެރޭގައި ހިމެނޭ ވައްތަރެކެވެ.) ޙަޤީޤަތް\n26 އޮކްޓޯބަރު 2014ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 2066\nމަލެއް ހަމަ ފޮޅިލުމާއެކުގައި، މަލަށް އާދޭ އެތައް މާބުރު މަލެއް ވަސްނެތި މިލައިދިއުމުން، މަލަށް ނާދޭ ހިލާ މާބުރު\nކަމެއް އެދިގެން އުޅޭއިރުގައި ، ގޮވައި އެކުވެރިވެލައި ހަދަޔޭ\nނަމެއް ހަމަ ލިބި އުހަށް އެރުމުން، ފިތޭ އިރުގައި ނުވެސް ދަނެޔޭ\nވިނަ… ފަލްސަފީ ވިސްނުމަކުން\n25 އޮކްޓޯބަރު 20143 ޚިޔާލުޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 4673\nއިންސާނުން މީގެ ހައެއްކަ ހާސް އަހަރު ކުރީގައި އުޅެމުން އައީ، ބައެއް ފަހަރު އެއް ވާދީގައި ބަނޑަހަ ޖަހައިގެން އަނެއްބައި ފަހަރު ފަރުބަދައިގެ ހޮހޮޅަ ހޮހޮޅައިގައި ހިޔާވަމުން ނިވާވަމުންނެވެ. ތަހުޒީބީ ބައެއްގެ ގޮތުގައި އެއްތަނެއްގައި ހަމަޖެހިލައިގެންތިބެ، ކަލާނގެ ކުޅަދުންވަންތަ ކަމާއި، ދުނިޔެއާއި، ދިރިތިބުމާއި، މަރުވުމާއި، ތަރިތަކާއި، ފަންނުވެރިކަމާއި، ގެދޮރު އެޅުމާއިމެދު ވިސްނަން ފެށޭނީ އެކަންކަމަށް ވިސްނާނެ ވަގުތު ލިބުމުންނެވެ. ވާހަކަ ދައްކައި އުޅޭ ބަހަކުން، އެ ވަގުތަކު އެތަނެއްގައި ނެތް ބަޔަކަށް އަންގަން ބޭނުން އެއްޗެއް ލިޔާނެ އަކުރެއް އީޖާދު ކުރާނެ ވަގުތާއި ނަފްސުގެ ހަމަޖެހުން ލިބުނީ، އަޅުގަނޑުމެން މިހާރު އެއްވެސް ޚިޔާލަކައި ނުލައި ފައިން އަރައި ޗިސްޗިސް ކޮށްލާ ވިނައިގެ ސަބަބުން ކަމުގައި އަޅުގަނޑު ލިޔެފި ނަމަ ގަބޫލުފުޅު ކުރައްވާނަންތޯއެވެ؟\n24 އޮކްޓޯބަރު 2014ބަހާއި އަދަބު, ވަޒަން ބަހުރުވައެޑްމިން\nޙަސަން ޝާކިރު މުޙައްމަދު ހިޖުރައިން އުންމަތުގައި ފެތުރި އުޖާލާ ކަމަކުން، އިތުރު އުންމީދު ގެނެސްދީފިއެ، ޒިކުރާ ވެވުމުން.\nއަޚްކަމާ އެކުވެރިކަން އޭގެ މިސާލެއް ނެތުމުން، އަހުރަވެތިކަން ހިތުގައި އާކުރުވައިލައިފި އަލުން.\n24 އޮކްޓޯބަރު 20141 ޚިޔާލުމުޢާމަލާތު, ދީނާއި ދުނިޔެއެޑްމިން\nލިޔުނީ: އަޙްމަދު އަޖުމަލް ޙާމިދު\nޣާރު ޘައުރަށް (ނުވަތަ ޘައުރު ފަރުބަދައިގެ ހޮހޮޅައިގެ ކައިރިއަށް) އަލުން ހިންގަވާށެވެ! ބޮޑުވާ ބިއްލޫރި ބޭނުންކޮށްގެން އެނުތަނަވަސް ދަނޑިވަޅު އަލުން ބަލައި ތަޙްލީލުކޮށް އައު ފިލާވަޅުތަކެއް ލިބިދާނެކަމުގެ އުއްމީދުގައެވެ. ނުވަތަ ކުރިން އެނގިފައިވާ ދަރުސްތަކެއް ހަނދުމަވުމުން ފައިދާކޮށްފާނެ ކަމަށެވެ.\n24 އޮކްޓޯބަރު 2014ޢާއްމު މަޢުލޫމާތު, ޢާއްމުބައިއެޑްމިން\nކިޔާފައިވާ ޢަދަދު: 4400\nބޮސްޓަން ގްލޯބުން: ލިޔުއްވީ Latif Nasserތަރުޖަމާ: އަޙްމަދް ސަމީރު ޢަލީ(23 އޮކްޓޫބަރު 2014 (ބުރާސްފަތި) ދުވަހު ޝާއިޢުކުރި ބަޔާ ގުޅޭ)\nއޮސްޓްރޭލިޔާގެ ޔުނިވަރސިޓީ އޮފް ނިޔު ސައުތު ވޭލްސްގެ އުސްތާޒާ Rosemary Rayfuse 2013 ވަނަ އަހަރު ލިޔުއްވި ގޮތުގައި އެންމެ އިންސާފުވެރި ގޮތަކަށް ވާނީ، ބައިނަލް އަގުވާމީ ގާނޫނުގައި ” ސަރަހައްދު ނެތް ޖަޒީރާ ގައުމު” ގެ ގޮތުގައި މި ދައުލަތްތައް ނޯޓު ކުރެވުމެވެ. މިކަން ކުރެވިއްޖެ ނަމަ ބިންތިރި ޖަޒީރާ ގައުމު ގައުމުގެ މީހުންގެ އަމިއްލަ ވަޒަނެއް ނެތް ނަމަވެސް އެމީހުންގެ ރައްވެހި ކަމާއި އެމީހުންގެ ކަނޑުގެ އިގްތިސޯދީ ސަރަހައްދު އެމީހުންނަށް ލިބިދެވޭނެއެވެ. ހަގީގަތުގައި މިހާރުވެސް އެ ލިޔުއްވި ފަދައިން، އަމިއްލަ ބިމެއް ނެތް ދައުލަތެއް މިހާރުވެސް އެބަ އޮތެވެ! ނައިޓްސް އޮފް މޯލްޓާ (މޯލްޓާގެ އަސްވާރުން) ކިޔާ، ބިންވެރި ގައުމެއް މިހާރަކު ނެތެވެ. (މެދުތެރޭ ކަނޑުގައި އޮންނަ މޯލްޓާ ކިޔާ ޖަޒީރާ ގައުމަކީ ވަކި ދައުލަތެކެވެ.) އދ ގައި ” ދާއިމީ އޮބްޒާވަރުންގެ” މަގާމު މިހާރުވެސް މިދެންނެވި މޯލްޓާގެ އަސްވާރުންނަށް ލިބިފައިވެއެވެ. ވޯޓަށް އަހާ މައްސަލަތަކުގައި ވޯޓު ދިނުމުގެ ހައްގު މި މީހުންނަށް ލިބިފައެއް ނޯވެއެވެ. ޕްރޮފެސަރ ރޯޒްމޭރީ ރޭފިޔުޒް ލިޔުއްވާ ގޮތުގައި އެންމެ ދެރަގޮތް ދިމާވާ ހާލަތުގައި، ” ސަރަހައްދު ނެތް ޖަޒީރާ ގައުމު ގައުމު ” ބައިނަލް އަގުވާމީ މަސްރަހުން އެއްފަރާތް ނުކޮށް، އެމީސް މީހުންނަށް ރަނގަޅު ގޮތްގޮތް ހޯދައިދެވެން އެބަހުއްޓެވެ!


Amaan inthihaabeh beyhvumun EU ge thaureefu\nއަމާން އިންތިހާބެއް ބޭއްވުމުން އީޔޫގެ ތައުރީފު\nގއ. ވިލިނގލިގައި މީހަކު ވޯޓުލަނީ. -- އަވަސް މޮނިޓާ ފޮޓޯ\nޑިމޮކްރަސީގެ ހަމަތަކުގެ މަތިން، އަމާންކަމާއި އޮމާންކަމާއެކު ހޮނިހިރު ދުވަހުގެ ރައްޔިތުންގެ މަޖިލިސް އިންތިހާބު ބޭއްވުމުން، އެކަމުގައި ހަރަކާތްތެރިވި ހުރިހާ ފަރާތްތަކަށް ޔޫރަޕިއަން ޔޫނިއަން (އީޔޫ) އިން ތައުރީފުކޮށްފި އެވެ.\nފްރާންސް، ޖަރުމަނު، އިޓަލީ، ނެދާލަންޑްސް އަދި ރޮމޭނިއާގެ އިތުރުން އިނގިރޭސި ވިލާތް ހިމެނޭގޮތަށް އީޔޫން ނެރުނު ބަޔާނެއްގައި އިންސާފުވެރި އަދި އަމާން އިންތިހާބެއް ކަށަވަރުކުރުމުގައި އިލެކްޝަންސް ކޮމިޝަނުގެ ދައުރު ވަނީ ފާހަގަކޮށްފަ އެވެ.\nއޭގެ އިތުރުން، އިންތިހާބު ނިންމުމަށްފަހު ސަރުކާރުންވެފައިވާ ވައުދުތައް ފުއްދުމަށް އެންމެހާ ފަރާތްތަކުން މަސައްކަތްކުރާނެކަމަށް ރައީސް އިބްރާހިމް މުހައްމަދު ސޯލިހު ވިދާޅުވިކަން އީޔޫން ވަނީ ފާހަގަކޮށްފަ އެވެ.\n"...ދިވެހިރާއްޖޭގެ ގާތް އެކުވެރިއެއްގެ ހައިސިއްޔަތުން، ކުރިއަށްއޮތް ތާނގައިވެސް ރާއްޖޭގެ އިސްލާހީ މަސައްކަތްތަކަށް އެހީތެރިކަން ފޯރުކޮށްދިނުމުގައި ދެމިތިބޭނަން،" އެ ބަޔާނުގައި އީޔޫން ވަނީ ޔަގީންކަންދީފަ އެވެ.\nމިހާތަނަށް ލިބިފައިވާ ވަގުތީ ނަތީޖާތައް ދައްކާ ގޮތުން އިއްޔެގެ އިންތިހާބުގައި ވެރިކަންކުރާ އެމްޑީޕީއަށް ވަނީ ތާރީހީ އަގުލަބިއްޔަތެއް ލިބިފަ އެވެ. މިރޭގެ ވަގުތެއްގައި ވަގުތީ ނަތީޖާ އިއުލާނުކުރާނެކަމަށް އިލެކްޝަންސްއިން ބުނެފައިވާއިރު، އެމްޑީޕީއިން 60 އަށް ވުރެ ގިނަ ގޮނޑި ނަގާނެކަމަށް ބެލެވެ އެވެ.\nރައީސް އިބްރާހިމް މުހައްމަދު ސޯލިހު އީޔޫ އިލެކްޝަންސް ކޮމިޝަން + މަޖިލިސް އިންތިހާބު 2019\nއިތުރު ފާހަގައެއް ޖަހައިފިނަމަ ވޯޓު ބާތިލުވާ ބިލް ތަސްދީގުކުރައްވައިފި\nއަވަސް އިންތިހާބަކަށް ގޮވާލަން ޖާބިރުގެ ގަރާރެއް\nކައުންސިލް އިންތިޚާބެއް ނުބާއްވާނެ: ޔާމީން


ވުމުން ހިތެއްގެ މިލްކުގައި4– Esfiya – Dhivehi Vaahaka Site\nވުމުން ހިތެއްގެ މިލްކުގައި 4\n- by gigi - 25- December 5, 2018\nއަތުތެރޭގައި ނިދިފައި އޮތް އަވްޔަން އެނދުގައި ބާއްވާލިއެވެ. އޭނާގެ ފައިގަޔާއި ބިންމަތީގައި ހުރި ލޭތަށް ސާފުކޮށްލަމުން އެމޫނު މައްޗަށް އެޅިފައި ހުރި އިސްތަށިތަށް އެއްފަރާތް ކޮށްލަދިނެވެ. އަވްޔަންގެ ގައިގައި ރަޖާގަނޑު އަޅައިދިނުމަށްފަހު އަލިޝްކާ އެކޮޓަރިން ނިކުތެވެ. ނަމަވެސް އަވްޔަންގެ ހާލަ މެދު އޭނާ ކަންބޮޑުވިއެވެ. މި ގޮތްނޭނގޭ ޒުވާނާގެ ހަގީގަތް ހޯދުމަށް އޭނާ އަޒްމު ކަނޑައެޅިއެވެ.\nއަމިއްލަ ކޮޓަރިއަށް ވަދެ ދޮރުޖަހަމުން އަލިޝްކާ ވެއްޓިގަތީ އޭނާގެ އެނދަށެވެ. އެނދުމަތީގައި ބޭއްވިފފައި އޮތް ޑައިރީ ކިޔާލުމަށް އޭނާ އަވަސްވެގަތެވެ. އެންމެ ފުރަތަމަވެސް ބަނޑޭރިގަނޑުގައި އިން “ރިޔާޝާ” ގެ ނަމުގައި އަތް އުނގުޅާލިއެވެ. އެއީ ކޮންމެވެސް ތާކުން އިވުނު ނަމެކޭ ހިތަށް އެރިއެވެ. އޭނާ ވިސްނާލިއެވެ. “އޯ..އަވްޔަން ނިދީގަ ކީ ދޯ ރިޔާޝާއެކޭ..” ކުރިން މާބޮޑު ސަމާލުކަމެއް ނުދެވުނަސް އޭނ ރަނގަޅަށް އަވްޔަން ކީ އެއްޗެއް ހަނދާން ހުއްޓެވެ. އެ ރިޔާޝާއަކާ އަވްޔަން އާ ހުރީ ކޮންގުޅުމެއްތޯ ބަލަން އަލިޝްކާ ކެތްމަދުވިއެވެ.\nޑައިރީގެ ފުރަތަމަ ސަފްހާ ބޮޑުއަކުރުން އަވްޔަންގެ ނަން ރަން ލިޔެވިފައިވިއެވެ. އެ ނަން ވަށާ ހިތްތަކެެވެ. އަލިޝްކާގެ ހިތާ ސިކުނޑި ފުރާލީ ނުބައި ޙިޔާލުތަކުންނެވެ. އެހެންނަމަވެސް ދެވަނަ ސަފްހާ ހުޅުވާލުމަށްފަހު ރީތި ދިވެހި އަތުލިޔުމަކުން ލިޔެވިފައިވާ ވާހަކަ އޭނާ ކިޔަންފެށިއެވެ.\n12 ޖުލައި 2014\nމިއީ އަހަރެންގެ ހަޔާތުގެ ވާހަކައެވެ. އަހަންނަކީ ރިޔާޝާއެވެ. އަހަންނަކީ ކޮލެޖުގައި ކިޔަވަމުން ދާ ދަރިވަރަކީމެވެ. ފިރިހެން ކުދިންނަށް މާ ބޮޑު ސަމާލުކަމެއް ނުބަހައްޓަމެވެ. ނަމަވެސް އަންހެން ރައްޓެހިންނަށް ވުރެ ފިރިހެން ރައްޓެހިން ގިނަވާނެއެވެ. އެންމެ ކުޑައިރުސުރެއްވެސް އަމިއްލަ ޑައިރީއެއް ގެންގުޅޭ ހިތްވިއެވެ. ނަމަވެސް އެ ނަސީބު މި ލިބުނީ އުމުރުން އެކާވީސް އަހަރުގައެވެ. ހަޔާތުގެ ކޮންމެ ސަފްހާއެއް މި ޑައިރީއާ އަހަރެން ހިއްސާކުރާނަމެވެ. އެއީ އަހަރެން ނެތްދުވަހަކުވެސް އަހަރެންގެ ހަޔާތާ ބެހޭގޮތުން އެހެން މީހުންނަށް ކިޔާލަން ހަނދާނެއްގެ ގޮތުގައި ބޭއްވުމަށެވެ.\nކޮލެޖުގެ ފުރަތަމަ ދުވަހެވެ. ބައްޕަގެ އުންމީދުތަށް ފުރިހަމަ ކޮށްދިނުމަށް ކޮލެޖު ގޭޓުން އެތެރެއަށް ވަނުމަށްފަހު އަހަރެން އަޒްމު ކަނޑައެޅީމެވެ. އެންމެ ފުރަތަމަވެސް އަހަންނާ ބައްދަލުވީ އެންމެ ގާތް އެކުވެރިޔާ ޒިޔަލްއެވެ. ނެޕީ ޖަހާ އުޅުނު ޒަމާނުއްސުރެއްވެސް ދެގޮތެއް ނުވާ އެކުވެރިޔާއެވެ.\nޒިޔަލްއާއެކު ހޯލަށް މިސްރާބުޖެހީމެވެ. އަހަރެންގެ ލޮލުގައި އަޅައިގަތީ ހޯލުގެ ކަނުގައި އިނދެ ރައްޓެހިންނާއެކު ސަކަރާތްޖަހަމުން ދިޔަ ފިރިހެން ސޮރެކެވެ. އިސްކޮޅުން ދިގު ހިކި ބޯ ކަނދުރާޔާ ހަމައަށް ދިގުކޮށްފައި ހުރި ޒުވާނެކެވެ. އަތްދިގު ޓީޝާރޓެއްގައި އޭނާ ހުރީ ކޮނޑުގައި ދަބަހެއް އަޅުވައިގެންނެވެ. ކޮންމެއަކަސް ފުރަތަމަ ނަޒަރުންވެސް އަހަރެންގެ ހިތުގައި ބިންވަޅުނެގުނެވެ. ޒިޔަލްގެ ފަރާތުން އެނގުނު ގޮތުންނަމަ އޭނާ ކިޔަވަނީ ބިސްނަސްގެ ދާއިރާއިންނެވެ، އަހަރެންމީ ސައިންސެވެ. މާޔޫސްވާގޮތްވިއެވެ. މި ޒުވާނާ މާ ގިނައިން ނުފެންނާނެތީއެވެ.\nދުވަސްތަށް ކޮލެޖުގައި ފާއިތަވަމުން ދިޔައެވެ. އަހަރެން ނިމިިޔައިރު އަވްޔަންއަކީ ޒިޔަލްގެ މާ ގާޓް ރައްޓެއްސެކެވެ. ި ގުޅުމުގެ ސަބަބުން އަހަންނާ އަވްޔަންއާ ދެމެދުވެސް ވަރަށް ގާތް ގުޅުމެއް އުފެދުނެވެ. އޭނާގެ ސަކަ މިޒާޖާއި އޯގާތެރިކަމުގެ އިތުރަށް އެންމެނާވެސް ގުޅިގެން އުޅޭ އުޅުން އަހަންނަށް ވަރަށް ކަމުދިޔައެެވެ.\nއެކަހެރި ބައްދަލުވުންތަށް އަހަރުމެން ދެމެދު ބޭއްވުނިއިރުވެސް އެހެން ޒުވާނުންނާ ޙިލާފަށް ގައިގޯޅިވާން ނޫޅުމާއި އަވްޔަން ދަމަހަށްޓާ އިތުބާރު އަހަރެންގެ ހިތް ދަމައިގަތެވެ. އަހަރެންގެ އަންހެން އެކުވެރިން ބުނަމުން ދިޔައީ ބޯ ދިގުކޮށްފައި ފަށް އަޅާފައި ހުރުމުން އަވްޔަން ރަނގަޅުނުވާނެކަމަށެވެ. ނަމަވެސް މިހާގެ ބޭރުފުށުން އެމީހެއްގެ ގޮތެއް ނޭނގޭނެ ނޫންހެޔެވެ.\nއަހަރެއް ފާއިތުވެ ކޮލެޖު ނިމުނު އިރު އެކުވެރި ކަމުގެ ގުޅުން ލޯބިވެރިންގެ ގުޅުމަށް އަހަރުމެން ދެމީހުން ބަދަލުކޮށްލީމެވެ. ޒިޔަލްވެސް ހުރީ ނިކަން އުފަލުންނެވެ. އަވްޔަންގެ ފަރާތުން ނިމުމެއްނެތް ލޯތްބާ އަޅާލުން އަހަންނަށް ލިބުނެވެ. ހަމަ އެވަރަށް އެހާ ޖެއްސުން ވެސް ކުރިއެވެ. ދިމާނުކުރާ ފަހަރެއް މަދު ނުވާނެއެވެ. ނަމަވެސް މިއަމަލުތަކުގެ ސަބަބުން އަހަރުމެން ދެމެދުގައި އޮތް ލޯބި ވަރުގަދަވުން ނޫންކަމެއް ނުވިއެވެ.\nއަހަރުމެންގެ ގުޅުމާމެދު ޒިޔަލް ކިތަންމެ އުފަލުން ހުރިކަމުގައިވިޔަސް އޭނާ އަހަންނާ ދުރުވާން ފެށިކަހަލަ އިހްސާސެއް ކުރެވުނެވެ. ޒިޔަލްއަށާ އަވްޔަންއަށް އެއްވަރަށް ވަގުތު ދޭން އަހަރެން ކުރި މަސަތްކަތުން ނާކާމިޔާބު ވިކަން ރޭކާލީ މިއަދުއެވެ. އައިސްކްރީމް ބޯންދިޔުމަށްޓަކައި ތައްޔާރުވަމުން އަހަރެން ގެންދިޔައީމެވެ. ޒިޔަލްއާއި އަވްޔަން އެއްކޮށް ގެންދެވޭތީ އަހަރެން މިހުރީ ވަރަށް އުފަލުންނެވެ. އެހެންނަމަވެސް ތަގްދީރު ނިޔާ އިނގޭނީ ފަހެ ކާކަށްހެޔެއްވެ.\nއަވްޔަންގެ އަތުގައި ހިފާއްޓާލައިގެން ޒިޔަލްއާ ގަދަ އަނގަ ތަޅަމުން ސްކޫޕަށް ވަނީމެވެ. އިށީނަ ތަނުގައި ޒިޔަލްމެން ބޭތިއްބުމަށްފަހު އަހަރެން އޯޑަރު ދޭން ދިޔައީމެވެ\nފުރަތަމަ ހަތަރު ސަފްހާ ނިންމާލަމުން އަލިޝްކާ ފޮތް ލައްޕާލީ ވަރަށް ބާރަށް އޭނާގެ ކޮޓަރި ދޮރުގައި މީހަކު ތަޅާހެން ހީވެގެންނެވެ. ޑައިރީ ނިމެންދެން ކިޔާލަން ކެތްމަދުވެފައި ހުއްޓަސް ދޮރުހުޅުވަން އޭނާއަށް މަޖްބޫރެވެ. މުހިންމު ކަމެއް ވެގެން ނޫނީ މީހަކު އެހާ ބާރަކަށް ނުތަޅާނެ ނޫންހެޔެވެ. ބާލީސް ދަށަށް ޑައިރީލަމުން އޭނާ ތަޅުހުޅުވާލަމުން ދޮރު ހުޅުވިއިރު ސަމީމާއެވެ. އެނާގެ ދެލޯ ފުރިބާރުވެފައިވަނީ ކަރުނައިންނެވެ. އެހެންނަމަވެސް ކުޑަހިތްވަރަކާއެކު ސަމީމާ ބުނެލި ވާހަކައިން އަލިޝްކާ އަނބުރައި ނުގަތީ ކިރިޔާއެވެ. އޭނާގެ ދެލޮލުން ހޯސްލާފައި ކަރުނަތަށް ފައިބައިގަތެވެ.\nއެވަގުތު ވެގެން ދިޔައީ ނިދާހޭލައިގެން ކަންނެތް ކަމާއެކު ކޮޓަރިން އަވްޔަންވެސް ނުކުތްވަގުތަށެވެ. އެއްޗެހި ނުލާ ދެއަތުން ބޯ ހާވަމުން މޫނުމައްޗަށް އިސްތަށިތަށް ބާލުވަމުން އަލިޝްކާގެ ކޮޓަރި ހުރަސްކުރަން އުޅުމުގެ ތެރޭގައި އޭނާގެ ފިޔަވަޅުތަށް ހުއްޓުމަކަށް އައެވެ. ހިނިތުންވުމެއް ނެތް މޫނަކާއެކު އެއްވެސް އަސަރެއް ނެތް އަލިޝްކާއެއް އޭނާއަށް ފެނުނު މީ ފުރަތަމަ ފަހަރެވެ. އެ ބޮޑު ދެލޮލުން ފޭބި ކަރުނަތަށް ކޯތާފަތުގައި ބީހެމުން ދިޔައީ މަޑުމޮޅިކަމާއެކުގައެވެ.\nދެލޯ މެރިމެރި ހުރި ހާލުވެސް އަވްޔަންގެ ނަޒަރު ސީދާވެފައިވަނީ އަލިޝްކާޔާއެވެ. ގޭމް ކުޅެން އިށީނަ ސޯފާގައި އޭނާ އަތްއަޅުވާލިއެވެ. އަލިޝްކާގެ ނަޒަރުވެސް ސީދާވެފައިވަނީ އަލިޝްކާޔާއެވެ. ހުއްޓުން އަރާފައި ހުރުމަށްފަހު އަލިޝްކާގެ ހަށިގަނޑު ވަރުދޫވާން ފެށީއެވެ. ދެލޯ މެރެމުން ގޮސް ބިންމަތީގައި އޭނާގެ ހަށިގަނޑު ޖެހުމުގެ ކުރިން އަވްޔަންގެ އަތުތެރެއިން ހިމާޔަތް ލިބުނެވެ. އެފަދަ ކަމަކަށް ހުޝިޔާރުވެގެން ނުުހުއްޓެއް ކަމަކު އަވްޔަންގެ ހަރަކާތްތަށް ނިކަން އަވަހެވެ.\nކުއްލިއަކަށް އަވްޔަން އައުމުން ސަމީމާވެސް ހައިރާންވިއެވެ. ލުއި ފަތްކޮޅެއް ފަދައިން ހަކަތަ ހުސްވެފައި އޮތް އަލިޝްކާ އެނދުގައި އަވްޔަން ބާއްވާލިއެވެ. އަވްޔަންގެ މޫނުމަތިން ހިތާމައިގެ އަސަރެއްވެސް އުފާވެރިކަމުގެ އަސަރެއްވެސް ނުފެނުނެވެ.\nއަލިޝްކާގެ މޫނުގައި ސަމީމާ ފެން އުނގުޅަން ފެށިއިރު އެއްވެސް ހަރަކާތެއްނެތި މިލާފައިވާ އަލިޝްކާގެ މޫނަށް ބަަލަހައްޓައިގެން އަވްޔަންއިނެވެ. “ކީއް އެވީ.” ހިމޭންކަމަކަށްފަހު އަވްޔަން ބުނެލިއެވެ. އެހެން ފަހަރުތަކާ ހިލާފަށް އޭނާގެ އަޑުގައި ބަލިކަށިކަމެއް ހުއްޓެވެ. “އޭނަ މަންމަޔާ ކޮއްކޮޔާ ރަށަށް ދިޔަ ދޯނި ބަނޑުންޖަހާލައިގެން މަންމަމެން ގެއްލުނީ އެކަމަކު ކޯސްޓު ގާޑަށް ހޯދުނިއުރުވެސް އޮތީ ނިޔާވެފަޔޯ.” ސަމީމާއަށްވެސް ހިތާމައިގެ ކޮޅެއް ނެތެވެ.\nއަވްޔަން އިތުރު އެއްޗެއް ނުބުނެވެއެވެ. އޭނާއަށް ވިސްނާލެވުނެވެ. ދެން ވާނީ ކިހިނެތްބާއެވެ. ވާންވީ ކިހިނެތްބާވައެވެ. އަވްޔަންގެ ސިކުނޑިއަށް އައީ ދެ ސުވާލެވެ. “އޭނާގެ ހުންނަނީވެސް އާއިލާބަޔަކަށް ކޮއްކޮޔާ މަންމަޔާ އެކަނި ވިއްޔަ..ދެން މަ މި ގޭގަ މި މަންޖެ ބަހައްޓާނީ..” އަލިޝްކާގެ ނިއްކުރީގައި ފެންކޮޅެއް އުނގުޅާލަމުން ސަމީމާ ލުއިކޮށް ހިނިތުންވެލިއެވެ. “އޭން އެކީއްވެ..” އަވްޔަންގެ ދެލޯ ބޮޑުވިއެވެ. އަލިޝްކާ މިގޭގައި އުމުރު ދުވަހު ބަހައްޓައިގެން އޭނާޔާ އަލިޝްކާޔާ ދެމެދު ގޯސް ގުޅުމެއް އުފެދޭކަށް ނޭދެއެވެ. ހަޔާތުގައި ދެވަނަ ފަހަރަށް ލޯބިގެ އަނދަވަޅަކަށް ވެއްޓޭކަށް އަވްޔަން ނޭދެއެވެ. “ދެން އޭނަގެ ނުހުންނާނޭ އިތުރު މީހެއް މި ދުނިޔެއަކު ނެތޭ،..އެހެންނޫނަސް މިއަދު މަ އަނިސާއަށް ހުވާކުރިން އޭނާ ނެތް ދުވަހަކުން އަލިޝްކާ ބަލައިދޭން..”\n“މަންމަ ކައިރިއަށް ދާން..ދައްތާ ބުނޭ މަންމަ މަރެއް ނުވޭ ދޯ..” އަލިޝްކާ ރޮއި ގަތް އަޑަށް އަވްޔަންއާއި ސަމީމާ ސިއްސައިގެން ދިޔައެވެ. އަލިޝްކާ ތެދުވެ ސަމީމާ ގައިގައި ބައްދާލިއެވެ. އަވްޔަން ބޯ ކަހާލިއެވެ. “ރަށަށް ދާންވީނު މޫނު ބަލާލައިން..” އަލިޝްކާގެ ބުރަކަށީގައި ސަމީމާ ފިރުމާލިއެވެ. މަޑުމަޑުން އަލިޝްކާ ބޯ ޖަހާލިއެވެ. އޭނާ ބަލާލީ އަވްޔަންއަށެވެ. ތުންފިއްތާލަމުން އަވްޔަން ދުރަށް ބަލާލިއެވެ. އެ ދުރުކަމުން އަލިޝްކާ މާޔޫސްވިކަމެއް ނުދެނެހުއްޓެވެ. ވާނީވެސް އެެހެންނޫންހެއްޔެވެ. އަލިޝްކާ ގާތްވާން މަސަތްކަތް ކުރާއިރު އަވްޔަން މަސަތްކަތްކުރަނީ ދުރުގައި ހުރެވޭތޯއެވެ،\n“އަވްޔަން ދާންވީނު މޫނުބަލާލަން ގޮސްލާފަ އަންނަން އިތުރު މީހަކު ނުހުންނާނެޔޭ..ދޮންތަ ހުންނަންޖެހޭނެ އަމްރުކައިރީ ދެން ދޮންބެ އޮފީހުގަ ކޮއްކޮ ސްކޫލުގަ..އަވްޔަން އެއްނު ކުރާނެކަމެއް ނެތިގެން ކަންނެތް ކުކުޅެއްހެން ހަތަރުދަމު ނިދަނީ..އެއީ މިތާ ކައިރި ދިއްފުއްޓޭ ދޭބަ..” ސަމީމާ އާދޭސްކުރިއެވެ. އަލިޝްކާވެސް އާދޭހުގެ ނަޒަރުން އަވްޔަންއަށް ބަލާލިއެވެ. ދުރުވާން މަސަތްކަތް ކުރާވަރަކަށް ކައިރިވާން މަޖްބޫރުވަނީ ކީއްވެހެއްޔެވެ. އަވްޔަންގެ ހިތް ޝަކުވާ ކުރިއެވެ. އޭނާގެ ހިތް އާނބަސް ބުނަމުން ދިޔަޔަސް ދުލުން ނޫނެކޭ ބުނަން ބޭނުންވިއެވެ. ހަމަ އެންމެ ސަބަބަކަށްޓަކައެވެ. ލޯބީގެ އަނދަވަޅާ ދުރުގައި ހުރުމަށެވެ. އޭނާއަށް ނޭނގުނު ކަމަކީ ފުރަތަމަ ނަޒަރުން ފެށިގެންވެސް އެހިތް އަލިޝްކާއަށް ހިބަވެފައިވާކަމެވެ.\nދެ ޙިޔާލެއްގައި އަވްޔަން ބޯޖަހާލިއެވެ. ނަމަވެސް އޭނާގެ ހިތް އެ ޖަވާބާމެދު އުފާފާޅުކުރިއެވެ. “އަޖްވަދުގެ ލޯންޗުގަ ދާނީ ދޯ.” އަޖްވަދުގެ އަޑުއިވުމުން އަލިޝްކާ ބިރުގަތެވެ. ނަމަވެސް އަވްޔަން ފޫހިވިއެވެ. ވަށްބުރެއްހެން ކަޅި ހިނގާލަމުން އޭނާ މޫނަށް ޖައްސާލީ ކޫސަނި ވައްތަރެކެވެ. “މަށެއް ނޫޅެން އޭނާގެ އެއްވެސް އެއްޗެއްގަ ދަތުރުކުރާކަށް..އެއީ ހަލާލުގޮތުގަ ހޯދާ ލާރިނަމަތާ ބޭނުން ކުރަން ހެޔޮވާނީ” ހިތާހިތުން އަވްޔަން ބުނެލިއެވެ. އޭނާގެ ބައްޕަ އަޖްވަދުގެ ނުބައިކަން އޮޅިފައިކައި ނެތެވެ. އައިލާގެ އެންމެންނަށް ކަޝްފުވެފައި ސިއްރު އެނގޭ ހަމައެކަނި މީހަކީ އަވްޔަންއެވެ.\nއަލިޝްކާ ފެނޭތޯ ތިންވަނަ ފްލޯރ އަށް އަޖްވަދު އެރިއެވެ. ހުޅުވާފައި ހުރި ދޮރު ކުރިމަތީގައި ހުއްޓިލިއެވެ. އޭނާގެ ދެބުމަ ކައިރިވީ އިވުނު ވާހަކަތަކުގެ ސަބަބުންނެވެ. “މަގޭ ލޯންޗުގަ ކީއްކުރަންވީއްޔޭ..” އަޖްވަދު އެއްސެވެ. އަވްޔަންއަށް އަވަސް ނަޒަރެއް ދިނެވެ. ނަމަވެސް އަވްޔަން އޭނާއަށް އެންމެ ފަހަރަކުވެސް ބަލާނުލިއެވެ. އަޖްވަދު މޫނަށް ވައްތަރު ޖައްސާލިއެވެ. ނަމަވެސް ދެވަނަ ސިކުންތުގައި ސަމީމާ ކޮނޑުގައި ބޯ އަޅައިގެ އިން އަލިޝްކާ އަށް ބަލާލީ ލާނެއް ގޮތަކަށެވެ. އަޖްވަދްއަށް ވަށްކަޅިން ބަލާލަމުން އަލިޝްކާވެސް މޫނު އަނބުރާލިއެވެ.\n“މިކިޔަނީ އަޖްވަދު ލޯންޗުގަ އަލިޝްކާ މަންމަ މޫނުބަލަން ދާންވެގެން..” ސަމީމާވެސް ނުކެރިހުރެފައި އަހާލިއެވެ. “އާން މައްސައެއް ނެތް މަށާއެކީ ދޯ ދާނީ..” އުފަލުން ފޮޅިފައި ހުރެ އަޖްވަދު ބުނެލިއެވެ. އަވްޔަންގެ ދެބުމަ ކައިރިވިއެވެ. އޭނާ އަޖްވަދުއަށް ރައްދުކޮށްލީ ހިތްހަމަނުޖެހިފައިވާ ނަޒަރެކެވެ. އަޖްވަދުގެ ހިތުގައިވަނީ ކީކޭކަން އަވްޔަންއަށް އިނގުނު ކަހަލައެވެ. ޒުވާން އަންހެން ކުއްޖެއްނަމަ އަސްލެއް ނަސްލެއް ނުބަލާ ބޭނުން ހިފުމަށް އަޖްވަދު ވަރެއް ނޯންނާނެކަން އަވްޔަން ދެނެގަތެވެ.\nއަޖްވަދުގެ އަވައިގައި އަލިޝްކާ ޖެހުނަ ނުދިނުމަށް އަވްޔަން އަޒުމުކަނޑައެޅިއެވެ. ނަމަވެސް އެގޮތަށް ކަންކުރަން ވެއްޖެނަމަ އަވްޔަންއާއި އަލިޝްކާޔާ ދެމެދު އޮތް ގުޅުން ވަރުގަދަ ވުން ނޫންގޮތެއް ނުވާނެއެވެ. އެގޮތެއް އަވްޔަންއެއްވެސް ނޭދެއެވެ. “އުހުނނ..މަ ދަނީ އޭނަ ގޮވައިން.” ތަންކޮޅެއް ބާރަށް ހިތްހަމަނުޖެހިފައި އަވްޔަން ބުނެލިއެވެ. އަޖްވަދުގެ ދެބުމަ ގޮށްޖެހުނެވެ. އަނގަބާނަން މީ އަދި ކާކު ހެއްޔެވެ.\n“އާން އެސޮރު ތަންކޮޅެއް ކުރިންވެސް ބުނެފަޔޭ އޮތީ ދާ ވާހަކަ..އަޖްވަދު ޖެހޭނެއެއްނު..އޮފީހަށް ދާން” އަވްޔަން ދިފާޢުކުރަމުގައި ސަމީމާ ވަރެއްނެތް ކަނނޭގެއައެވެ. އަޖްވަދު އޭނާގެ ޙިޔާލު ފަޅާއަރާފާނެތީ އަވްޔަން ފޮނުވަން އެއްބަސްވިއެވެ. އޭނާގެ ސިކުނޑީގައި ވާ އެއްޗެއް ނޭނގި ހުރެ އަވްޔަން ފޮނިވެގަތެވެ. އަޖްވަދަށް އޭނާ އެއްބުމަ އަރުވާލިއެވެ. ރުޅި އައިއްސާހުރި އަޖްވަދު އޭނާގެ އަތުން ވައްތަރެއް ޖައްސާލިއެވެ.\nމެންދުރުގެ ހޫނުގަދަ ވަގުތެވެ. އަވީގެ އަލިން ކަނޑުގެ ލޮނުގަނޑު ވިދަމުން ދިޔައެވެ. ބާރު ސްޕީޑުގައި ލޯންޗު ދުއްވާފައި ދިޔައިރު ފިނިފިނި ރޯޅިތަށް އަވްޔަންގެ އިސްތަށިގަނޑަށާއި އަލިޝްކާގެ އިސްތަށިގަނޑަށް ގޯނާ ކުރިއެވެ. އަވްޔަންގެ އިސްތަށިގަނޑު އަބަދުވެސް އޮންނަ ފަދައިން ފުނާ ނާޅާ ހާވަފައި އޮތުމުން އެ އުނދަގޫ ދެގުނަ އިތުރެވެ.\n“ހާރވޭ” ބްރޭންޑްގެ ކަޅު ވަށް އަވިއައިނެއްގައި އަވްޔަން އިންއިރު އޭނާގެ ނަޒަރު ހުއްޓިފައިވަނީ މާ ސިނގާ ކަނޑަށެވެ. ހޫނުގަދަ ވަގުތެއްކަމުން އޭނާ ލައިގެން ހުރީ އަތްކުރު ކަޅު ކަޅުކުލައިގެ ޓީޝާރޓެކެވެ. ރަތްކުލައިން “ސުޕްރެމް.” ފަވާލާފައި ވެއެވެ.\nއަވްޔަންއާއި ޖެހިގެން އިން އަލިޝްކާ ގޭތެރޭގައި ލައި އެއްޗެހ ި ރީތި ހެެދުމަށް ބަދަލުކުރަންވެސް އެއްބަހެއް ނުވިއެވެ. ހަމަ ހިލާ އަވިއައިނެއްވެސް ނޭޅިއެވެ. އަތުގައި އޮތް ޓީޝޫކޮޅާ ކުޅެމުން ދިޔައިރު ދޭތެރެދޭތެރޭއިން ނޭފަތް ދަމާލާ އަޑުއިވެއެވެ. ރުއިން ހުއްޓާލާފައި ވީކަމުގައިވެސްމެއެވެ.\nކުއްލިއަކަށް ލޯންޗު ތަޅުވައިގަތެވެ. ސިހިފައި އަލިޝްކާޔަށް ހިފައި ގަނެވުނީ އަވްޔަންގެ މުލައްދަނޑީގައެވެ. ކުޑަދޮރުން ލޮނު އޭނާގެ މޫނަށް ބުރުއްސާލިއެވެ. ދެލޯ މަރައި އޭނާ ތަގުޅިކޮށްލިއެވެ. އަވްޔަން އިނީ އެހުރިހާ ހަރަކާތްތަކެއް ބަލާށެވެ. ބޭއިޙްތިޔާރުގައި އަވްޔަން އޭނާގެ ލޮލުގައި އިން އަވިއައިނު ބާލާލިއެވެ. އަލިޝްކާގެ ލޯ ލޮނުން ސަލާމަތްކޮށްދޭންށޭ ހިތާ އޭނާ އެ އައިނު އަލިޝްކާގެ ލޮލުގައި އަޅައިދިނީ އިސްތަށިތަށް އެއްފަރާތް ކޮށްދެމުންނެވެ.\nއަލިޝްކާގެ ތުންފަތްމައްޗަށް ލުއި ހިނިތުންވުމެއް ވެރިވިއެވެ. އަވްޔަންވެސް އެއްމިޔަކުން ހީލިއެވެ. ބޭއިޙްތިޔާރުގައި މި ކުރެވުނީ ކީއް ބާވައޭ އަވްޔަން ހިތަށްއެރިއެވެ. އޭނާ ލޯންޗުން ބޭރަށް ބަލާލީ ލަދުންނެވެ. އޭނާގެ ބަސްނާހާ ހިތް މިހާރު އަމިއްލަ ކޮންޓްރޯލް ދަށުންވެސް ބޭރުވަނީ ބާވައެވެ. ކިހާ ދެރަކަމެއް ހެއްޔެވެ. ދުރުނުވެވެނީ ކީއްވެހެއްޔެވެ.\nއަވްޔަންގެ ހަރަކާތުން އަލިޝްކާގެ ހިތްފުރުނެވެ. ބަނދަރު ކައިރިއަށް ލޯންޗުން މަޑުކުރުމުން އަވްޔަން ތެދުވިއެެވެ. ނަމަވެސް އަލިޝްކާ އިނީ ގަނޑުވެފައެވެ. އިތުރުގޮތެއް ނެތުމުން އަލިޝްކާގެ އަތްތިލަ އޭނާގެ އަތުތެރޭ ހައްޔަރުކޮށްލަމުން ލޯންޗުން ބޭލުވިއެވެ. ދެކޮޅު ހެދުމެއް ނެތި އަލިޝްކާވެސް ފޭބިއެވެ. އޭނާގެ ހިތް އުފަލުން ނަށަމުން ދިޔައެވެ.\nރަށުގެ އެތަށް ބައެއްގެ ނަޒަރު އެ ދެ ޒުވާނުންނަށް ހުއްޓުނެވެ. އަވްޔަންއާއެކު ފޮޓޯ ނަގަން އަންނަ މީހުންގެ އަދަދު މަދެއް ނޫނެވެ. ތުއިވާން އުޅޭ އަންހެން ކުދިންގެ ނަޒަރު ތަކަށް އަވްޔަން މާ ބޮޑު ސަމާލުކަމެއް ނުދިނެވެ. އަސަރެއް ނެތް މޫނަކުން ފުއްދާލަނީއެވެ. ޔަގީނެވެ. އަލިޝްކާއަށް ބަލާ މީހަކު ނަމަ ބަލާނީ އެންމެ ސަބަބަކާ ހުރެއެވެ. އަވްޔަންގެ ބޮޑު އަވިއައިނު އެޅުމުން އޭނާ ހީވަނީ ކުޑަކުއްޖަކު ބޮޑު މީހެއްގެ އައިނު އަޅައިގެން ހުންނަ ހެންނެވެ. ތުންތުން މަތިން މީހުން މަލާމާތްކުރަމުން ދިޔައިރު އަލިޝްކާ އަޅައެއް ނުލިއެވެ. އޭނާގެ ހިތުތެރޭގައި އުފާފާޅުކުރަމުން ދާ ސަބަބު މީހުންނަށް އިނގޭނަމަ ރަނގަޅެވެ.\nއަމިއްލަ ނަފްސާ މެދު މިއަށްވުރެ ފަޙްރުވެރިވި ދުވަހެއް އަލިޝްކާގެ ހަޔާތުގައި އަދި ނާދޭ ކަންނޭނގެއެވެ. ވާނީވެސް އެހެންނޫންހެޔެވެ. ނޭފަތާ ހަމައަށް ލެންސު ފޯރިޔަސް އަވްޔަންގެ އައިނު އެޅިއްޖެ ވިއްޔާއެވެ. އަލިޝްކާގެ މޫނަށް ނުބަަލަން ހުވާކޮށްގެން ހުރި އަވްޔަންއަށް އޭނާގެ ހިނިގަނޑު ހިފާއްޓާލަން މަޖްބޫރުވިއެވެ. އަވީގެ ސަބަބުން އޭނާ ހުރީ ދެލޯ ކުޑަވެފައެވެ.\nއަވްޔަން ވަށްކަޅުން އަލިޝްކާޔަށް ބަލާލިއެވެ. ބައްތިރީސް ދަތްޕިލަ ދައްކާލަމުން އަލިޝްކާ ހިނިތުންވެލިއެވެ. އެއްބުމަ އަރުވާލާފައި އެއްމިޔަކުން ހިނިތުންވަމުން އަވްޔަން އޭނާގެ ދަތްތައް ނުދައްކަން ހުވާކޮށްގެން އަނގަމަތީގައި އެއް އަތް އަޅާލިއެވެ. ހިސާބަކަށް އުފާވެފައެވެ. ހިތާމަވެރި މިފަދަ ދަނޑިވަޅެއްގައިވެސް އޭނާގެ ސަބަބުން އަލިޝްކާގެ ތުންފަތް މަތިން އޭނާގެ ސަބަބުން ހިނިތުންވުމެއް ފެންނާތީއެވެ.\nމާ ދުރަށް ހިނގާކަށް ނުޖެހުނެވެ. މަގުމަތިން ފެންނަ ކޮންމެ މީހަކު އަލިޝްކާއަށް ތައުޒިޔާ ކިޔާ ބައްދަމުން ދިޔަ ގޮތް އަވްޔަންއަށް މަޖާވިއެވެ. ނަމަވެސް މިއޮށް ގަދަ ހޫނުގައިވެސް އޭނާގެ ކަންފަތުން ދުންއަރަމުން ދިޔައީ ޒުވާން އަންހެން ކުދިންގެ ކަންތަށް ބޮޑުކަމުންނެވެ. ހިތާހިތުން ކުދިކިޔުން ނޫންކަމެއް ނުކުރެވުނެވެ.\nއަނިސާއާއި އަޔާންގެ ޖަނާޒާ އޮތް ތަނަށް އަވްޔަންމެން ދެމީހުންނަށް ވަދެވުނު އިރު އެތަން ވަނީ ފުރިބާރުވެފައެވެ. ވާނީވެސް އެހެންނޫންހެޔެވެ. ރަށުގައި އެންމެ ނަންހިނގާ މަޝްހޫރު ޒުވާނާ އަޔާންއާއި މަޝްހޫރު ފެހުން ތެރެއިޔާ އަނިސާގެ ޖަނާޒާ ވިއްޔާއެވެ.\nދަތުރުމަތީގައި ހިސާބަކަށް ހަމަޖެހިފައި ހުރި އަލިޝްކާއަށް އޭނާގެ މަންމައާއި ކޮއްކޮގެ ކަފުންކޮށްފައިވާ މޫނުފެނުމުން އަނެއްކާވެސް ރޮވެން ފެށުނެވެ، ދުރުގައި ހުންނަން މަސަތްކަތް ކުރި އަވްޔަން އަށް ގޮތްހުސްވިއެވެ. ކިތަންމެ ބޭނުންނުވިޔަސް އަލިޝްކާގެ ކޮނޑުގައި ހިފައި އޭނާ ގަޔާ ކައިރިކޮށްލިއެވެ.\nއޭނާގެ ހިތަށްވެސް ހަމްދަރުދީވަނެވެ. ނަމަވެސް ހިންދުކޮޅެއްގެ ތެރޭގައި އަވްޔަންގެ ހިތް ނުތަނަވަސްވާން ފެށިއެވެ. އޭނާއަށް ސިފަކުރެވުނީ މާޒީއެވެ. އޭނާވެސް އަލިޝްކާ ފަދައިން ހިނަވާފައި އޮތް މައްޔިތެއް ކައިރީގައި ރުއީމެވެ. އެދުވަހު އޭނާއަށް ކުރެވުނު އިހްސާސް އަލިޝްކާއަށް ވުރެ ދެގުނަ އިތުރުވާނެކަން ގައިމެވެ.\nއަލިޝްކާވާ ކެތްގަދައެވެ. ރިޔާޝާ މަރުވި ދުވަހު އަވްޔަން ގައިގައި މީހަކު އަތްލިޔަކަވެސް ނުދިނެވެ. ގޮތް ހުސްވެފައިވާ މީހެއްފަދައިން މޮޔައެއްހެން ރިޔާޝާގެ ގައިގައި އޭނާ ތަޅުވާ ހެދިއިރުވެސް ރިޔާޝާ ނުހޭލުމުން އޭނާއަށް ކުރި އަސަރު މިއަދުވެސް އަވްޔަންގެ ހިތުން ފިލައިން ނުދެއެވެ. ހުދު ކަފުނުން އަވްޔަންގެ ހިތަށް ހަމަޖެހުން ގެނެސްދިން އެ މޫނު ނިވާކޮށްލި ވަގުތު އޭނާއަށް ލޯ މަތިން ސިފަކޮށްލެވުނެވެ. އަވްޔަން ދެލޯ މަރައި ތަގުޅިކޮށްލިއެވެ. އޭނާގެ ހިތުގައި ހައިޖާނުގަނޑެއް އުފެދުނެވެ.\nރިޔާޝާ ވެއްޓުނު މަންޒަރު ސިފަކޮށްލެވުނެވެ. އެންމެންގެ ރުއިމުގެ އަޑާ ވަޒަންތަކުގެ އަޑު ކަންފަތުގައި ގުގުމަން ފެށިއެވެ. އެ ދުވަހު މެޔަށް ވަޒަން އެރިއިރު ކުރެވުނު އިހްސާސް ދެވަނަ ފަހަރަށް ކުރެވުނު ކަހަލައެވެ. އަވްޔަން އޭނާގެ މޭގައި އަތްޖައްސާލިއެވެ. ތަޅައިގަންނަ ބޭނުންވިއެވެ. ވަގުތާ ހާލަތުގެ ގޮތުން އަލިޝްކާއަށްޓަކައި އޭނާގެ އަމިއްލަ ހާލު ފަރުދާކޮށްލަން މަޖްބޫރެވެ. ފުންނޭވާއެއް ފަޒާގެ ތެރެއަށް އަވްޔަން ދޫކޮށްލިއެވެ. އެހެންނަމަވެސް އެހިތުގައި އަޅަން ފެށި ވޭންވަރަށް ލުޔެއް ނުލިބުނެވެ.\nސިޓްރަން ތެރެއަށް ވަދެގެން ދިޔަ އަޖްވަދްއަށް ގިނަބަޔެއްގެ ސަމާލުކަން ހުއްޓުނެވެ. ހަރު ހިނގުމެއްގައި އަޖްވަދު ހުސް މޭޒެއްގައި އިށީނދެލިއެވެ. މޭޒުގައި ނިޔަފަތި ތަޅަމުން ދިޔައިރު ހީވާގޮތުން އޯޑަރުވެސް ނުދީ އޭނާ އިނީ މީހެއްގެ އިންތިޒާރުގައެވެ. ބެލްކަންނިން ބޭރުން ފެންނަމުން ދިޔަ ހިތްގައިމު މަންޒަރަށް ގެއްލިފައި އޭނާ އިނީ ޙިޔާލެއްގައެވެ. ހަވީރުގެ ހިތްގައިމު ވަގުތު ހަށިގަނޑުގައި ބީހެން ފެށި ވައިރޯޅިތަކުންވެސް އަޖްވަދުގެ ހިތަށް ހަމަ ޖެހުމެއް ލިބުނެވެ.\n“ކަލޯ އޭ ދުނިޔެއަށް ފައިބަބަލަ..” އަޖްވަދު އިން މޭޒުގައި އޭނާގެ ކުރިމައްޗަށް ވާގޮތަށް އިށީނދެލި ނިޔާޒު ހިނިގަނޑެއް ޖަހާލިއެވެ. އަޖްވަދުގެ މޫނުމަތީގައި އޭނާ އަތް ހިނގާލިއެވެ. އަޖްވަދުވެސް ބޯ ހުރާލަމުން އޭނާގެ ބިސްނަސް ޕާރޓްނަރު ނިޔާޒަށް ބަލާލިއެވެ. ކޮފީއަކަށް އޯޑަރު ދެމުން އެދެމީހުން ވާހަކަ ފަށައިގަތެވެ.\n“އެހެންވީމަ އޮސްޓިރޭލިއާރ އިން އަންނަ ޝިޕްމަންޓް ވިއްކަނީ ކޮންބަޔަކަށޭ..” ނިޔާޒު އެއްސެވެ. “ކޮންމެވެސް ޒިޔަލްއަކަށް އޭތި އޮތީ އޭނަ ބުނީ ވިހި ހާސް ދޭނަމޯ..އެއީ އަސްލު ވަރަށް ބައިވަރޭ ކުނޑި ވައްތަރުވީމަ..” ނިޔާޒުގެ ނަޒަރު ހުއްޓިފައިނީ ބެލްކަނިން ބޭރަށެވެ.\nއޭނާ ވާހަކަ ދައްކަމުން ދިޔައީ ބިސްނަސްކަންތާ ބެހޭގޮތުންވިޔަސް އެ ހިތާ ސިކުނޑި ގުޅިފައިވަނީ އަލިޝްކާޔާއެވެ. އެ ހަށިގަނޑު ހާސިލްކޮށްފަ ނޫނީ ލޮލުކޮޅަށްވެސް އަލިޝްކާ ދިޔަކަ ނުދޭނެއެވެ. ނަމަވެސް އަޖްވަދުގެ ސިކުނޑީގައި ވާ ބިރުވެރިކަމަކީ އަވްޔަންއެވެ. އަލިޝްކާޔާ އަވްޔަނާ ދެމެދު އޮންނަނީ ކޮން ގުޅުމެއް ބާވައޭ އަޖްވަދު ހިތަށް އެރިއެވެ. އޭނާއަށް ވިސްނުނީ އެންމެ ގޯސްކޮށެވެ.\n“މި އައްސު ކުޑަ ޙިޔާލެއް ހޯދަންށޭ ކަލޭ މިގެނައީ..” ވެއިޓަރު ގެނައި ކޮފީތަށިން އެތިފޮދެއް ދަމާލަމުން އަޖްވަދް ސީރިއަސް ވެލިއެވެ. ކުރިއަށް ދާށޭ ބުނާ ފަދައިން ނިޔާޒް އެއްބުމަ ހިއްލާލިއެވެ. “ވަރަށް ސަޅި ބޭބް އެއް ފެނިއްޖެ..ރަށްފުށު ކުއްޖެއް..އޭނަގެ ނެތް އެއްވެސް އާއިލާއެއްވެސް މިހާރު..އެހެންވީމަ މަ ބޭނުން ބާކޮށްލަން” އަޖްވަދްގެ ވާހަކަޔާއެކު ނިޔާޒު ކޮށިއެރިއެވެ. އޭނާގެ ދެލޯ ބޮޑުވިއެެވެ. “އޭ ހުވާތަ..ތިހެން ވެއްޖިޔާ އަހަރުމެންނަށް އޭނަ ވިއްކާލައިގެން ބޭރުގެ ކްލަބަކުން އެތިކޮޅު ހޯދޭނެއެއްނު..” ނިޔާޒުގެ ސިކުނޑިއައި އެންމެ ފުރަތަމަ ޙީޔާލަކީ އެއީއެވެ.\n“އޭތި ކަޑައޭ..މިހާރުވެސް ޔަތީމް ދެކުދިން ވިއްކައިފީމެއްނު..އެހެންމަ ދެން ރަނގަޅުވާނެ..ސަމީމާގެ ބެލުމުގެ ދަށުގަ ހުންނަ ކުއްޖެއްވީމަ ބޭނުމެއްނޫން އަލިޝްކާ ވިއްކާކަށް އޭނާ ހަމަ ބޭނުންކޮށްލަން ރަނގަޅުވާނެ..އެއީ އޭނާ ގެއްލިޔާއްވެސް ޒިންމާ ނަގަންޖެހޭނީ އަހަރުމެންނޭ..” އަޖްވަދުގެ ވާހަކަޔާ ނިޔާޒުވެސް އެއްބަސްވިއެވެ.\n“ދެން ކިހިނެތް ތި އަލިޝްކާޔަކަށް ހަދަންވީ..ކައެމެންގޭގަ އޭނަ އުޅެންޏާ..ހަމަ ބޭނުންކޮށްލާފަ ދޫކޮށްލަންވީނު..” ނިޔާޒު ވަރަށް ކޫލްއެވެ. ހަމަޖެހިލައިގެން ވާހަކަ ދައްކަމުން ދިޔައިރު ކުޅެވެން މިއުޅެނީ މުަސްތަގުބަލެއް އޮތް އުންމީދީ ޒުވާނާކާކަން ހަމަ ނޭނގެނީބާވައެވެ.\n“މަގޭ ހަގު ދަރިޔާ އޭނަޔާ ގުޅުމެއް އޮވެޔޭ..އަވްޔަން ދިރިހުއްޓާ މަށަކަށް އަލިޝްކާޔާ ބެހެން އުނދަގޫވާނެއޭ..” އަޖްވަދް އޭނާގެ ކަންބޮޑުވުން ހާމަކޮށްލިއެވެ. ހަމަ މިހާރުން މިހާރަށް އަވްޔަން މަރާލަން ބޭނުންވިއެެވެ. “ދަންވަރު ގަޑީގަ އެކޮޓަރިއަށް ވަނީމަ ނިމުނީނު..” ނިޔާޒު ބުންޏެވެ. “އަވްޔަންއާ އޭނާޔާ އުޅެނީ ޖެހިޖެހިގެން ހުންނަ ދެކޮޓަރީގަ..” އަޖްވަދުގެ ޖަވާބުވަރަށް ސީދަލެވެ. ނިޔާޒު ދެފަރާތަށް ބޯ ހޫރާލިއެވެ. “އަނެއްކާ އެކަހަލަ ނިކަމެއްޗަކާ މަގޭ ދަރިއެއް އިނދެފިއްޔާ ވަރަށް ސަކަރާތްވާނޭ،…” މޭޒުމަތީގައި އަޖްވަދު ގޮށްމުށެއް ޖެހިއެވެ. ކޮފީތަށިތަށް ބަންޑުން ނުވީ ހަމަ ކިރިޔާއެވެ.\n“ތިހެންވެއްޖެއްޔާ ދެން އޮތް ގޮތަކީ ކައެ އަލިޝްކާ ބޭނުންކޮށްލާފަ ރާއްޖޭން ބޭރަށް ފޮނުވާ..މަ ބުނިހެން ކްލަބަކަށްވެސް ރަނގަޅުވާނެ..” ނިޔާޒު މަސަތްކަތް ކުރީ އޭނާއަށްވެސް ފައިދާއެއް ވާގޮތަށް ކަމެއް ހިނގޭތޯއެވެ. ނަމަވެސް އަޖްވަދު ހުރީ ކްލަބަކަށް އަލިޝްކާ ފޮނުވަން އެއްބަސްވާ ގޮތަކަށް ނޫނެވެ. “އުހުނނ..އަހަރުމެންނަށް އެތިކޮޅު ލިބެނީ އޮސްޓްރެއިލިއާރ އިންނާ އެމެރިކާއިން..އެ ދެތަނަށްވެސް ދެކުދިން ވިއްކިއްޖެ..ދެން މާ ގިނަވަންޏާ އެމީހުން އަމިއްލަ އަމިއްލަޔަށް ސަލާމަތްވެގަނެދާނެ..އޭރަށް އަދި މާ ގޯސް ވާނެ އަހަރުންނަށް އެއްގޮތަކަށްވެސް އެއްޗިއްސެއް ނުލިބޭނެ..” އަޖްވަދު ބުނީވެސް ދޮގު ވާހަކައެއް ނޫނެވެ.\n“ދެން ކިހިނެތް ހަދަންވީ..ތަނަކަށް ނުވިއްކާ އޭނަ ރާއްޖޭން ބޭރަށް އެކަންޏެއް ނުފޮނުވޭނެއެއްނު..” ނިޔާޒު ބުމަ އަރުވާލިއެވެ. ކޮފީތަށީގެ ފަހު ކޯވަރު އޭނާ ދަމާލިއެވެ. “ތިކިޔަނީއެއްނު..ޒިޔަލްއެއް އެ ސޮރު ބޭނުންކޮށްލެވޭނެ..” އަޖްވަދު އޭނާގެ ޙިޔާލު ކުރު ގޮތަކަށް ނިޔާޒަށް ކިޔައިދިނެވެ. ވަރަށް ސިއްރުންނެވެ. މީހަކަށް އަޑު އިވިދާނެކަމުގެ ބިރު ހީވާތީއެވެ. އަޖްވަދުގެ މަސަތްކަތަށް ނިޔާޒުވެސް އެއްބާރުލުން ދޭނެކަމަށް އެއްބަސްވިއެވެ. ހީވަނީ ޖަރީމާތައް ހިނގުމުގައި އަރާތިބި ބައެއްހެންނެވެ. އެހާވެސް އެމީހުން ބޯ ބޮޑެވެ.\nއިރު އޮއްސެމުން ދިޔަ ވަގުތެވެ. އުޑުމަތީގައި އޮރެންޖު ކުލައިގެ ސާލެއް އޮޅާލާފައިވާއިރު ދޫނިތަށް އެ އެއްޗެހީގެ ހިލަން އިންސާނުންގެ ލޯމައްޗަށް ނުވާނެ ވަރު ކޮށްލިއެވެ. ދުރުން ބަލާލާއިރު ހީވަނީ ކަނޑުގެ ބާނިތަކު ތެރެއަށް އިރުގޮސް ނިވާވާ އުޅޭހެންނެވެ. ރަތްވިލާ އުޑުމަތިން ފެނުނު އިރު ބަލާލަން ހިތްގައިމެވެ.\nވަޅުލުމުގެ ކަންތަށް ނިމުމުން ބަންދަރާ ދިމާލަށް އަވްޔަންއާއި އަލިޝްކާ މިސްރާބުޖެހިއެވެ. ނޭފަތް ދަމާލަދަމާލާ ހުރި އަލިޝްކާ އޭނާގެ އަތް އަވްޔަންގެ މުލައްދަނޑީގައި އޮޅާލިއެވެ. އޭނާއެކޭ ދަގައްފާނެކޭ އެއްވަރެވެ. އަލިޝްކާޔަށް ކުރާނެ އަސަރު އޭނާ ދެނެގަތެވެ. އެހެންކަމުން އެއްވެސް ހަރަކާތެއް ނުކޮށް އޭނާ ހުރީއެވެ.\nބަނދަރަށް ދިޔައިރު އެދެމީހުންގެ އިންތިޒާރުގައި ޕްރައިވެޓް ލޯންޗެއްވެސް އޮތެވެ. ލޯންޗަށް އަރާ ސީޓުގައި ހަމަޖެހިލިއެވެ. އަވްޔަން ނަޒަރު ހިންގާލީ ކުޑަދޮރުން ބޭރަށެވެ. ނަަމަވެސް އަލިޝްކާ އިނީ ސީޓަށް ވެޑުވެގެން ދެލޯ މަރައިގެންނެވެ. ހީވާގޮތުން އޭނާ ނިދޭތޯ މަސަތްކަތްކުރަނީއެވެ. ބާރު ސްޕީޑެއްގައި ކަނޑުގެ ލޮނުގަނޑު ދެފަރާތަށް ބުރުސައްމުން ލޯންޗު ނައްތާލީ މާލެ ދިޔުމަށްޓަކައެވެ. ފަހަތަށް ލަނގެނެގެން ވެޑުވެފައި އިން އަލިޝްކާގެ ބޯ އެއްއަރިވިއެވެ. އެ ބޯ ލައްގާލީ އަވްޔަންގެ ކޮނޑުގައެވެ.\nއަލިޝްކާ ނިދާފައި އޮތުމުން އަވްޔަން އިނީ ގުޑިނުލެވިފައެވެ. އޭނާގެ އެންމެ ގާތް އެކުވެރިޔާ ބޭސް ފުޅި ނެތުމުން އަވްޔަންގެ ހާލުވެސް ވާ ރަނގަޅެއްނޫނެވެ. ނޭވާ އަދިވެސް ހަމައަކަށް ނޭޅެއެވެ. މޭގައި ރިއްސުން ކުޑަވިޔަސް އޭނާގެ ބޮލުގައި ނިކަން ގަދަޔަށް ރިއްސައެވެ. ދެލޯ މަރާލަމުން ބުރަކަށި ޖައްސާލާ ހިތްވިއެވެ. އެހެންނަމަވެސް ކެތްކޮށްލީ ހަމައެކަނި އަލިޝްކާއަށްޓަކައެވެ. އެ މައުސޫމް އަންހެންކުއްޖާއަށް އަރާމާއި ހަމަޖެހުން ހޯދަދޭށެވެ.\nކޮންމެއަކަސް އިރު އޮއްސެމުން ދިޔަ މަންޒަރު ބަލަން އިން އަވްޔަންގެ ހިތުގައި ހިނގާލީ ތަފާތު ޝުޢޫރެކެވެ. ހިތާމަވެރި ޝުއޫރެކެވެ. އޭނާގެ ހަޔާތުގައި ކޮންމެ ދުވަހެއްގެވެސް ސައްވީސްގަޑިއިރު މި ހޭދަވަނީ ކިހިނެތްބާވައެވެ. ދިރިހުރުމުގެ ބޭނުމަކީ ކޮބައި ހެއްޔެވެ. ވާނީވެސް އެހެން ނޫންހެއްޔެވެ. އޭނާގެ ހަޔާތުގައި އެއްވެސް ދިރުމެއް ނެތެވެ. އަނދިރި ކައްވަޅެއް ފަދައެވެ. ކޮންމެ ދުވަހަކުވެސް އިރު އަރައިފައި އޮއްސޭއިރު ނިދުމާއި ލަވަކިޔުން ނުވަތަ ލިޔުން ނޫންކަމެއް ނުކުރެވެޔޭ ހިތަށް އަރިއެވެ. އެހެން އެކުވެރިންނެކޭ އެއްފަދައިން ބައިވެރިޔަކާ އެކު ހަޔާތެއް ހިއްސާކޮށްލަން ބޭނުންވެއެވެ. ނަމަވެސް އެކަމަށް ހުރަސްއަޅަނީ އޭނާގެ މާޒީއެވެ.\nއެހެންނަމަވެސް އަލިޝްކާގެ މޫނަށް ނަޒަރު ހުއްޓާލަމުން އަވްޔަން ހިތަށްއެރިއެވެ. ރިޔާޝާ މަރުވިތާ ދެއަހަރު ވީއިރު ހިނިތުންވުމެއް ނުފެންނަ އޭނާގެ މޫނަށް މީގެ ދެދުވަސް ކުރިން ހިނިތުންވުމެއް ގެެނެސްދިނީ މި އަަންހެން ކުއްޖާއެވެ. އަވްޔަންގެ މިޒާޖުގައިވާ އުނިކަމާއެކުވެސް މި ނިޔަނެތި އަންހެން ކުއްޖާ އޭނާގެ ބަލައިގަތް ކަން އަވްޔަންއަށް ޔަގީންވިއެވެ. އަލިޝްކާއަކީ އޭނާގެ ބައްޔައްވާ ޝިފާއެކޭ ހިތަށްއެރިއެވެ.\nނަމަވެސް ކުރިއެކޭ އެއްފަދައިން ދެވަނަ ސިކުންތު އަވްޔަންގެ ޙިޔާލު ބަދަލުވިއެވެ. ” ލޯތްބަކީ ހިތި އެއްޗެކެވެ. އެއީ އެންމެ ފަހަރަކު ކޮންމެ މީހެއްގެ ހަޔާތުގައިވެސް ކޮންމެވެސް މީހެއް ދެކެ ވެވޭ އެއްޗެކެވެ. ލޯބީގައި ކާމިޔާބުވާނީ މަދު ބަޔަކަށެވެ. އެފަދަ އަނދަވަޅަކަށް ދެން މި އަވްޔަންއެއް ނުވެއްޓޭނެއެވެ. ” ކޮންމެ ފަހަރަކުވެސް ވިސްނައިދޭ ފަދައިން އަވްޔަން އޭނާގެ ހިތަށް ވިސްނައިދިނެވެ.\nޙިޔާލުތަކުގައި އިން އަވްޔަން ސިއްސައިގެން ދިޔައީ މާލެ އާދެވިއްޖެޔޭ ބުނެ ކައްޕި ގޮވައިލުމުންނެވެ. އޭނާގެ ކޮނޑަށް ކުޑަ ހަރަކާތެއް ގެނައީ އަލިޝްކާ ތެދުވޭތޯއެވެ. ނަމަވެސް އެ އަންހެން ކުއްޖާ އޮތީ ގަަދަ ގުގުރީގައެވެ. އަނގަ ހިސާބަކަށް ހުޅުވިފައި އޮތުމުން އަވްޔަންއަށް ހެވުނެވެ. އޭނާގެ ބޮޑުވައި އިނގިލިން އަލިޝްކާގެ ދެ ތުންފަތް ކައިރިކޮށްލިއެވެ.\n“އޭ ނިންޖާރ..މާލެ އާދެވިއްޖެޔޭ..” އަލިޝްކާގެ ކޮލުގައި މަޑުމަޑުން އަވްޔަން ކޮއްޓާލިއެވެ. އޭނާ މަޑުމަޑުން ކުކުރާލާފައި ތުން އަނބުރާލުމުން އޭނާ އޮތީ ހޭލާކަން އަވްޔަންއަށް ޔަގީންވިއެވެ. އެދެމީހުންގެ ހަރަކާތްތަށް ބަލަން ހެވިފައި ކައްޕި ހުއްޓެވެ. ” ރޮކް ލަވައެއް ޖެހީމަ ނޫނީ ނުތެދުވާނަމެއްނު ދޯ..” ޖީބުން ފޯނު ނަގާ އޭނާގެ އަލްބަމް ހުޅުވާލުމާއެކު ފުންމައިގެން އަލިޝްކާ ތެދުވިއެވެ. އޭނާ ހުރީ މޫނަށް ކުނި ވައްތަރެއް ޖައްސައިގެންނެވެ.\n“ނިދާފަކާވެސް ނޫނޭ.. ވާ މަކަރު ގަދައޭ..” އަވްޔަން ޖެއްސުމުގެ ރާގަކަށް ހީގަތެވެ. އަލިޝްކާ ދެލޯ ކުޑަކޮށްލިއެވެ. އަވްޔަންގެ ގައިގައި ބޮނޑިއެއް އަޅަން އަތް މަޅާލިއެވެ. ނަމަވެސް އަލިޝްކާގެ އަތް ތިރިކޮށްލަމުން އޭނާގެ ދެ ކޮލުގައި ވަރަށް ބާރަށް އަވްޔަން ހިފާލިއެވެ. “ކޮއްކޯ..ރުޅިގަދަވަނީ މާމަމެންނޭ” އެއްބުމަ ހިއްލާލަމުން އަވްޔަން ލޯބި ގޮތަކަށް ދަތްކުނޑި ވިލާކިއެވެ. ހީވަނީ އަލިޝްކާ މޮޑެ ނަގާފާނެހެންނެވެ.\nތުން ދަމާފައި ހުރެ އަލިޝްކާ ލޯންޗުން ފޭބީ ބާރު ހިނގުމެއްގައެވެ. ކިތަންމެ ވަރުބަލިވެފައި ހުއްޓަސް އޭނާ ބޭނުންވީ އަވްޔަންއަށް ވުރެ ކުރި އަރާށެވެ. ވަކި ހިސާބަކަށް ގޮސްފައި އޭނާ ފައިދަމަފެށިއެވެ. ގައިން ހަކަތަ ހުސްވާހަކަ އިހްސާސެއެއް ކުރެވުނެވެ. “ދެން ނުހިނގާނަން..” ކަންނެތް ގޮތަކަށް އަލިޝްކާ ފައިދަމަން ފެށިއެވެ. އަވްޔަން އަޅައެއް ނުލައެވެ. ހަމަ ގަސްތުގައި އަލިޝްކާ ރުޅި އަރުވާށެވެ. “ގެންގޮސްދީބަ ކަރާ ހަމައަށް..” ގައިން އެކީގައި ވަރުހުސްވާހެން ހީވުމުން އަވްޔަންގެ އަތުގައި ހިފައި އަލިޝްކާ އާދޭސްކުރަންފެށިއެވެ.\nނަމަވެސް އަވްޔަން މޫނަށް ވައްތަރެއް ޖައްސާލިއެވެ. “ބަލަގަ ނިންޖާރސް ވަރަށް ވަރުގަދަ ވާނޭ..އެއޮތީ ނޫންތަ ކާރު ލޮލަށް ފެންނަން..” މާ ދުރު ނޫން ހިސާބެއްގައި އޮތް ކާރަކަށް އަވްޔަން އިޝާރާތްކުރިއެވެ. މީހުން މަދު މިފަދަ ވަގުތެއްގައި އަލިޝްކާ އުރާލައިން ގެންދަން އޭނާގެ ޘަމީރު ގޮވަމުން ދިޔައެވެ. އެހެންނަމަވެސް ހިތް ފާޅުގައި ދެކޮޅު ހަދަމުން އަނދަވަޅާ ދުރަށް ދާން އަވްޔަން ކުރާ މަސަތްކަތަށް އެއްބާރުލުން ދޭށެވެ.\n“ދެން ޕްލީސް އެހެންނޫނީ ފުންމާލާނީ މި މޫދަށް..” އަލިޝްކާ ހަތިޔާރު ބެހެއްޓިއެވެ. ނަމަވެސް އަވްޔަންގެ ފަރާތުން ޖަވާބެއް ނުލިބުމުން އޭނާ އަޅާނުލާނެކަން ޔަގީންވިއެވެ. “ޕްލީސް ބޭބޭ..ޕްލީސް..ކޮއްކޮ އެނބުރުން އަރަނީ ވެއްޓިއްޖެއްޔާ ޒިންމާ ނަގަންޖެނޭގެ..” “ޕަޕީ” ފޭސް އެއް ހަދާލަމުން އަލިޝްކާ އޭނާގެ މޫނުން މައުސޫމްކަން ދައްކާލިއެވެ. ލޯބިގޮތަކަށް އާދޭސްކުރިއެވެ. އަވްޔަން ފުން ނޭވާއެއް ދޫކޮށްލިއެވެ. އޭނާ ކަޅި އަނބުރާލިއެވެ. ނަމަވެސް ދެން އަވްޔަން ކޮށްލި ހަރަކާތާއެކު އަލިޝްކާގެ މޫނުގައި ސުވާލުމާކު ޖެހުނެވެ. ދެ ނަމަދު ދޭތެރެ ކަމުން މަގުގައި އެވަގުތު ދިވެއްސެއް ނުފެނުނެވެ. އެވެސް ނަސީބެއް ކަންނޭނގެއެވެ. ނަމަވެސް އެދެމީހުންނަށް ނޭނގުނީ ބަޔަކު އެމީހުންނަށް ފާރަލާކަމެވެ.\nއަލިޝްކާ އޭނާއަށް ފަސްދީފައި އެއްފައި ޖަހައިގެން މަގުގައި އިށީނދެ އިން އަވްޔަންއަށް ބަލާލިއެވެ. “ކީއްތިކުރަނީ މޮޔަޔާ..މަ ބުނީ ގެންގޮސްދޭށޭ..” ބޯ އަރިކޮށްލަމުން އަލިޝްކާ ބުންޏެވެ. “އަރާބަލަ އޭރަކަށްނު ގެންދެވޭނީ..” އަވްޔަން ބުނެލުމާއެކު އަލިޝްކާ ހިނިގަނޑެއް ޖަހާލިއެވެ. ފަހަތުން އަވްޔަންގެ އުނަގަނޑުގައި ދެފައި އަޅުވާލަމުން އޭނާގެ ކޮނޑުގައި ދެއަތް އަޅުވާލިއެވެ. އަވްޔަންގެ ކޮނޑަށް އެރުމުގެ ނަސީބު ލިބުމުން ނިކަން އުފާވިއެވެ. އޭނާ ހުރީ ހެވިދިލިފައެވެ. ނޫހެން އަވްޔަން ކުރި މަސަތްކަތް ވަރަށް ފުރިހަމައެވެ. އަލިޝްކާއެކޭ ލުއި ފަތްކޮޅެކޭ އެއްވަރެވެ. ސްކޫލު ދައުރުގައި އެޅުވި ދަބަހަށް ވުރެ ލުއި ކަންނޭނގެއެވެ. “ނިންޖާރ ހާދަ ބަރޭ ދޯ..ކޯއްޗެއް ކަނީ؟.” ޖެއްސުމަށް އަވްޔަން ބުނެލިއެވެ. އަލިޝްކާ ރުޅި އަރުވާށެވެ. ނަމަވެސް ކަންވީ ދިމާ އިދިކޮޅަށެވެ. އަލިޝްކާވެސް އޭނާގެ ސަކަރާތުގައި ބައިވެރިވީއެވެ.\n“ބަރުވާނެއެއްނު އަވްޔަންއެކޭ ބިލިމަގެކޭ އެއްވަރު..އެއަށްވުރެއްވެސް ހިކި ކަންނޭނގެ އިލޮށްޓެއް ވަރު ދޯ ވަނީ..” އަވްޔަންގެ ކޮނޑުގައި ބޯ އަޅާލަމުން އަލިޝްކާ ހީގަތެވެ. އޭނާގެ ހުނުން އަވްޔަންގެ ކަންފަތް ބުޑުގައި ގުގުމާލީ ލުއި މިއުޒިކެއް ފަދައިންނެވެ. “ދެން ތީ ބޮޑު ބަރަބޮލެއްނު..” އަވްޔަންވެސް ހުއްޓާކަށް ނޫޅުނެވެ. “އާން ކާންބޭނުންތަ..” ކަޑަނުވާ އަލިޝްކާވެސް ސަމާސާކޮށްލީއެވެ. ކަޅު ކުލައިގެ ޕްރައިވެޓް ކާރާ ކައިރިވަމުން ދިޔަވަރަކަށް އޭނާގެ ހިތް މާޔޫސްވަމުން ދިޔައެވެ. ދެވަނަ ފަހަރަށް އަވްޔަންގެ ބުރަކަށްޓަށް އެރުމުގެ ނަސީބު ނުލިބިދާނެތީއެވެ.\n“ދެއްވާ..ހުރި ގޮތަށް ކާލާނަން..” އަވްޔަންގެ އަޑުގައިވީ ލާނެއްކަމެވެ. ތުއި އަޑަކާއެކު އަވްޔަންގެ އަތުގައި ބޮނޑިއެއް އެޅި އަލިޝްކާ އާޝޯޙްވިއެވެ. މިއީ ހާދަ ތަފާތު ޒުވާނެކެވެ. އެއްފަހަރު ފޮށެފިއްޔާ އަނެއްފަހަރު ރުޅި އައިސްދާނެއެވެ. ހީހީފައި ވާހަކަދެއްކުމަށްފަހު އަސަރެއް ނެތް މޫނަކާއެކު ދެތިން ބަސް ބުނެފާނެއެވެ. މިއީ އިންސާނެއްބާވައެވެ.\nކާރުގައި ގެއާ ހިސާބަށް ކުރެވުނު ދަތުރުގައިވެސް އަވްޔަންއާއި އަލިޝްކާ ދިޔައީ ތަފާތު ސަކަރާތްޖަހަމުންނެވެ. ޖެއްސުން ކުރުން ނޫންކަމެއް ނޯވެއެވެ. ކޯޅޭ ދެބުޅަލޭވެސް ކިިދާނެއެވެ. ނަމަވެސް މާދަމާ އިރުއަރައިގެން އަންނައިރު ބީރައްޓެހިން ގޮތުގައިވެސް މި ދެމީހުން އުޅެފާނެ ނޫންހެޔެވެ.\nދުވަހުގެ ވަރުބަލިކަމަށްފަހު ނިދަން އަރާ އޮތް އަލިޝްކާގެ ބޯ ގޮވަން ފެށިއެވެ. އޭނާގެ ކަންފަތުން ދުން ނޭރީ ކިރިޔާއެވެ. ރުޅިއައިސްގެން ބާލީސްތަށް އުކަންފެށިއެވެ. ނަމަވެސް އެ ލޮލަށް ކަރުނަ ބޮނޑިވީ އަވްޔަން “ދޮންކަނބުލޮ ނިދާލާށޭ..” ޖެހުމުންނެވެ. “އަވްޔަން..” ކުރެހިފައިވާ އަޑަކުން ބާރަށް އަލިޝްކާ ގޮވާލިއެވެ. “ނިދާބަލަ ކޮއްކޯ..” އަވްޔަން ބުނެލިއެވެ. ނަމަވެސް އެނދުގައި އަލުން އޮށޯވެލު އަލިޝްކާއަށް ހަމަ ހިލާ ލޮލު ފިޔަ ނުޖެހުނެވެ. އޭނާގެ ބާލިސް ހޫނު ކަރުނައިން ތެމެމުން ދިޔައެވެ.\nލަަވައިގެ ރާގު އައި ވަގުތު އޭނާގެ ބާރު ގިސްލުމުގެ އަޑު އަވްޔަންއަށް އިވޭނެކަން ގައިމެވެ. “އޭ ނިންޖާރ ރޮނީތަ..” އަވްޔަން ގޮވާލި އަޑުއިވުނެވެ. އަލިޝްކާ ނޭފަތް ދަމާލިއެވެ. “ތި ލަވަ ނިވާލަބަ..” އޭނާ ބުނެލިއެވެ. “ނެތެއްނު ސަލާމަތެއް ރޮކް ޖެހީމަ ނިދޭކަމަކަށްނުވެ މި ޖެހީމަވެސް ނިދެނީކީ ނޫނޭ..” އަވްޔަން ހުރީ ވަރަށް ހަމަޖެހިފައެވެ. ނަމަވެސް އަލިޝްކާގެ ހިތުގެ ހާލު އިނގޭނެނަމައެވެ. “މަންމަ މިސްވޭ ތީތި ޖެހީމަ..” މަޑު ގިސްލުމަކާއެކު ބުނެލި އަލިޝްކާގެ ބަހާއެކު ވަގުތުން އަވްޔަން އެ ލަވަ ނިވާލިއެވެ. އެ ގިސްލުމުގެ އަޑުން އޭނާގެ ހިތަށް ގޮތެއް ވެގެން ދިޔައެވެ. ނަމަވެސް އިހްސާސް ދުލުން ބަޔާންކުރަން އުނދަގުލެވެ.\n“ދެން މަޑު ލަވައެއް ޖެހިޔަސް އޯކޭ..ނިދޭ ކަހަލަ އެއްޗެއް..” ލަވަ ނުޖަހާ ނިދަން އަވްޔަންއަށް އުނދަގުލޭ ހިތާ އަލިޝްކާ ބުނެލިއެވެ. ފާރުގެ އަނެއްފަރާތުގައި ހުރި އަވްޔަން ލުއި ގޮތަކަށް ހިނިތުންވެލިއެވެ. އޭނާ ދެންޖެހީ އޭނާގެ އަޑުން ކިޔާފައިވާ އަމިއްލަ ލަވައެކެވެ. އަލިޝްކާ ހަނދާންވިއެވެ. އޭނާއަށް އެންމެ ފުރަތަމަ ސޯޝަލް މީޑިއާ އިން އަވްޔަން ފެނުނީ އެ ލަވައިގެ ވީޑިއޯއިންނެވެ.\nހީލާ ދެމީހުން ބަލާލާ..ސީދާ ލޮލުންވެސް އަޅާލާ\nހައިރާންކަމެއްނެތި އަހާލާ..ކުރިއަށް ދެމީހުން ދަމާތާ\nހަރަކާތްތަކުން މަޑުން ކިޔައިދެމުން..ބަރަކާތްތަކެއް ދެން މިތާ ވެދުން\nފެނިފާ ދެލޯ ފަރި ތިހާ ވެލުން..އެދެމޭ ލިބުން ތިޔަ ހިތާއެކު\nކޮންމެއަކަސް ކުރިން ދުވަހެކޭ އެއްފަދައިން އަލިޝްކާޔަށް ނިދުނީ އަވްޔަންގެ އަޑުން ކިޔާފައި އިން ހިތްގައިމު ލަވަ އިވުމުންނެވެ. ނިދީގައިވެސް އެ ލަވައިގެ ބައިތުތަށް އަލިޝްކާގެ ސިކުނޑީގައި ގުގުމަމުން ދިޔަކަހަލައެވެ. އެ ލަވައިން ކިޔަދެމުންދިޔައީ އަވްޔަންއާއި އަލިޝްކާގެ ހާލެވެ.\nސޯފާގައި ނޫސްކިޔަސް އިން އަޖްވަދު ނޫސް ބާއްވާލިއެވެ. އޭނާގެ ނަންބަރު އައިނު ރަނގަޅުކޮށްލަމުން ކުރިމަތީގައި ހުރި ސެކިއުރިޓީ ގާޑަށް ބަލާލިއެވެ. އެ ފިރިހެންމީހާ ދިނީ ސިޓީ އުރައެކެވެ. އަޖްވަދު ދިއްކޮށްލީ އެއްހާހުގެ ނޫޓެކެެވެ.\nސިޓީ އުރަޔާއެކު ސޯފާގައި އަޖްވަދް އިށީނދެލިއެވެ. އެ ސިޓީ އުރަ ކަނޑާލީ ތެޅި ތެޅި އޮތް ހިތަކާއެކުގައެވެ އޭގެތެރެއިން ފެނުނީ އަވްޔަންއާއި އަލިޝްކާޔާ ދެމެދު މިއަދު އިރުއޮއްސުނު ވަގުތު ބަނދަރު ކައިރިން ހިނގި ކަންތަކުގެ ފޮޓޯތަކެވެ. ހީހީފައި ސަކަރާތްޖަހަމުން ދިޔަ އެދެމީހުންގެ ދެމެދުގައި އޮތް ގުޅުން އަޖްވަދްއަށް ސާބިތުވިއެެވެ. އެންމެ ނުބައިކޮށެވެ. އަޖްވަދްގެ މޫނުމައްޗަށް ރުޅިވެރިކަން ވެރިވިއެވެ. އޭނާ ދަތްކުނޑި ވިކާލިއެވެ. ސޯފާ ކުރިމަތީގައި ހުރި މޭޒުގައި ބާރަކަށް ފައިން ޖެއްސެވެ.\nޔާރާއޭ… (ތިން ވަނަ ބައި )\nvaahaka up vee dhw yeyy\ndhigu inthizaarehge nimun\nYeyayy dhoo finally…❤❤❤❤❤eheh 😂😘😘😘\nWoahhhh…giggiii…..awwwww……i love it….so so so muchhh….😍😚😘😙😍😚😘😙😍😙😘😚❤❤❤❤❤❤❤💙💙💙💙💙💙💙💙💜💜💜💛💛💚💚💗💘💝💞💟👍👍👍👍👍👍👍so nice……\nAwwwwn yess darling ❤❤❤❤❤❤❤ Thank you so much no words can express😘😘😘😘😘💟💟💟 😘😘😘😘assu gigi vrh happy veyy thihaa supportive readers ves ulheythi 😗😗😗😍😍😍so u deserve bunch of flowers and lots more🌹🌹🌹🌹🌹🌻🌻🌻🌻🌸🌸🌼🌼🌼🌼🌼🌼💕💕💕💕💕\nvarah loabi just love it vvvvvvvv happy vaahaka up vyma\nthis story is sooooooooooooooo cute hama fab\naslu bunanyyaa no words\nmee unique beynun vi kahala story eh hama varah loabi maasha allah\nkeep the gud work going\nAlheyy❤❤❤❤ u be maa loabi 😘😘😘😘 vrh ufaavejje unique dear happy kohdhevuneema and kamudhiyaeema 💕💕💕🌻🌻🌻🌻🌹🌹🌹🌹🌹 one of my most popular dhw u are 😁😄😄💞😍😍😍😍😍 thank you so much eyy bunyas I’m over thankful and greatful dear 😘😘😘😘😘😘😘😘I ran outta words eheh….insha allah hama thi dhey support aa ehkoh I’ll keep improving day by day 🌹🌹🌹❤❤❤💞💕💕💟💟💖💖💖😜😊😊😊\nSalaam💜💜💜💜💜 all my lill luvs ❤❤❤❤❤ ik it’s so late and vaahaka up villeh lasvikamahttaka varah bodah srry 😩😩😩😭😭😭😭😭but to be honest I submited this yesterday 🌻🌻🌻🌻🌻🌻🌻🌻🌻publish vumuga kuda masslaeh ulhuniihen heevanii 😍😍😍😍😍😍😍but anyways vrh srry feel vi vaahakayah inthizaaru kohgen thibi readers ah💟💟💟 and I heard beah kudhin nuves nidhaeyy…🌹🌹🌹🌹🌹🌹🌹🌹💞💞😗😗😗😗😗😗😗so yeah baeh readers nunidhafaanethii I was awake 2😂😂😂😂😂ekamu ves as u can see kehtherikamuge natheejaa vrh fonikoh mi geneshdevunii😊😊😊😊😊😊 4th part and 5th part ehkkoh kiyaalan ❤❤❤❤❤❤❤I hope u all like both parts and please point the mistakes💕💕💕💕 💞💞💞💞so that I can improve 😘😘😘😘😘😘😘😘😘😘😘😘 comment down your views and becomeapart of gigiarmy 😂😂😂😄😄 I’m waiting eargly for your comments on 5th and 4th part 😊😊😊😊😊😊😊😊insha allah hurihaa comments ahves ves reply kuraanan🌻🌻🌻🌻🌹🌹🌹💞💟💖❤😘😘insha allah next part miadhu ge vaguthehga genesdheveytho mi try kurani 😘😘😘😘😘😘😘😘😘😘😘😘😘what do guys thing is gonna happen next in the stry??😉😉😉I would love to see your guesses 😅😅😅😅😅gud nite sweet dreams and much much love to gigiarmy ❤❤❤❤❤😍😍😍😍🌘🌖🌖🌗🌃\nOMG dear 😂😂😂 it went out of the box ahaha🌻🌻🌻🌻🌻🌹🌹🌹🌹🌹🌹🌹 Btw thank you soooooooooooooooooooooo much ❤❤❤❤❤❤❤ insha allah yessss I will keep improving 😘😘😘😘😘😘😘\nUghhhhhhhh ajvadh 😠😠 Riyaasha ge maruga ves ajvadh ge atheh vey dhw? 😑 Anyway Mi story varah reethi ingey? Adhi alishka aai avyan ge baithah… Keep it up… 😘😘💖💝💘💗❤💙💘💖💖💘❤😘🙈😍😍\nawwwwh thank you so much siss💕💕💕❤❤❤❤ hingaaba dho eynayah kommes gotheh hadhan💖💖💖💖💙💙😛😛😛😎😎😎😏😏😏😏but vvvvv ufaavejje sis ge comment eh libuneema thanks alot 💘💘💘💘💘💘💘💘💘💘💘🎀🎀🎀🎀🖐🖐🖐😍😍😍😍😘😘😘\nSoMeOne 💟 says:\n😘😍💜Masha Allah varah reethi mi vaahaka my favourite.\nAwwh thank you so much ❤❤❤❤😘😘😘🌹🌹🌻💕💕💕 u be so sweet 😊😊😊💞💝\nNice story😘 btw I just wanna make this stupid\najuvadhu guy flat withabulldozer\nThey both are like Korean couples😍💗💗uwu


Mi aharu mihaathanah 12b Rf ge mudhaa Raajje ethere kohhfaivey: Customs | Wathan.mv މިއަހަރުގެ މިހާތަނަށް 12 ބިލިއަން ރުފިޔާގެ މުދާ ރާއްޖެ އެތެރެކޮށްފައިވާ: ކަސްޓަމްސް | Wathan.mv\nމިއަހަރުގެ މިހާތަނަށް 12 ބިލިއަން ރުފިޔާގެ މުދާ ރާއްޖެ އެތެރެކޮށްފައިވާ: ކަސްޓަމްސް\nމިއަހަރުގެ މިހާތަނަށް 12 ބިލިއަން ރުފިޔާގެ މުދާ ރާއްޖެ އެތެރެކޮށްފައިވާ ކަމަށް ކަސްޓަމްސް އިން ބުނެފިއެވެ.\nކަސްޓަމްސް އިން މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑެޕިއުޓީ ކޮމިޝަނާ އޮފް ކަސްޓަމްސް އަބްދުﷲ ޝަރީފް ވިދާޅުވީ މިއަހަރުގެ އޭޕްރީލް މަހުގެ ނިޔަލަށް ރާއްޖެއަށް 12 ބިލިއަން ރުފިޔާގެ މުދާ އެތެރެކުރެވިފައިވާ ކަމަށެވެ.\n“ރާއްޖެއަށް އެތެރެކުރެވޭ މުދަލުގެ މިންވަރު ދަށްކަމަށް ބެލެވެވުނުވެސް، އާންމުކޮށް ބޭނުންކުރެވޭ ކާބޯތަކެތީގެ އިމްޕޯޓު ފާއިތުވެދިޔަ އަހަރުގެ މި މުއްދަތާ އަޅާބަލާއިރު ވަނީ އެއްވަރަކަށް ހިފެހެއްޓިފައި. އަދި ބައެއް ބާވަތްތަކުން ވަނީ އިތުރުވެފައި،” ޝަރީފް ވިދާޅުވިއެވެ.\nއޭނާ ވިދާޅުވީ ކާޑުގެ ބާވަތްތައް އެތެރެކުރި މިންވަރު 45 ޕަސެންޓު އިތުރުވެފައިވާ ކަމަށާއި ޕެޓްރޯލާއި ޑީސަލް އެތެރެކުރި މިންވަރު ހަ ޕަސެންޓު ކުރިއަރާފައިވާއިރު، ބިސް އެތެރެކުރި މިންވަރު ފަސް ޕަސެންޓް އިތުރުވެފައިވާ ކަމަށެވެ.\n“އިމްޕޯޓު އެންމެ ދަށްވެފައިވަނީ ރަލާއި އޫރުމަސް އަދި އޭވިއޭޝަން ގޭސް ފަދަ ތަކެތި. ރަލާއި އޫރުމަސް ދަށްވުމުގެ ސަބަބަކީ، މިއީ ޓޫރިޒަމް އަށް ޑިޕެންޑުވެފައި އޮންނަ ކަމެއް. ހުރިހާ ޓޫރިސްޓު ރިސޯޓެއް ބަންދުކޮށްފައި އޮތްއިރު މިއީ ގަބޫލު ކުރެވޭ ބަދަލެއް،” ޝަރީފް ވިދާޅުވިއެވެ.\nއެކްސްޕޯޓަށް ބަލާއިރު، ރާއްޖެއިން ބޭރަށް ބޭރުކުރެވުނު މުދާ ވަނީ 38 ޕަސެންޓް ދަށްވެފައެވެ. ކަސްޓަމްސް އިން ބުނީ ކޮވިޑް19 ގެ މި ހާލަތުގައި، ރާއްޖެއިން ބޭރަށް އެކްސްޕޯޓު ކުރާ މުދާ އެކްސްޕޯޓު ކުރެވޭ ގައުމުގެ ކަސްޓަމްސް އާއި ވާހަކަ ދައްކައިގެން ފަސޭހަ ކަމާޢެކު ބޭރު ކުރެވޭނެ އިންތިޒާމު ހަމަޖައްސަމުންދާ ކަމަށެވެ.\n“ކަސްޓަމްސްގެ ތަފާސްހިސާބުތަކަށް ބަލާއިރު މިދިޔަ އަހަރާ އަޅާބަލާއިރު ޖެނުއަރީ އިން އޭޕްރީލް އަށް 38 ޕަސެންޓް ޝިޕްމެންޓުތައް ދަށްވެފައިވާކަން ފާހަގަވޭ،” ޗީފް ކަސްޓަމްްސް އޮފިސަރު އަލީ ޒުބައިރު ވިދާޅުވިއެވެ.\nކަސްޓަމްސް އިން ބުނީ ދުވާލެއްގެ މައްޗަށް 200 ޑެކްލެރޭޝަން މިހާރުވެސް ހަދަމުންދާ ކަމަށާއި، މިހާތަނަށް 60،000 ގުޑްސް ޑިކްލަރޭޝަން ހަދާފައިވާނެ ކަމަށެވެ.


Mathee Security Beynunvee Dhiri Huhnan Beynunvaathee: Nasheed - Vaguthu\nމަތީ ސެކުއިރިޓީ ބޭނުންވީ ދިރިހުންނަން ބޭނުންވާތީ: ނަޝީދު\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް ސިފައިން ދެމުން ގެންދާ މަތީ ސެކިއުރީޓީގެ ސަބަބުން ރައްޔިތުންނަށް ދަތިވާ ކަމަށާއި އެހެން ނަމަވެސް ދިރިހުންނަން ސެކިއުރިޓީ ބޭނުންވާ ކަމަށް އެމަނިކުފާނު ވިދާޅުވެއްޖެއެވެ.\nމަޖިލީހުން އިންތިޒާމުކުރާ "އާސްކް ސްޕީކާ" ޕްރަގްރާމްގައި އާންމުންގެ މީހަކު ވަނީ ރައީސް ނަޝީދު ކުރައްވާ ދަތުރުތަކާއި ގުޅިގެން ކޮންމެ ދުވަހަކު ދެތިން ހަތަރު ގަޑިއިރަށް ކެނެރީގެއާއި ގުޅިފައިވާ މަގުތައް ބަންދުކުރާތީ އެއީ ސްކޫލް ކުދިންނަށާއި އެހެން މީހުންނަށް ކުރާ އުނދަގުލެއްތޯ ސުވާލު ކޮށްފައެވެ.\nމި ސުވާލަށް ޖަވާބު ދެއްވަމުން ރައީސް ނަޝީދު ވަނީ، އެމަނިކުފާނު އަވަހާރަކޮށްލަން މޭއި ހަވަނަ ދުވަހު ހަމަލާއެއް ދިން ކަން ހަނދާން ކޮށްދީފައެވެ. އަދި އެ ހަމަލާއިން ސަލާމަތްވީ ކިރިޔާ ކަމަށާއި އެހެން ކަމުން އެމަނިކުފާނު ވެސް ސަލާމަތާއި ރައްކާތެރިކަން ބޭނުންވާ ކަމަށް ވިދާޅުވިއެވެ.\nއެހަމަލާއަށް ފަހު ސެކިއުރިޓީ ވަރުގަދަ ކުރުމުގެ ސަބަބުން އާއްމުންނަށް އުނދަގޫވާ ކަމަށާއި އެކަމަށް މާފަށް އެދޭ ކަމަށް ރައީސް ނަޝީދު ވިދާޅުވިއެވެ.\n"އަޅުގަނޑު ވެސް އެދެން އަޅުގަނޑުގެ ސަލާމަތާއި ރައްކާތެރިކަން. އަދި އަޅުގަނޑު ބޭނުމެއް ނުވޭ އެހެން ނަމަވެސް އެހެން ބަޔަކަށް އުނދަގޫތަކެއް ވާކަށް ވެސް. ދެން އަހަން ޖެހޭ މި ސުވާލަކީ، އަޅުގަނޑު ދޫކޮށްލާ. ރާއްޖޭގެ ރައްޔިތުންގެ މަޖިލީހުގެ ރައީސް ނުވަތަ ރައީސުލްޖުމްހޫރިއްޔާ ނުވަތަ އުއްތަމަފަނޑިޔާރު ނޫނީ އެހެން ވެސް ބޭފުޅެއް އެއީ ޓެރަރިޒަމްގެ ޝިކާރަކަށް ދޫކޮށްލުން އެއީ ދިވެހި ރާއްޖޭގެ ރައްޔިތުންގެ މަސްލަހަތު ހުރި ގޮތްތޯ ރާއްޖޭގެ ރައްޔިތުންނަށް އެންމެ ރަނގަޅު ގޮތްތޯ. ދެން އަޅުގަނޑަށް ފެންނަ ފެނުމުގައި ދިވެހި ދައުލަތް އޭގެ ހައިބަތާ އެކީގައި ހިންގުން އެއީ ރާއްޖޭގެ ރައްޔިތުން އެދޭ ކަމެއް. އަޅުގަނޑު މާފަށް އެދެން. އެހެން ނަމަވެސް އަދި އަޅުގަނޑު ވެސް ދިރިހުރުމަށް އެދޭތީ އަޅުގަނޑުގެ ސަލާމަތާއި ރައްކާތެރިކަން އަޅުގަނޑު ބޭނުން،" ރައީސް ނަޝީދު ވިދާޅުވިއެވެ.\nރައީސް ނަޝީދު އަވަހާރަކޮށްލަން މޭއި ހަވަނަ ދުވަހު ދިން ނިރުބަވެރި ހަމަލާއާއި ގުޅިގެން ރާއްޖޭން ބޭރުގައި އުޅުމަށްފަހު މިވަގުތު ދިރިއުޅުއްވަމުން އަންނަނީ މުރައިދޫ ގޭގައެވެ.\nނޮވެމްބަރު 30, 2021 22:51\nވަރަށް ރަނގަޅު. އެކަމަކު މި ސަރުކާރުގަ ގިނައީ މަނިކުފާނު ދެކެ ރުޅިއަންނަ މީހުން. އިބޫސޯލިހު ދެން އެންމެ ރަނގަޅުވާނީ ރައީސް ނަޝީދާއި ވެރިކަން ހަވާލުކުރުން. މަތިމަތިން ހެޔޮއެދޭކަމައް ހެދިގެން އުޅުނަސް އެމީހުން ވަރަށް އަޑިނުބައިވާނެ.\nނޮވެމްބަރު 30, 2021 23:37\nނޯތުކޮރެއާގެ ރައީސްބޮޑު އިންދަހުލެއް. ޟައުމޫނަށް ޖޯކުޖެހި ހަނދާންވޭތަ؟\nޑިސެމްބަރު 1, 2021 06:28\nދެން އަރުވާލެވިގެން ދިވެހި ގައުމުން ބޭރުގަ ހުންނަވަން ވީނުންތޯ އޭރައް ދިރިވެސް ހުންނާނެ މަނިކުފާން ބޭނުންވާ ގޮތައް ، ދިވެހިންނައް އުނދަގުލެއްވެސް ނުވާނެ.\nޑިސެމްބަރު 1, 2021 07:01\nނަޝީދުއެވެ. ނަޝީދު ނޫނަސް މިގައުމުގައި ދެންވެސްތިބި ހަމަ ކޮންމެ މީހަކީވެސް ދިރިހުންނަން ބޭނުންވާ މީހުންނެވެ. އެހެންކަމުން ހަމަ އެއިން ކޮންމެ މީހަކަށްމެ ތިޔަބުނާ ރައްކާތެރިކަން ފޯރުކޮށް ނުދޭންވީ ކިއެއްވެތޯ.\nޑިސެމްބަރު 1, 2021 07:43\nމަނިފާނު ދަންނަވަންތޯ… މަތި މައްޗަށް ސެެކިޔުރިޓީ ލައިގެން އުޅުނަސް ކޮންމެ އިންސާނަކަށްވެސް މަރު ބައްދަލުކުރާނެ… އެހެންވީމަ ދުނިޔޭގައި އުޅުމަށް ލިބިފައިވާ މަދު ދުވަސްކޮޅުގައި ހެޔޮ ޢަމަލްކޮށް ﷲ އަށް ފުރިހަމައަށް ކިޔަމަންތެރި ތެދުވެރި މުސްލިމެއްގެ ގޮތުގައި އަބަދުވެސް ދެމިހުރެވޭތޯ މަސައްކަތްކުރުން އެއީ މަރަށް ތައްޔާރުވުމަށް އިންސާނުން ކުރަންޖެހޭ އެންމެ މުހިއްމު ކަންތައް. މާތް ރަސްކަލާނގެ މަނިކުފާނަށް ހެޔޮ މަގަށް މަގު ދައްކަވާށި. ޢަދި މަނިކުފާނު ވެސް ކުރެވިފަ ހުރި ކަންކަމަށާއި ދެކެވިފަ ހުރި ވާހަކަތަކަށް ފުރިހަމަ ތައުބާއަކުން ތައުބާވުމަށް ގޮވާލަން… އަދި ވަގުތު ފާއިތެއް ނުވޭ…\nޑިސެމްބަރު 1, 2021 07:56\nރ.ނަޝީދު، ތިމަނިކުފާނު އެކނިތޯ ދިތިހުންނަން ބޭނުންވަނީ؟ ތިޔަވިދާޅުވަނީ ރ.ޔާމީނު މިނިވަންވީމަވެސް އެމަނިކުފާނަށް ސަރުކާރުން ސެކިއުރިޓީ ނުދެނީ އެމަނިކުފާނު ދިރިހުންނަން ބޭނުންފުޅު ނުވާތީއޭތޯ؟؟ ޢެހެން މީހުންނކީވެސް އިންސާނުން ވިއްޔާ\nޑިސެމްބަރު 1, 2021 08:02\nއަސްލު މަތީ ސެކިއުރިޓީވެސް އަދި ނޭގޭހާލު އެބަކިޔައެއްނުން އެހެން މަތީ ސެކިއުރިޓީއަކީ ކޮބާ؟ ކޮބާ ހެއދެވިފަރާތް ހަނދާން އެބަހުރިތަ؟\nޑިސެމްބަރު 1, 2021 08:19\nރީއްޗަށް ނަމާދުކޮށްލައިގެން މާތްﷲ ދެއްވި ނިޢުމަތްތަކަށް ޝުކުރުކުރުން މަތީގައި އިޖްތިމާޢީ ކަންކަމަށް ހޭދަކޮށްލައިގެން ހުންނަވާށެވެ. ބޭކާރު މާގިނަ ވާހަކަ ނުދައްކާށެވެ. ދިނިޔޭގައި މަޝްހޫރުކަންވެސް މިހާރު ލިބއްޖެނޫންތޯއެވެ. މާތްﷲ ރަޙްމަތްފުޅުން ތަނަވަސްކަންވެސް އެބައޮތްނޫންތޯއެވެ. ޤައުމު އިޞްލާޙޭ ކިޔައިގެން މަގުމައްޗަށް ނުކުތުމުން ހަލަބޮލިވެ ނުތަނަވަސްކަން އުފެދުންނޫން ކަމެއް ނުވެއެވެ. ރީއްޗަށް ހުންނެވީމާ ނުރައްކާތައްވެސް ކުޑަވާނެކަމަށް ފެނެއެވެ. ޢުމުރުން މައްޗަށްދާވަރަކަަށް އަޅުކަމުގައި އަޅުގަނޑުމެން އެންމެވެސް ގިނަވަގުތު ހޭދަކުރުން އެއީ އެންމެ މޮޅުގޮތެވެ. ޚާއްޞަކޮށް މަނިކުފާނަށް ފުދި އިތުރުވާވަރަށްވެސް ފައިސާ ލިބޭއިރު ކޮން ވިސްނާކަށްހެއްޔެވެ؟ އަހަރެން މަނިކުފާނުގެ ސިޔާސަތަށް ވަރަށް ދެކޮޅެވެ. އެކަމަކުވެސް މަނިކުފާނުވެސް ރިވެތި ހެޔޮ މާތް ދިރިއުޅުމެއް އުޅޭތަން ތެކެން ބޭނުމެވެ.\nޑިސެމްބަރު 1, 2021 09:35\nމަނިކުފާނު ދުނިޔެއަށް ފޮނުއްވީ ވެސް ގަދަކީރިތިވަންތަ އިލާހު އެއިލާހުގެ ކުޅަދުންވަންތަ ކަމާއި މާތްކަމުގެ ސަބަބުން ގުރާނަ ގެންދަވާނީވެސް ހަމަ އެފަރާތުން އެހެންވީމަ ރޭގަނޑު ނިދުމުގެ ކުރިންވެސް ނުނިދުމުންވެސް ﷲ އެންގެވި ގޮތަށް ޢަމަލު ކުރުން އޮތީ އިސްލާމްދީނަށް މަލާމަތްކުރީ އެކަން އެނގިހުރެ ކަމަށްވާނަމަ ތައުބާވެ ހެއުމަގު އިޚްތިޔާެުރު ކުރޭ ގިނަގިނައިން ތައުބާވަ މީހުންދެކެ ﷲ ލޯބިވެވިޑިގެންވޭ\nޑިސެމްބަރު 1, 2021 09:46\nކޮން ރައްޔިތަކަށް މިއަދު މިޤައުމުގައި ރައްކާތެރިކަން އޮތީ ، ދެން އެހެނީ ކިޔާފަ ދައުލަތަށް ނުކަތާވަރު ކުރަންވީތަ ، އަދި ކިތަންމެ ބޮޑު ބާރަކާއ ސެކިއުރިޓީއެއް އޮތީ މަރުއައިސް ހަމަވީމަ ﷲ އެމީހަކު ގެންދަވާނެ ، ބިރުވެތިވަންވީ ﷲ އަށް އެކަނި\nޑިސެމްބަރު 1, 2021 10:12\nއެހެން މީހުންނަށް ޖޯކުޖަހަން އުޅެގެން އަމިއްލަ ލޮލަށްވެސް އިލޮށިގަނޑެއް ހެރުނީ ދެން ކޯންޗެއް ކިޔާކަށް މިހާރުދެން ލޮނުމިރުހޭ ރިހާކުރޭ ކިޔާނެ ކަމެއްނެތް\nޑިސެމްބަރު 1, 2021 10:42\nނާ ހަމަ ތެދެއްތަ ތިބުނީ؟ ހާދަ ހިނުވެޔޭ. ހަޤީގަތަކީ ރައްޔަތުން ގެ ސަޕޯޓް ގެއްލުނީމަ ނޫސްތަކުން ޖާގަ ހޯދަން ޖެހި މަޅި އެއް . ބަލަ ކަލޭ ދޯ ގޮވީ މައުމޫނާ ރައީސް ޔާމީން ސެކިއުރިޓީ ވަރުދަކުރީމަ ހައިބަތު ބޮޑުކުރާށޭ ، ބިރުންނޭ ، މިހާރު އެއްޗެއް ވިސްނިއްޖެއްނު؟ ދެން ﷲ އަށްޓަކާ ތިޔަ ނުބައި ދޫ މައި ތިރި ކޮށް ތައުބާ ވެބަލަ.\nޑިސެމްބަރު 1, 2021 10:45\nއޭ އައްނިއާ… މަތި މައްޗަށް ސެެކިޔުރިޓީ ލައިގެން، އަދި ނުވިތަކަށް ބޮޑެތިފާރުރާނެެ އޭގެ ނިވަލުގަ ފިލާއޮތަސް ކޮއްމެ އިންސާނަކަށްވެސް މަރު ބައްދަލުކުރާނެ… އެއީކަނަޑައެޅި ނިމިފައިވާ ވަގުގުތެއް. އެހެންވީމަ ދުނިޔޭގައި އުޅުމަށް ލިބިފައިވާ މަދު ދުވަސްކޮޅުގައި ހެޔޮ ޢަމަލްކޮށް ﷲ އަށް ފުރިހަމައަށް ކިޔަމަންތެރި ތެދުވެރި މުސްލިމެއްގެ ގޮތުގައި އަބަދުވެސް ދެމިހުރެވޭތޯބެލުން މާރަގަޅު.\nޑިސެމްބަރު 1, 2021 11:45\nއެހެން މީހުން ދިރުހުންނަށް ބޭނުންނުވަނީތޯ. ގަނަތެޅެން މިޖެހެނީ


ސުވަރުގޭގައި ގެއެއް ބިނާކުރައްވާށެވެ! – DhiSalafiyyah\nސުވަރުގޭގައި ގެއެއް ބިނާކުރައްވާށެވެ!\n18/12/2011 އެހެނިހެންއައްޝައިޚް އިބްރާހީމް ޔާމީން\nލޮބުވެތި އަޚުންނާއި އުޚްތުންނޭވެ! ދުނިޔޭގެ ދިރިއުޅުން ބާއްޖަވެރިކުރުމުގައި އަވަދިނެތި އުޅެ، އާޚިރަތް ހަނދާން ނައްތާ ނުލާށެވެ. އާޚިރަތްވެސް ބާއްޖަވެރިކުރުމުގައި ވަގުތު ހޭދަކުރާށެވެ. މިދުނިޔޭގައި ތިބާ އުޅޭނެ ގެ، އެތައް ދުވަހެއް ކުރިން ފަރުމާކޮށް އެ ހުވަފެން ހަޤީޤަތަކަށް ހެދުމަށްޓަކައި ތިބާ އެބަ ވަރަށް ދާ އޮހޮރުވަމުނޫންތޯއެވެ؟ އެތައް ޚިޔާލުތަކެއް ކޮށް އެތައް ބަޔަކާ މަޝްވަރާކުރަމުނޫންތޯއެވެ؟ އެހެނެއްކަމަކު ތިބާ ހަނދާންކުރާށެވެ. މިތަނުގައި ތިބެން އޮތީ މަދު ދުވަސްކޮޅެކެވެ. ތި ފަރުމާކުރި ގެ ބިނާކޮށް ނުނިމެނީސް ތިބާ ގެ މަރު ބައްދަލުކޮށްފާނެތެވެ. އެހެންކަމުން ތިބާ އަބަދަށް އުޅުމަށްޓަކައި ސުވަރުގޭގައި ގެއެއް ބިނާކުރުން މާ ބުއްދިވެރި ނޫންތޯއެވެ؟ އެތަނަށް ވަދެއްޖެ މީހަކު މަރުވުމެއް ނުވެއެވެ. ދާއިމަށް ދެމިގެންދާ ގޮތުގައެވެ.\nއެ ސުވަރުގެ ބިނާކުރެވިފައިވަނީ ހަމަ އެންމެ ފުރިހަމައަށެވެ. އެންމެ މޮޅު ތަކެތިންނެވެ. ﷲ ސުބްޙާނަހޫ ވަތަޢާލާ އެސުވަރުގެ ސިފަކޮށްދެއްވަމުން ވަޙީކުރައްވަނީ މިފަދައިންނެވެ. فَلَا تَعْلَمُ نَفْسٌ مَا أُخْفِيَ لَهُمْ مِنْ قُرَّةِ أَعْيُنٍ جَزَاءً بِمَا كَانُوا يَعْمَلُونَ (سورة السجدة: 17) “ފަހެ، އެއުރެންނަށްޓަކައި ފޮރުއްވާފައިވާ ލޮލުގެ ފިނިކަން (އެބަހީ: ލޮލަށް ފިނިކަންދެނިވި، ސުވަރުގޭގެ ނިޢުމަތައް) އެއްވެސް ނަފްސަކަށް ނޭނގޭނެއެވެ. (އެއީ) އެއުރެން ކޮށްއުޅުނު ޢަމަލުތަކުގެ ޖަޒާއެއް ކަމުގައެވެ.”\nއެސުވަރުގެ ބިނާކުރެވިފައިވަނީ ރަނުންނެވެ. ރިހިން ވާ ގަލުގައެވެ. އަދި އެންމެ މީރުވަސް ދޭ މިސްކެވެ. އަދި ލުއްލުއާއި ޔާޤޫތުންވާ ކުދި ހިލައެވެ. ޒަޢުފަރާނިން ވާ ވެއްޔެވެ. އަދި 100 އަހަރުންވެސް ކަޑައްތު ނުކުރެވޭނެހައި ދިގު މުއްދަތަކަށް ދެމިގެންދާނޭފަދަ ދުރު ރާސްތާއަކަށް ހިޔާ އެޅިގެންވާ ގަސްތަކެވެ.\nއެ ސުވަރުގޭގައި 100 ދަރަޖަވެއެވެ. މިއިން ކޮންމެ ދަރަޖައެއް ދޭތެރޭ އުޑާއި ބިމާ ދެމެދުގެ ރާސްތާވެއެވެ. އަދި އެންމެ މަތީގައިވަނީ ފިރުދައުސެވެ. އެންމެހައި ކޯރުތަކެއް ދެމިގެން އަންނަނީ އެތަނުންނެވެ. ސާފުފެނުގެ ކޯރުތަކެވެ. އަދި ކިރުގެ ކޯރުތަކެވެ. އަދި ބޯމީހުންނަށް ލައްޒަތު ލިބޭނެފަދައިންވާ ރަލުގެ ކޯރުތަކެވެ. އަދި މާމުއިގެ ކޯރުތަކެވެ.\nއެތަނުގެ އަހުލުވެރިންވަނީ ސާދަވިލޭރޭގެ ހަނދުފަދައިންނެވެ. ކެއުމެއްގެ ގޮތުގައި މޭވާއެވެ. އަދި ދޫނީގެ މަހެވެ. ބުއިމެއްގެ ގޮތުގައި ކާފޫރާއި ޒަންޖަބީލު އެއްކުރެވިފައިވާ ރަލެވެ. އޭގެން ބޮލުގަ ރިހުމެއް، ބުއްދި ފިލާދިއުމެއް ނުވެއެވެ. އަދި ހާއްޖަތަކަށް ދިއުމެއްވެސް އެތަނުގައި ނުވެތެވެ. ކައި ނިމުމުން ގައިން ބޭރުވެގެންދާނީ ދަލެކެވެ. އޭގައިވަނީ މިސްކުފަދަ މީރު ވަހެކެވެ.\nރަނާއި ރިހިންވާ ތަށިތަކެވެ. އަދި ފަށުއިންވާ ލިބާހެވެ. ރަނާއި ލުއްލުއިން ޒީނަތްތެރިކުރެވިފައިވާ ގަހަނާތަކެވެ. އިސްތަބްރަޤުންވާ ދާންތަކުގައެވެ. އަދި ހޫރުލް ޢީނުންގެ ތެރެއިންވާ ދެ އަނބިން ކޮންމެ މީހަކަށްމެ ވެއެވެ. އެކަނބަލުންގެ ކަށީގެ މަދުވެސް ފެންނަގޮތުގައެވެ. އެއިން ކަނބަލަކު ދުނިޔެއަށް ފާޅުވެއްޖެނަމަ މުޅި ދުނިޔެ އަލިވެދާނެތެވެ. އަދި އުޑާއި ބިމާއި ދެމެދަށް މީރުވަސް ފެތުރިގެން ހިނގައިދާނެތެވެ.\nﷲ ސުބްޙާނަހޫ ވަތަޢާލާގެ މޫނުފުޅު އެތަނުގެ އަހުލިވެރިން ދެކޭނެއެވެ. އެއީ އެބައިމީހުންނަށް ލިބިގެންދާނޭ އެންމެ ބޮޑު ނިޢުމަތެވެ. ކާއިނާތުގެ ވެރިއިލާހުގެ މޫނު ހަމަލޮލަށް ފެނުމެވެ. އެހެންކަމުން މިސުވަރުގެ މަތިން ހަނދާނައްތާލައި، ހަމައެކަނި ދުނިޔޭގެޙަޔާތް އާރާސްތުކުރުމުގައި މިއަގުހުރި ވަގުތުތައް ހޭދަކޮށްގެން އަހަރުމެންނަށް މި ސުވަރުގޭގައިވާ ފުރިހަމަކަން ނުލިބޭނެއެވެ. އެހެންކަމުން މިތަން ހާޞިލްކުރުމުގައި ގަދައަޅައި މަސައްކަތް ކުރަމާ ހިނގާށެވެ. އެސުވަރުގޭގައިވެސް ގެއެއް ބިނާކުރަމާ ހިނގާށެވެ.\nރަސޫލު ﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވަނީ މިދައިންނެވެ. “مَنْ بَنَى مَسْجِدًا لِلَّهِ تَعَالَى – قَالَ بُكَيْرٌ حَسِبْتُ أَنَّهُ قَالَ – يَبْتَغِى بِهِ وَجْهَ اللَّهِ – بَنَى اللَّهُ لَهُ بَيْتًا فِى الْجَنَّةِ” (رواه مسلم) މާނައީ:”ﷲ ސުބްޙާނަހޫ ވަތަޢާލާގެ ވަޖުހުފުޅު އަދައި، މިސްކިތެއް ބިނާކޮށްފި މީހަކަށް، ﷲ ސުބްޙާނަހޫ ވަތަޢާލާ ސުވަރުގޭގައި ގެއެއް ބިނާކޮށްދެއްވާނެތެވެ.” މިއީ ބޮޑު މަސައްކަތަކައް ވެދާނެއެވެ. އެހެންކަމުން މިއަށްވުރެން ކުޑަ ކަމެއް މިކަމަށް އޮތްތޯ ބަލާލަމާ ހެއްޔެވެ!\nރަސޫލު ﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. “مَا مِنْ عَبْدٍ مُسْلِمٍ يُصَلِّى لِلَّهِ كُلَّ يَوْمٍ ثِنْتَىْ عَشْرَةَ رَكْعَةً تَطَوُّعًا غَيْرَ فَرِيضَةٍ إِلاَّ بَنَى اللَّهُ لَهُ بَيْتًا فِى الْجَنَّةِ أَوْ إِلاَّ بُنِىَ لَهُ بَيْتٌ فِى الْجَنَّةِ” (رواه مسلم) މާނައީ:”މުސްލިމް އަޅުތަކުންކުރެ އަޅަކު ކޮންމެ ދުވަހަކު ފަރުޟުނަމާދުގެ އިތުރުން 12 ރަކްޢަތް ސުންނަތެއްގެ ގޮތުގައި ކޮށްފިނަމަ، ﷲ އެމީހަކަށް ސުވަރުގޭގައި ގެއެއް ބިނާކޮށްދެއްވާނެތެވެ.”\nރަސޫލު ﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. “مَنْ قَالَ فِيْ السُّوْقِ لَا إِلَهَ إِلَّا اللَّهُ وَحْدَهُ لَا شَرِيْكَ لَهُ لَهُ الْمُلْكُ وَلَهُ الْحَمْدُ يُحْيِيْ وَيُمِيْتُ وَهُوَ حَيٌّ لَا يَمُوْتُ بِيَدِهِ الْخَيْرُ وَهُوَ عَلَى كُلِّ شَيْءٍ قَدِيْرٌ كَتَبَ اللَّهُ لَهُ أَلْفَ أَلْفَ حَسَنَةٍ وَمَحَا عَنْهُ أَلْفَ أَلْفَ سَيِّئَةٍ وَبَنَى لَهُ بَيْتًا فِيْ الْجَنَّةِ” (رواه الترمزي وحسنه الألباني) މާނައީ:”ބާޒާރުގައި، ‘ لَا إِلَهَ إِلَّا اللَّهُ وَحْدَهُ لَا شَرِيْكَ لَهُ لَهُ الْمُلْكُ وَلَهُ الْحَمْدُ يُحْيِيْ وَيُمِيْتُ وَهُوَ حَيٌّ لَا يَمُوْتُ بِيَدِهِ الْخَيْرُ وَهُوَ عَلَى كُلِّ شَيْءٍ قَدِيْرٌ ‘ މިފަދައިން ކިޔައިފި މީހަކަށް ﷲ ހާސް ހާސް ހެޔޮކަން ލިޔުއްވަތެވެ. އަދި ހާސް ހާސް ފާފަ އަފޫކޮށްދެއްވަތެވެ. އަދި ސުވަރުގޭގައި ގެއެއް ބިނާކޮށްދެއްތެވެ.”\nވީމާ، އާޙިރަތުގެ ގޮވެތި ވެސް މިއަދު އަހަރުމެން ބިނާކުރަން އެބަޖެހެއެވެ. އެތަން ތަރައްޤީ މިއަދު އަހަރުމެންނަށް ކުރެވިދާނެއެވެ. އެތަނުގައި ގަނޑުވަރެއް ނުތަވަ ގެއެއް އަހަރުމެންނަށް ބަޔާންވެ ދިޔަ ކަންތައްތަކުގެ އެހީގައި ބިނާކުރެވިދާނެއެވެ.


vnews - Dheebaajaa ah dheyn jehey faisa dhahkaane gotheh hushahalhan Civil court in angaifi\nސިވިލް ކޯޓު ހިންގާ ޖަސްޓިސް ބިލްޑިން -- ވީފައިލް ފޮޓޯ\nދީބާޖާއަށް ބަދަލުގެ ގޮތުގައި ދައުލަތުން ދޭންޖެހޭ ފައިސާ ދައުލަތުން ދައްކާނެ ގޮތްތަކާ ބެހޭ ހުށަހެޅުންތައް ހުށަހެޅުމަށް ސިވިލް ކޯޓުން ދައުލަތަށް ދެ ހަފްތާ ދީފި އެވެ.\nއުތުރު ޕްރޮވިންސްގައި ފެރީގެ ޚިދުމަތް ދޭން ކުރީގެ ރައީސް މުހައްމަދު ނަޝީދުގެ ސަރުކާރުން ދީބާޖާ އިންވެސްޓްމަންޓާ ހަވާލުކުރި އެއްބަސްވުން އުވާލުމުން ބަދަލު ހޯދަން ކުރި ދައުވާގައި ސިވިލް ކޯޓުން މީގެ ކުރިން ވަނީ އެ ކުންފުންޏާ އެއްކޮޅަށް އެމައްސަލަ ނިންމާފަ އެވެ. އަދި އޭގެ ފަހުން ސުޕްރީމް ކޯޓުންވެސް ވަނީ އެހުކުމް ދަމަހައްޓާފަ އެވެ.\nސިވިލް ކޯޓުގައި މިއަދު ބޭއްވި އަޑުއެހުމުގައި ދީބާޖާއަށް ދައްކަން ހުކުމް ކޮށްފައިވާ ފައިސާ ދައުލަތުން ދައްކާނެ ގޮތާމެދު ހުށަހެޅުންތައް ހުށަހެޅުމަށް ދައުލަތަށް ވަނީ ފުރުސަތު ދީފަ އެވެ. އެހެން ނަމަވެސް އެފައިސާ ދައްކާނެ ގޮތްތަކާއި މެދި ހުށަހެޅުންތައް ހުށަހެޅުމަށް ތައްޔާރު ނުވެވޭ ކަމަށް ދައުލަތުން ވަނީ ބުނެފަ އެވެ. މިއަދުގެ އަޑުއެހުމުގައި ކުރިއަށްދާނީ ދައުލަތުން ނެގި އިޖުރާއީ މައްސަލައަށް ގޮތެއް ނިންމުން ކަމަށް ދައުލަތައް ގަބޫލު ކުރެވުނީ ކަމަށްވެސް ދައުލަތުން ބުންޏެ އެވެ. އަދި އިޖުރާއީ މައްސަލަތައް ދައުލަތުން ފާހަގަކޮށްފައިވަނީ ހުކުމް ތަންފީޒު ކުރުމުގެ އުސޫލާ ހިލާފަށް އެމައްސަލަ ކުރިއަށް ގެންދާތި ކަމަށް ވެސް ދައުލަތުން ވަނީ ބުނެފަ އެވެ. އަދި އެމައްސަލާގައި ދައުލަތުން ފާހަގަކުރި އިޖުުރާއީ ނުކުތާަތަކަށް ގޮތެއް ނިންމައިދިނުމަށްވެސް ދައުލަތުން ވަނީ އެދިފަ އެވެ.\nމައްސަލަ ބައްލަވާ ސިވިލް ކޯޓުގެ ގާޒީ ހަސަން ފަހީމް ވިދާޅުވީ ހުކުމް ތަންފީޒު ކުރުމުގެ މައްސަލަތަކުގައި އޮންނާނީ ހުކުމާ އެއްގޮތައް ފައިސާ ދައްކާނެ ގޮތަކާ މެދު ދެފަރާތުން ވާހަކަ ދެއްކުން ކަމަށެވެ. އަދި ދެފަރާތުގެ ވާހަކަތަކަށްފަހު ގޮތެއް ނިންމާނީ ކޯޓުން ކަމަށްވެސް ގާޒީ ވިދާޅުވި އެވެ. އަދި ދީބާޖާއަށް ދައުލަތުން ދޭން ޖެހޭ ފައިސާ ދޭނެ ގޮތަކާ މެދު ހުށަހެޅުންތައް ހުށަހަޅާނެ ކަމަށް ދައުލަތުން ބުނެފައިވާ ކަންވެސް ގާޒީ ވަނީ ފާހަގަކުރައްވާފަ އެވެ. ފައިސާ ދައްކާނެ ގޮތާ މެދު ހުށަހެޅުންތައް ހުށަހެޅުމަށް ދައުލަތުން ވަނީ އިތުރު ފުރުސަތަކަށް ވެސް އެދިފަ އެވެ. ދައުލަތުން އެދުނު ގޮތަށް ގާޒީ ވަނީ ދައުލަތަށް ދެހަފްތާގެ މުއްދަތެއް ދީފަ އެވެ.\nދީބާޖާގެ ވަކީލް ވިދާޅުވީ ދައުލަތުން އެކުންފުންޏަށް ފައިސާ ދެއްކުމަށް ސުޕްރީމް ކޯޓުންވެސް ހުކުމްކޮށްފައިވާ ކަމަށާ އެހެން ނަމަވެސް އެފައިސާ ނުދައްކަން ދައުލަތުން އެކިފަހަރު އެކި ބަހަނާ ދައްކާ ކަމަށެވެ. ދީބާޖާ މައްސަލާގައި އިސްތިއުނާފްގެ މަރުހަލާގައިވެސް ގިނަ ދުވަސްތަކެއް ވެގެން ދިޔަ ކަމަށާ އެފައިސާ އަވަހަށް ލިބޭނެ ގޮތެއް ހަދައިދިނުމަށްވެސް ދީބާޖާއިން ވަނީ އެދިފަ އެވެ.\nދީބާޖާއަކީ ރައީސް ނަޝީދުގެ ސަރުކާރުގައި އުތުރު ޕްރޮވިންސްގައި ހިމެނޭ ނ، ރ، ބ އަދި ޅ އަތޮޅުގައި ދަތުރުފަތުގެ ހިދުމަތް ދިނުމަށް ހަވާލުކުރި ކުންފުންޏެވެ. އެ އެއްބަސްވުން ރައީސް ވަހީދުގެ ސަރުކާރުގެ ދުވަސްވަރު ބާތިލްކުރުމުން، ދީބާޖާގެ ފަރާތުން ސިވިލް ކޯޓަށް ހުށައެޅި މައްސަލައިގައި އެކުންފުންޏަށް 348 މިލިއަން ރުފިޔާ ބަދަލުގެ ގޮތުގައި ދިނުމަށް ކޯޓުން ހުކުމް ކުރި އެވެ.\nދީބާޖާ އަށް 348 މިލިއަން ރުފިޔާ ދައްކަން ޖެހޭ ކަމަށް ސިވިލް ކޯޓާއި ސުޕްރީމް ކޯޓުން ހުކުމް ކުރިއިރު، މި އަދަދު އައި ގޮތެއް ހުކުމްގައި ސާފުކޮށް ބަޔާންކޮށްފައި ނެތް ކަމަށް އެޓާނީ ޖެނެރަލް އިބްރާހިމް ރިފްއަތު ވަނީ ވިދާޅުވެފަ އެވެ. ރިފްއަތު ވިދާޅުވީ މިފަދަ ބޮޑު އަދަދެއް އޮންނަން ވާނީ އޮޑިޓަރެއްގެ ރިޕޯޓަށް ބަލާފައި ނުވަތަ ތަފްސީލީ ގޮތެއްގައި އެކަންކަން އިވެލުއޭޓް ކުރުމަށްފަހު ކަމަށެވެ.


Magumathin Ihusaan Aai Dhimaa Kohlaifi - "Amilla ID Number Kiyaafai Bunee Kureveyne Ehkameh Ves Noannaane Ey" - Vaguthu\nމަގުމަތިން ކެޕްޓަން އިހުސާނާއި ދިމާކޮށްލައިފި - "އަމިއްލަ އައިޑީ ނަންބަރު ކިޔާފައި ބުނީ ކުރެވޭނެ އެއްކަމެއްވެސް ނޯންނާނެއޭ"\n5 މަސް ކުރިން ( ޖުލައި 28, 2020 )\nމާލެ މަގުމަތިން މީހަކު، އެމްއެމްޑީއެފްގައި މީގެކުރިން މަސައްކަތް ކުރެއްވި ކެޕްޓަން އަލީ އިހުސާން އާއި "ދިމާކޮށްލައިފި" އެވެ.\nމިކަން ހާމަކޮށް އިހުސާން ވިދާޅުވީ، މިރޭ ގެޔަށް ގޮސް ސައިކަލް ޕާކުކުރަން ހުއްޓައި މީހަކު ހަޑިހުތުރު ބަހުން ވާހަކަ ދައްކައި އިންޒާރު ދީފައިވާ ކަމަށެވެ. އަދި އަމިއްލަ އައިޑީ ކާޑު ނަންބަރުވެސް ކިޔައި، "ކުރެވޭނެ އެއްވެސް ކަމެއް ނޯންނާނެ" ކަމަށް ބުނެފައިވާ ކަމަށް އިހުސާން ވިދާޅުވިއެވެ.\n"އަޅުގަނޑު ގެޔަށް އައިސް ސައިކަލް ޕާކު ކުރަނިކޮށް މިހިރާ އިހުސާން ބާޣީ *** މިހެން ފަށާ އެތައް ބައިވަރު ހަޑިހުތުރު އެއްޗެހި ގޮވައި، އަމިއްލަ އައިޑީ ކާޑު ނަމްބަރު ކިޔާފައި ބުނީ ތި** އަށް ކުރެވޭނެ އެއްވެސް ކަމެއް ނޯންނާނެއޭ،" އިހުސާން ވިދާޅުވިއެވެ.\nއިހުސާން ވިދާޅުވީ، އޭނާއަކީ ބާޣީއެއްނަމަ މިނިވަންކަމާއެކު މަގުމަތީގައި އުޅެވިގެން ނުވާނެ ކަމަށާއި، އަދި އެހެން ނޫންނަމަ މިރޭ އޭނާއާއި ދިމާކުރި މީހާއަށް މިނިވަންކަމާއެކު ހަޑި ހުތުރުބަހުން ވާހަކަ ދައްކައި ފުރައްސާރަކުރެވިގެން ނުވާނެ ކަމަށެވެ.\n"މިކަން ހިނގީ ރައްޔިތުންގެ މަޖިލީސް ކަންމަތީ. ތަހުޤީޤުކޮށް ކޮންމެވެސް އެކަކަށް ފިޔަވަޅު އަޅުއްވައިދެއްވާ،" ފުލުހުންގެ ރަސްމީ ޓްވީޓާ އެކައުންޓާއި، ކޮމިޝަނަރ އޮފް ޕޮލިސް މުޙައްމަދު ހަމީދުގެ އެކައުންޓް ޓެގު ކުރައްވައި އިހުސާން ކުރެއްވި ޓްވީޓެއްގައި ވިދާޅުވިއެވެ.\nމިރޭގެ ހާދިސާ އާއި ގުޅިގެން ގިނަ ބަޔަކު އަންނަނީ އިހުސާނަށް މަގުމަތިން ފުރައްސާރަ ކުރި "ބަލި މީހާ"ގެ ޢަމަލު ކުށްވެރިކޮށް، އޭނާ އާއި މެދު ފިޔަވަޅު އެޅުމަށް ގޮވާލަމުންނެވެ.\nމި ހާދިސާ ފެންމަތިވެފައި މިވަނީ، ދާދިފަހުން މަގުމަތިން ކުރީގެ ރައީސް ޑރ. ވަހީދު ހަސަން މަނިކާއި ވެސް މީހަކު ދިމާކޮށްލައި ހަޑިހުތުރުބަހުން ވާހަކަ ދައްކައި އިންޒާރުދިން މައްސަލައެއް ހޫނުވެފައި ވަނިކޮށެވެ. އެފަހަރު އެކަން ހިންގާފައި ވަނީ ވެރިކަންކުރާ އެމްޑީޕީގެ އެކްޓިވިސްޓެކެވެ. ނަމަވެސް އޭނާއަކީ ސިކުނޑީގެ މައްސަލައެއް ހުންނަ މީހެއް ކަމަށް ފަހުން ޕާޓީގެ ބައެއް އެކްޓިވިސްޓުން ބުނަމުން ދިޔައެވެ. އެހެންކަމުން މިރޭ ކެޕްޓަން އިހުސާނާއި ވެސް ދިމާކޮށްލީ އެފަދަ ހާލަތެއް މެދުވެރިވެފައިވާ މީހަކަށްވުން ގާތެވެ.\nމަޖިލީހުގެ މެންބަރުންނަށް ނޮވެމްބަރު3ހާދިސާ ސާފުކޮށްދެއްވުމަށް އިހުސާން ގޮވާލައިފި\nއިހުސާންގެ އިންޒާރެއް: ނުބައި ނަޒަރަކުން ބަލާލިއަސް ލޯ ނަގާ މަސްތަކަށް ކާންދޭނަން\nޖުލައި 28, 2020 05:08\nޢެމް ޑީ ޕީ ވިއްޔާ ހުސް ބަލި މީހުން\nބުއްދި ސަލާމަތުން ހުރި އެކަކުވެސް ނެތް\nޖުލައި 28, 2020 05:25\nބަލިމީހެއް ނޫނީ އެކިޔާ ރޯޔަލްފެމެލީ މެމްބަރެއްބާ؟\nޖުލައި 28, 2020 05:46\nޔަހޫދީ ލާދީނީ މިހެއްވިއްޔާ ވަނީ ސިކުޑި ހަމަ ނުޖެހޭ މީހެއް ލާދީނީ ފިކުރާ ބެހޭގޮތުން ބަހެެއް ބުންޏަސް ވަނީ ހަރުކަށި ފިކުރު އައި އެސް އެސް ގެ މިހަކަށް މީ ސީދާ މޑޕ ގެ ލަދީނި ހަންފެތުރުން ކޮބާ ދީނަށް ފުރަށްސާރަ ލުރި ލުއްޗާއިން އެތިބި މިސަރުކަރުގެ ހިމާޔަތުގަ ބޮޑުމުސާރަ ދީފަ އޮޅިގެން ކީއްވެތަ ތިމާމެންގެ މައިންބަފައިނގެ ވަހަކަ އޮޅިގެން ނުލިޔުނީ ބޮއިގެން ސިކުޑި ހަމަނުޖެހޭތީ ކީއްވެތަ ގޭތެރޭ ްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްްް އައުގުރާނަ ނުގޮވަނީ މަގުމަތީ އޮރިޔާމުން ނޫޅެނީ މިސީދާ ކެނރީ ޕޮރޮޕެގެންޑާ ހީނުކުރާތި މީ ތިމާމެންގެ އަމިއްލަ ގައުމޭ މީ އަހރެމެންގެވެސް ގައުމު ހޯހޮ މާމައްޗަށް ތިދަނީ ލެޔާ ނުކުޅެއްޗޭ ްްްްްްްްްްްްްްްްްްްްްްްްް\nޖުލައި 28, 2020 05:50\nއެމް.ޑީ.ޕީ އަށް ނިސްބަތްވާ ރަތްލާޖެހި ކަސްބީއެއްބާ.\nޖުލައި 28, 2020 05:54\nރާބޯ ޕާރޓީ މީހުންނަށް އެއްކަމެއްވެސް ނުކުރެވޭނެ!! މަމީ އިހުސާންނަމަ ބޮލުގަ ގުއްޓެއް އަޅާލީމުސް! ތިޔަ ޕާރޓީގަ މަތިފަޑީގެ 99 ޕަރސެންޓަކީ މުޅިން ވެސް ހިތްފަވައިގެން ވާނުވާ އެއް ނ ނޭނގި މަގުމަތީގައި ލާހޫރޭ މީހުން.!! އާންމު މެންބަރުން ގެ ތެރެއިން 70ޕަސެންޓް މީހުންނަކީ ވެސް މިފަދަ ހާލެއްގައި ތިބިމީހުން. ދެން ތިބޭނީ މުޅިން ވެސް! މުސާރަވެރިން!! ކަމެއްނުކޮށް އެނދުމަތީގަ ތިބޭމީނުންނާއި ޕާރޓީ އަށް ވައްދަން ފޯމުބަހާމީހުން! މުޅިން ވެސް ބަލިމީހުން!!\nޖުލައި 28, 2020 05:56\nއިޙްސާންގެ މައްސަލަ އަކީ، "ރާއްޖެއަށް ނުކިއްސަރުކޮށް ކަޅިއަޅާލިޔަސް ލޯތަށްކޮނެފަ މަހަށް ކާންދޭންނަށް" ބުނީމަތޯ؟ އެހެން ކަމަށް ވާނީނަމަ، އިޙްސާންއާ ދީމާކުރި މީހާ އަކީ ބޮޑުވެގެންވާ ޣާއްދާރެއް އަދި ހާއިނެއް! އެކަމަކު މިއަދު ޣާއްދާރުންނާއި ހާއިނުންނަކީ ޝަރަފްވެރިން ކަމުގައި ވެއްޖެ! ހުރި ހިތާމައިގެ ބޮޑުކަމާއެވެ!\nޖުލައި 28, 2020 06:01\nގިނަ ސިޔާސީ މީހުންނަކީ، ގައުމުދެކެ ލޯބިވާބައެއް ނޫން..ހާއްސަކޮށް އަންނިބެއަކީ ގައުމު ގައުމުދެކެ ކުޑަކޮށްވެސް ލޯބިވާ މީހެއް ނޫން.. ނަމަވެސް އިހުސާންއަކީ، ގައުމުދެކެ ލޯބިވާ، އެދަރިޔަކާމެދު ގައުމު ފަހުރުވެރިވާ ދަރިޔެއް.\nޖުލައި 28, 2020 06:14\nއިންޑިއާ ސަރުކާރަށް ނިސްބަތްވާ ބަޔަކު ރާއްޖޭގެ ރަށްތައް ހިފަން ޖެހޭކަމަށް ބުނުމަކި ވަގުތުން އެމްބަސީވެސް ބަންދުކުރަންޖެހޭވަރުގެ ކަމެއް. އެކަމަކު މިސަރުކާރަކީ ބޭރުގެ ނުފޫޒަށް ބަރޯސާވާ ޤައުމުގެ ފަސްގަނޑު އެބަޔަކަށް ދޫކޮށްލުމަށް ގޮވާލާ ޣައްދަަރު ފިނޑި ލީޑަރަކު އިސްކޮށް ނެރެގެން އުޅޭ ބައެއް.\nޖުލައި 28, 2020 06:23\nއަދީބުވެސް އޮއްނަނީ ގޭގަ، އެހެންވީ މަ އަދި ސާފެއްނުވޭ.\nޖުލައި 28, 2020 06:40\nއިޙްސާން ގެ ކެތްތެރިކަމަށް އައްސަރި ބަހާއި ސާބަސް. އަހަރެންނަމަ ތިޔަ ހަޔާތްމަދު ޖނވރ ހުރި ތަނަށް ދަންމާލީމުސް. ޤަވްމަށް ޣައްދާރު ބާޣީއެއް ނޫނީ ހުރިހާ ދިވެހިން ތިބީ އިޙްސާނާއި އެކުގައި ކަމުގައި ޔަގީން ކުރައްވާ. ބާޣީންގެ ބާރުވެރިކަން މާތްﷲ ގެ އިރާދަފުޅާއި އެކު ނެތުމުގެ ވަގުތު ކުޑަތަން ވަމުން އެބައާދޭ.\nޖުލައި 28, 2020 06:42\nއިޙްސާން އަކީ ޤައު މުދެކެ ލޯބިވާ ދަރިއެއް މިޤައު މު އެދެނީ އިޙްސާންފަދަ ދަރިންނަށް. ޢަޅާލާނެކަ މެއްނެތް ކުރިއަށް ވަޑައިގަންނަވާ ހުރަސްތައް ކުރި މަތިވާނެ. ޢިންޝާ ﷲ މިޤައު މުގެ ޒައާ މަތަށް ކޮން މެވެސް ހިސާބަކުން ވަޑައިގަންނަވާނެ.\nޖުލައި 28, 2020 06:47\nޢޭމްޑީޕީގަ ބޯ ހަމަޖެހޭ އެކަކުވެސް ނެތް. ހުރިހާމީހުންނަކީވެސް ސިކުޑީގަ ކޮންމެވެސް ކަހަލަ އުނިކަމެއް ހުންނަމީހން.\nޖުލައި 28, 2020 06:57\nޢިހުސާނައް ތާއީދުކުރަން މި ޤައުމައް ހިޔަނި އެޅިލިޔަސް އެވިދާޅުވެލެއްވި ގޮތައް ހަދާނަން އިރާދަކުރެއްވިއްޔާ.މީ މަގޭ ދީން ހުއްބުލް ވަތަން\nޖުލައި 28, 2020 06:59\nޢަންނިގެ ތިމާގެމީހެއް ނޫނީ އެމްޑީޕީ ގުއި ކައިފަހުރި މޮޔައަކަށް ތިވާނީ.\nޖުލައި 28, 2020 07:17\nކެޕްޓަން އިހުސާން އަކީ ހުނަރުވެރި އިހުލާސްތެރި ތެދުވެރި އޮފިސަރެއް. "ބަލި" މީހުން. ކިތަންމެ ރުޅިއަޔަސް އިހުސާން އަކީ ދިވެހިން ފަހުރުވެރިވާ، ދުނިޔޭގެ ފެންވަރުގެ ލީޑަރެއް. ސައްކުވަންޏާ ސީވީ ކިޔާލާ.\nޖުލައި 28, 2020 07:42\nމިހާރު ޔަގީން ތީ ބގ ޣާޒީއެއް ކަން\nޖުލައި 28, 2020 07:45\nޤައުމަށް ޤައްދާރުވާން ތިބި ޖާހިލުން އުޅޭކަމުގެ ނިޝާނެއްކަން ނޭނގެ. މާތް ﷲ މި ކުޑަ ކުޑަ ޤައުމު ހިމާޔަތްކޮއްދެއްވައި، އިހްސާން ފަދަ ޤައުމަށް އިހްސާންތެރި ދަރިން ހިމާޔަތްކޮއްދެއްވާށި. އާމީން.\nޖުލައި 28, 2020 08:23\nތިވާނީ ފޭދޫ ދާއިރާގެ އިއްޒަތްތެރި ވާނުވާ މެންބަރު ޑރ. ނިހާދު ކުއްޔަށް ހިފާފަ ފޮނުވި މީހަކަށް ތިޔަ މޑޕ ގައި ނުހުންނާނެ ރަނގަޅު އެކަތިވެސް ރައްބެއް ރަސޫލެއް އަޚްލާގެއް ހަމައެއް ލަދެއް ހަޔާތެއް އޭގެ ކަންުފުޅެއްވެސް ނުހުންނާނެ\nޖުލައި 28, 2020 08:25\nކެޕްޓަން ހާސް ނުވޭ ބެކްއަޕް އަބަދުވެސް ތައްޔާރުގަ މިތިބީ. ނުކެރޭނެ ބެހޭކަށް\nޖުލައި 28, 2020 08:28\nއެ މްޑީޕީ މިހާރުކުޅެ މުން އެދަނީ ފަހުހާފް. އެއީ އަބަދުވެސް ޓެރަރިސްޓް ޖަ މާޢަތެއް. އެޕާޓީގައި އަބަދުވެސް އޮތީ ގައު މަށާއި އާ މުންނަށް ބިރުދެއްކު މާއި، ރިޓާންނުލިބޭ ބޮޑެތި މާލީ އަދި އިޖްތި މާޢީ ގެއްލުން ދިނުން\nޖުލައި 28, 2020 08:47\nދިމާކުރަން އައީ މެނިކް ޑިޕްރެސިވް ޑިސްއޯޑަރ (އެމް ޑީ ޕީ) މީހެއްތަ؟ މީ ރާއްޖޭގައި ވަރަށް ބޮޑަށް ފެތުރިފައިވާ އަދި ފެތުރެމުން އަންނަ ބަލިމަޑު ކަމެއް.\nޖުލައި 28, 2020 08:57\nލާދީނީ ޕާޓީ ވިސްނާތި ތިޔައުޅެނީ މައްދިވެހިންގެ ލެޔާކުޅެން\nބޭހާއިނުކުޅޭތިބަޑި ނޭންގިހުއްޓާ އަނދައިފާނޭ ގޭމަކޮޔާއި ފިހިދާނޭ\nޖުލައި 28, 2020 08:58\nތިޔަ މަގުމަތިން ދިމާކުރި ކަލޭގެ ވަރަށް އަވަހަށް ހޭރެން ފަށާނެ. އެއީ އާއްމުކޮށް ކަންވާ ގޮތް. އެކަލޭގެ އަނެއްކާއެއީ ބޮޑުފިނޮޅުން ފޭބި ދިވެހި ރެސިޑެންޓް ވިސާގަ ހުރި ބަންގާޅިއެއްބާ..އެސްކިޔުސް ބޭފުޅެއްބާ..\nޖުލައި 28, 2020 09:14\nކެޕުޓަން އިހުސާން އަކީ މިގައުމުގެ ބޮޑުތަކުރުފާނު ތަކުރުފާނާއި ދިމާކުރީ ކަރަޕުސަނުން ފޯވެފަހުރި ގައުމަށް ހިޔާނަތްތެރި ފަހުންނުކުޅެދޭނެ ގައްދާރެއް ތަކުރުފާނޫ ހާސްނުވާށެވެ އަޅުގަނޑުމެން ރަށްޔަތުން މިތިބީ ތަކުރުފާނާއި އެކު އަތާއަތްގުޅާލާ ގައުމަށް ނަސްރުހޯދައިދޭން ތަށްޔާރަށް.\nޖުލައި 28, 2020 09:18\nމާގިނަ ދުވަހަކު މި ވެރިކަން ދެމިނޮއޮންނާނެ\nޖުލައި 28, 2020 09:34\nއި ހުސާންއެއީ އަޅާލާނެނިކަމެތި އެކަނިވެރިއެއްނޫންކަން ހަނދާންކޮށްދެން މިކަންވަރަށްގާތުން ބަލާނަން މިފަދަދަށުދަރަޖާގެ އަމަލު ހަރުކަށިއިބާރާތުން ކުއްވެރިކުރަން\nޖުލައި 28, 2020 09:42\nހަޖަމް ނުކު ރެވޭ އެމްޑީޕީ ގުންޑާއެއް ނޫނީ އެފާޑަކަށް ނުތެޅޭނެ ދިމާކޮށް ފިއްޔާ ފިސާ ރި ރަނގަޅަށް ދިމާކޮށް ލަބަލަ އެންމެ ތަންފުކެއްވެސް ފަހަތަށްނުޖެހޭތި. ރީނދޫ ގުންޑާތައް ވެ ރިކަން ކު ރާށޭ ކިޔާފަ ގަ ރުދި ފެކްޓު ރީ އަޅައިގެން ގަ ރުދިޔަ ކެއްކިޔަކަސް ވެ ރިކަމެއް\nޖުލައި 28, 2020 09:43\nކެޕްޓަން އިހުސާނު ހައްދުފަހަނަ އަޅާފަ ތިބި އިންޑިޔާ މީހުންނަށް އެއްޗެކޭ ބުނީމަތަ މިވަރެއް މިވީ. އަމިއްލަ ގައުމުގެ ދިފާއުގަ އެއްޗެކޭ ބުންޔަސް އަންނި ފަހަތުން އެނބުރޭ މ.ޑ.ޕ މީހުންނަށް ހަޖަމެއް ނުވާނެ. އެމީހުންނަކީ އަމިއްލަ ސިކުނޑި ބޭނުން ކޮށްގެން ވިސްނާ ފިކުރުކުރާ ބައެއް ނޫން.\nޖުލައި 28, 2020 09:46\nމާބާ ރެއް ހު ރެގެނެތްނޫ އެދިމާކު ރަނީ ވެ ރިކަން ވެއްޓިދާނެތީ ބި ރުން:\nޖުލައި 28, 2020 09:47\nކަޑަ ދޯ؟ އެވީ މޮޔައަކަށް .ބަލައްޗޭ.ޤާނޫނެއް ވުރެން މަތީގައި ވެލެޒިނީ ،ހޯރަބެ،ޖައުފަރު ،ޟަހިންދާ ،އުފާ ،މުޖޫ މެން ތިބެނީ.ރޯޔަލް ފެމިލީ އޮފް އެމްޑީޕީ\nޖުލައި 28, 2020 09:58\nތިބުނާ ޖައުފަރަކީ މޮޔަޔަކޯ ސިކުޑިހަމަ ނުޖެހޭ މިހެކޯ އެކަމަކު އައުގުރާނަ ގޮވާނީ އމޑޕ ނޫން މީހުނަށް ކީވެބާ ނަަސީދަށް ގަންޖާ ކިޔާގެންދިމާނުކުރަނި ސޯލިހުއަށް މަގުމަތިން ނުބަވަނީ އޭނަގެ ދަރިޔާ ދިމައަށް ްްްްްް ނުބާެއްޗެހި ގޮވަމުން މަގު ނިހިގަނީ\nމިކަހަލަ ޖާހިލުންނަށް ހީވަނީ އެހެންމީހުންނަށް ނެގޭ ކަމެއްހެން މީ ބުނަންތަ ވާހަކައެއް ހަޔާއް ގޮވަންވެސް ނުބާނުލަފާކަން އަރުވަންވެސް އަހަރެމެން މާމޮޅުވަނެ ނުލަފަ މީހަކާ ނުޖެހެނީ އމޑޕ ވެއްޖިއްޔާ ލަދެއް ހަޔާ ނުހުންނަނީ ވާނިވެސް އެހެން ޔަހުދީންގެވެސް ނުހުންނާނެ ކަންފުޅެއްވެސް na\nޖުލައި 28, 2020 10:01\nމަގުމައްޗަކީ އެންމެންގެ ތަނެއް އެހެން ހިތުހުރިއެއްޗިއްސަކަށް ނުގޮވޭނެ ވެރިކަން އަމިއްލައަށް ދޫކޮށްލާފައި ގޮސް މާމޮޅުކަމެއްކަމަށްހިތާ އެހެންމީހުނަށް އެއްޗެހިކިޔަނީވެސް ބާޣީން.\nޖުލައި 28, 2020 10:21\nޢެގޮތަށް މަގުމަތިން ދިމާކުރުމަކީ ކުރިން، މިއަދުވެސް، އެމްޑީޕީގެ ސިފަ، އާދަ! ޢެމްޑީޕީ އާ ދެކޮޅަށް އެއްޗެއް ބުނާ ކޮންމެ މީހަކާ، އާއިލާ އާއިލާ އާއިވެސް، ދިމާކުރާނެ! ނަމުން ޑިމޮކރަސީ، ނަމަވެސް، ކަމުން ޖާހިލުން!\nމިވެރިކަން ހަމަ ފޭލް!\nޖުލައި 28, 2020 10:24\nޢެމްޑީޕީ މީހެކޭ ބުނެފިއްޔާ ގެޓްވަނީ މުޅިނަވެސް ވިޔާނުދާ ސިފަހުންނަ މީހުންނައް މިކިޔާ ޑީސެންޓް މީހަކައް ގެޓެއް ނުވޭ ދޯ ބިރުވެރި ގޮތެއް ފޮތެއްނެތް ބައެއް\nޖުލައި 28, 2020 10:34\nމިސަރުކާރުން އެޅޭނެފިޔަވަޅެ ނޯންނާނެ އެމީހަކު އަމިއްލަޔައް އެމީހެއްގެ އިނަސާފާ ހައްގުހޯދަން ޖެހިފަމި ހާރުމިއޮތީ\nޖުލައި 28, 2020 10:36\nނަމަނަމަ އިހުސާނަށް އެއްވެސް މީހަކު ގެއްުލުމެއްދީ ގޮތެއް ނުހަދާތި އެކަންވެގެންދާނީ ގައުމަށް ދެވޭ ބޮޑު ގެއްލުމަކަށް\nޖުލައި 28, 2020 10:39\nޢެމްޑީޕީ ވެއްހެޔާ ހުންނާނީ ކޮމްމެވެސް ގޮތަކުން ނުކުޅެދޭބަލި މީހެއް ވަރައް މަދުން ނޫނިއްޔާ ނުހުންނާނެ ބުއްދިސަލާމަތުން ހުރިމީހަކު\nޖުލައި 28, 2020 10:54\nތިޔަ މޑޕ ގައި ނުހުންނާނެ ރަނގަޅު އެކަތިވެސް ރައްބެއް ރަސޫލެއް އަޚްލާގެއް ހަމައެއް ލަދެއް ހަޔާތެއް އޭގެ ކަންުފުޅެއްވެސް ނުހުންނާނެ\nދަގަނޑު ކެނޑެނީ ދަގަނޑުން\nޖުލައި 28, 2020 10:57\nނުބައި ނަޒަ ރަކުން ބަލާލިޔަސް ލޯކޮނެލާފަ މަސްތަކަށް ކާންދޭނަން އެކަކުތަދިމާކު ރީ އެހެން ވެއްޖިއްޔާ އެގެބަދަލު އެގެބަދަލު ކިތައްތަށް މޮޔައިންތަ އެމޮޔަޔާދިމާކު ރަން ދާންވީ އިޚުސާން ބުނެފިއްޔާ ހޭވައްލާ ތައްޔާ ރު މޮޔައިންނަށް ވެގެންތަ ދާންވީ މޮޔަވާ ދިމާކޮށް ފިއްޔާ މޮޔަވާން މާމޮޅުވާނެ!\nޖުލައި 28, 2020 11:12\nމޭވާ ނާޅާ ގަހަކަށް ގަޅިއެއް ނޫކާނެ.\nޖުލައި 28, 2020 11:18\nސިކުނޑިގެ ހުރިހާ ސެލްއެއް މަރުވެފަވާ މީާާހެއް މިފަހރު\nޖުލައި 28, 2020 12:17\nޤައުމުގެ ދިފާއުގައި އެއްޗެއް ވިދާޅުވީމަ ޑިމޮކްރަސީ ގެ އައްޕަމެންނަށް ހަޖަމެއްނުވާނެ.\nބާޣީންނާއި ޣާޒީންނައި ތަފާތުވާނެ. ތިޔައީ މިހާރު މަދު ޢަދަދެއް . މުޅި ޤައުމު އިޙްސާން ތެރިޔާގެ ފަހަތުގައި. ﷲ ނަޞްރުދެއްވާނެ ޙައްޤަށް\nޖުލައި 28, 2020 12:38\nއިހުސާނު އާދިމާކުރީމަ މާކަރީތި ނުވާނެ އޭނަޔައް ސަޕޯޓުކުރެާ ބަޔަކުވެސް އައްޑު އަތޮޅުގަ އުޅެދާނެދޯ އައިބީގެ އާއިލާ ހިތަދޫގަވެސް މަދެއް ނުވާނެ ސަރުކާރުގެ އިސްވެރިން މިކަންތައް ހުއްޓުވަންޖެހޭ ވަގުތުން ވަގުތައް ނޫނީ ފަހުން ފެންނާނެ މަންޒަރު ނަލަނުވާނެ\nޖުލައި 28, 2020 13:18\nއިހްސާން އާއި ނުބެހޭ އޭނާއަކީ އަހުރުމެންގެ ހީރޯ އެއް.\nޖުލައި 28, 2020 15:54\nޢިހުސާން އަކީ އޭނާގެ މިލިޓަރީ ބެކްގްރައުނޑް ވަރަށް މޮޅު މީހެއް ފޮރިން ކުއްޖެއް ނެތްކަންނޭގެ އެމެރިކާގައި ބެޓޭލިއަން އަކަށްް ކޮމާންޑް ކުރިމީހެއް އިހުސާން ނޫނީ އޭނާ އާއި ބެހެން ނަހަދާތި ގޯސްވާނެ\nޖުލައި 28, 2020 21:37\nހަމަ ޔަޤީނުން ވެސް ބަޔަކު ނުކިއްސަރުކޮށް ރާއްޖެއަށް ކަޅި އަޅައިފި އެވެ. އެކަން ހާމައަށް ފެންނަމުން ދާއިރު ވެސް ތިބުނަނީ ލޯތައް ކޮނެފަ މަހަށް ކާންދޭނެ ވާހަކައެވެ. އެހެންވިއްޔާ އިޙުސާނަށް އެގޮތަށް އެކަމެއް ނުކުރެވުނެވެ! އެމީހުންގެ ލޯތައް ތިބީ ސަލާމަތުންނެވެ! ހަމަ ކަޅިއަޅައަޅަ އެވެ. ޢަމަލާއި ބަހާ ދިމާނުވުމަކީ މުނާފިޤުންގެ ސިފައެކެވެ! ތިމާއަށް ނުކުރެވޭވަރުގެ ކަންކަން ކުރާނަމޭ ބުނެ ފޮނިބައިސާ ކަނޑާނީ ދެއުޅި އެއްނުވާ މީހުންނެވެ. އެހެން ނޫނަސް ނުކިއްސަރުކޮށް ކަޅި އަޅާހައި މީހެއްގެ ލޯ، ކޮނެލާކަށް އިސްލާމްދީން ހުއްދައެއް ނުކުރެއެވެ. އިޙުސާން ތި ދައްކަނީ ހަރުކަށި ހިންދޫން ދައްކާ ކަހަލަ ވާހަކައެވެ.\nއޮގަސްޓް 1, 2020 11:11\nގޫގަލް ޓްރާންސްލޭޓަރ ނުވަތަ ޓްރާންސްލޭޓާ ތައް ހުންނަ ކަމެއް މި އިހުސާން ނުދަނޭތަ؟


Kudhi viyafaarithakah2loaneh sarukaarun thaaaraf kohfi – Iru\n“ކޯވިޑް-19 ރިކަވަރީ އިކޮނޮމިކް ސްޓިމިއުލަސް ސްކީމް”ގެ ދަށުން ވިޔަފާރިތަކަށް ޚާއްޞަކޮށް2ލޯނެއް ސަރުކާރުން ތައާރަފްކޮށްފިއެވެ.\nސަރުކާރުން އަލަށް ތައާރަފްކޮށްފައިވަނީ އިކޮނޮމިކް ސްޓިމިއުލަސް ލޯނާއި، އިކޮނޮމިކް ސަސްޓެއިނަބަލް ލޯނެވެ.\nސަރުކާރުން ވިދާޅުވީ، މިއީ ކޮވިޑް-19އާ ގުޅިގެން ވިޔަފާރިތަކަށް މާލީގޮތުން ކުރިމަތިވެފައިވާ ދަތިތަކަށް ހައްލެއް ހޯދައިދިނުމުގެ ގޮތުން ސަރުކާރުން އަޅުއްވާ މުހިންމު ފިޔަވަޅެއްގެ ގޮތުން ތައާރަފުކުރާ ދެ ލޯން ސްކީމެކެވެ. މި ލޯނު ސްކީމް ތައާރަފްކޮށްފައިވަނީ ފިނޭންސް މިނިސްޓްރީއާއި ބޭންކް އޮފް މޯލްޑިވްސް ގުޅިގެންނެވެ.\nލޯނު ތައާރަފްކުރުމަށްފަހު ވާހަކަދައްކަވަމުން އިކޮނޮމިކް މިނިސްޓަރ ފައްޔާޒު އިސްމާއިލް ވިދާޅުވީ، މި ލޯނުގެ ދަށުން އެންމެ ބޮޑު އިސްކަމެއް ދެއްވާނީ މިހާރު ހުރި ވިޔަފާރިތައް ކުރިއަށްގެންދިއުމަށް ލޯނު ދިނުމަށްކަމަށެވެ. އޭގެތެރޭގައި ކެފޭތަކާއި ސެލޫންތަކާއި ރެސްޓޯރަންޓްތައް ހިމެނޭކަމަށް މިނިސްޓަރ ވިދާޅުވިއެވެ. އަދި ކޮންސަލްޓަންޓުގެ އެހީތެރިކަމާއިއެކު ވިޔަފާރި ބައްޓަން ކުރެވޭނެ ގޮތާއި ފަންނީ އެހީ ދީގެން ކުރިއަށްގެންދިއުމަށް އިސްކަން ދެއްވާނެކަމަށެވެ.\n“އަޅުގަނޑުމެން މިއަދު އިރާދަކުރެއްވިއްޔާ މި ހުޅުވާލަނީ އެސްއެމްއީތަކަށް އަނެއްކާވެސް ވިޔަފާރިތައް ކޮޅަށްޖަހައި ކުރިއެރުވުމަށްޓަކައި ޚާއްސަ ޕެކޭޖްތަކެއް. މައިގަނޑު ގޮތެއްގައި އެގްޒިސްޓިން ވިޔަފާރިތަކަށް އަޅުގަނޑުމެން މި ޕެކޭޖް މި އަމާޒުކުރަނީ. އަދި އެސްއެމްއީ ބޭންކުގެ މިއަހަރަށް ހުރި ހުރިހައި ފަންޑުތަކެއްގެ ބޮޑުބައެއް އަޅުގަނޑުމެން ޓާގެޓްކުރާނީ އެގްޒިސްޓިން ވިޔަފާރިތައް ކޮޅަށްޖަހައި ދިރުވައި ކުރިއަށްގެންދެވޭނެ ނިޒާމެއްގެ ތެރޭގައި ލޯނުތައް ބައްޓަންކޮށްގެން ކުރިއަށްގެންދިއުން” މިނިސްޓަރ ފައްޔާޒު ވިދާޅުވިއެވެ.\nފިނޭންސް މިނިސްޓަރ އިބްރާހިމް އަމީރު ވިދާޅުވީ، މި ލޯނުގެ ދަށުން 375 މިލިއަން ރުފިޔާގެ ލޯނު ދޫކުރެވިގެންދާނެކަމަށެވެ. މިއީ ރާއްޖޭގެ ތާރީހުގައިވެސް ނުދެކޭފަދަ އިންޓްރެސްޓް ރޭޓުވެސް ކުޑަ ގްރޭސްޕީރިއަޑްވެސް ބޮޑު ލުއިލޯނެއްގެ ގޮތުގައި މިނިސްޓަރ ވަނީ ފަހަގަކުރައްވާފައެވެ. މި ލޯނުގެ ސަބަބުން މި ދަނޑިވަޅުގައި ވިޔަފާރިތަކަށް ވަރަށް ބޮޑަށް ފައިދާ ކުރާނެކަމަށް މިނިސްޓަރ އަމީރު ވިދާޅުވިއެވެ.\nކޮވިޑް-19 އިކޮނޮމިކް ސްޓިމިއުލަސް ލޯނަށް ފިނޭންސް މިނިސްޓްރީން ވަނީ 20 މިލިއަން ޔޫރޯ ޚާއްޞަކޮށްފައެވެ. މި ސްކީމްގެ ދަށުން އެންމެ ގިނަވެގެން ދޫކުރާނީ ކޮންމެ ފަރާތަކަށް ގިނަވެގެން 10 މިލިއަން ރުފިޔާއެވެ. މި ލޯނު ދެއްކުމަށް4އަހަރު ދުވަސް ލިބޭނެއެވެ. މި ސްކީމްގެ ދަށުން ދޫކުރާ ލޯނުތަކުގެ އިންޓަރެސްޓް ރޭޓަކީ %6 އެވެ.


"Hisaan bilu" gengos MDP ge dheene committee hovaa: Saneef\n"ހިސާނު ބިލު" ގެންގޮސް އެމްޑީޕީގެ ދީނީ ކޮމެޓީ ހޮވާ: ސަނީފު\nއަބްދުﷲ ސަނީފް މަޖިލީހުގެ ޖަލްސާއެއްގައި: ހިސާން ބިލު އަނބުރާ ގެންދަން ގޮވާލެއްވި -- ފޮޓޯ: އަވަސް\nމުސްލިމަކާ ދިމާއަށް ކާފަރެކޭ ބުނުން ކުށަކަށް ހަދަން ސަރުކާރުގެ ފަރާތުން ހުށަހަޅައި ތުޅާދޫ ދާއިރާގެ މެމްބަރު ހިސާން ހުސެއިން ސްޕޮންސާ ކުރެއްވި "ހިސާނު ބިލު" އަނބުރާ ގެންދަން އެމްޑީޕީއަށް ނިސްބަތްވެ ވަޑައިގަންނަވާ ތިނަދޫ ދެކުނު ދާއިރާގެ މެމްބަރު އަބްދުﷲ ސަނީފް ގޮވާލައްވައިފި އެވެ. އެއާކު އެމްޑީޕީގެ ދީނީ ކޮމެޓީ އެކުލަވައިލަން ވެސް އޭނާ އެދި ވަޑައިގަތެވެ.\n"ހިސާން ބިލު" ގެ ބަހުސް މިއަދު މަޖިލީހުގައި ފަށާފައިވާއިރު އެ ބިލުގެ ބޭނުމަކީ ނަފުރަތުގެ އަމަލުތަކަކީ ޖިނާއީ ކުށެއްގެ ގޮތުގައި ކަނޑައެޅުން ކަމަށް ބުނެފައި ވެއެވެ. ނަފުތަރުގެ ބަސްތައް މިފަހުން އާންމުކޮށް ބޭނުން ކުރަނީ ނުރައްކާތެރި ހަތިޔާރެއްގެ ގޮތުގައި ބޭނުންކޮށް އެތައް ބައެއްގެ ލޭ ހުއްދަ ކޮށް ގާނޫނުގެ ބޭރުން މީހުން މަރަން ގޮވާލުމަށް ކަމަށް ހިސާން ތުހުމަތު ކުރައްވަ އެވެ.\n"ހިސާން ބިލު" މަޖިލީހަށް ފޮނުވި ހިސާބުން ބިލާ ދެކޮޅުކަން ހާމަ ކުރައްވާފައިވާ ސަނީފު މިއަދު "ހިސާން ބިލު" ބަހުސްގައި ބައިވެރިވެ ވަޑައިގެން ވަނީ އެނާ "ހިސާން ބިލު" ބަލައި ނުގަންނަ ސަބަބުތައް ސާފު ކޮށްދެއްވާފަ އެވެ.\nބިލުގައި އާންމު ތަނެއްގައި ވަކި މީހަކީ އިސްލާމްދީނާ ހިލާފަށް އުޅޭ ނުވަތަަ އިސްލާމްދީނާ ދެކޮޅު މީހެއް ކަމަށް ތުހުމަތު ކުރުމާއި އިސްލާމީ އަގީދާއާ ގުޅުވައި މުޖުތަމައުގައި މީހަކާމެދު ނަފްރަތު އުފެއްދުން އުފެއްދުން ކުށަކަށް ހަދާފައި ވެއެވެ. ނަމަވެސް ބިލުގައި އެ މާއްދާ އެގޮތަށް އޮތުމުން އޭގެ މާނަަ ވަރަށް ފުޅާކޮށް މާނަ ކުރެވިދާނެ ކަމަށް ސަނީފް ވިދާޅުވި އެވެ.\n"މިކަމާ ގުޅިގެން އިސްލާމް ދީނާ ހިލާފަށް އުޅޭ މީހެކޭ އިސްލާމް ދީނާ ދެކޮޅު މީހެކޭ ތިޔަބޭފުޅުން ތިޔަ ވާހަކަ ދައްކަނީ ނޫނީ އިސްލާމް ދީނަށް އަރައިގަނެވޭނެ ކަންތައްތަކެކޭ ތިބޭފުޅުން ތިޔަ ވިދާޅުވަނީ މި ބާވަތުގެ އިބާރާތުން ބުނެވިއްޖިއްޔާ އެއީ ގާނޫނީ ކުށެއްގެ ތެރެއަށް ފޯލްވުން ކަމަށް ބެލި ދާނެ،" ސަނީފް ވިދާޅުވި އެވެ.\n"ހިސާން ބިލް" ގެ ސަބަބުން ހިޔާލުފާޅު ކުރުމުގެ މިނިވަންކަމަށް ހުރަސް އެޅި އެއީވ ޑިމޮކްރަސީއާ ބީރައްޓެހި އެއްޗެކަަށް ވެދާނެ ކަމުގެ ކަންބޮޑުވުން ވެސް ސަނީފް ފާޅު ކުރެއްވި އެވެ. އޭނާ ވިދާޅުވީ ހިޔާލު ފާޅުކުރުމުގެ މިނިވަން ކަން ފުޅާކޮށް އޮންނަން ޖެހޭނެ ކަމަށެވެ.\n"އިސްލާމްދީނުގެ އަގީދާއާއި ގުޅުވައިގެން މުޖުތަމައުގެ މީހަކާމެދު ނަފްތަރު އުފެއްދުންކަމުގައި މީގަައި ބެލެވިދާނެ\nޒިނޭ ކުރާމީހާ ޒިނޭ ކޮށްފިކަމަށް ބުނާ ހިނދުގައި ނުވަތަަ ރާ ބުއި މީހާ ރާ ބޮއެފި ކަމަށް ބުނާ ހިނދެއްގައި... ރާއްޖޭގައި މިބީދައިން ބިލެއް ފާސް ކޮށްފި ކަމަށް ވާނަމަ ރާއްޖޭގެ ޖަލުތަކުގައި ސިޔާސީ މަގުސަަދަކަށްޓަކައި ސިޔާސީ ކުށްވެރިން ރާއްޖޭގެ ޖަލުތަކުގައި ފުރާލެވިގެން ދާނެކަމީ މި ބިލުން އަޅުގަނޑަށް ފެންނަން އޮތް ހަގީގަތް،" ސަނީފް ވިދާޅުވި އެވެ.\nއާންމު ތަނެއްގައި ވަކި މީހަކީ އިސްލާމްދީނާ ހިލާފަށް އުޅޭ ނުވަތަަ އިސްލާމްދީނާ ދެކޮޅު މީހެއް ކަމަށް ތުހުމަތު ކުރުމާއި އިސްލާމީ އަގީދާއާ ގުޅުވައި މުޖުތަމައުގައި މީހަކާމެދު ނަފްރަތު އުފެއްދުން ކުށަކަށް ހެދުން އުނި ކުރަން ސަނީފް އެދިވަޑައިގެންނެވި އެވެ.\nއޭނާ ވިދާޅުވީ އެމްޑީޕީގައި ދީނީ ގޮތުން މަޝްވަރާ ކުރަން އޮންނަ ކޮމެޓީގައި އެއްވެސް މެމްބަރެއް ނެތި ފަސް އަހަރު ދުވަސްވެފައި ވާއިރު އިސްލާމް ދީނާ ގުޅޭ ކަންކަމުގައި ގޮތެއް ނިންމަން ޖެހޭނީ އެ ކޮމެޓީން ކަމަށެވެ. އެ ކޮމެޓީ އަލުން އެކުލަވާލައި ބިލު އަނބުރާ ގެންދަން ވެސް އޭނާ ސަރުކާރަށް އޭނާ ގޮވާލެއްވި އެވެ. އަދި ވިދާޅުވީ އެހެންނޫނީ އިސްލާމްދީނުގެ ދިފާއުގައި މަސައްކަތްކުރާ މީހުންގެ އަތް ފައި ބަނދެވިގެން ދާނެ ކަމަށެގވެ.\nމާލޭގައި މަޖާކުރާ މަރުކަޒެއް އަޅަން އެމްޑީޕީން މިއަހަރު ހުށަހެޅި ގަރާރާ ދެކޮޅު ހެއްދެވި ހަމައެކަނި އެމްޑީޕީގެ މެމްބަރަކީ ވެސް ސަނީފެވެ.\nސަނީފް މިއަދު ބަހުސްގައި ވާހަކަފުޅު ދައްކަވަމުން ދަނިކޮށް ބިލެއްދޫ ދާއިރާގެ އެމްޑީޕީ މެމްބަރު އަހުމަދު ހަލީމު (ދޮންބިލެތް) ވަނީ ނިޒާމީ ނުކުތާ ނަންގަވައި އޭނާގެ ވާހަކަތަކަށް ހުރަސް އަޅުއްވައިފަ އެވެ. އަދި ބިލުގެ ސަބަބުން އަގީދާއަށް ހުރަސް ނޭޅޭނެ ކަަމަށާއި އަދި ހަމައެކަނި ހުއްޓުވާނީ މީހުންގެ މެދުގައި ނަފްތަރު އުފެއްދުމާއި މީހުންގެ ލޭ ހުއްދަ ކުރުން ގޮވާލުން އެކަނިކަމަށް ވިދާޅުވި އެވެ.\nހިިސާން ހުސައިން ދީނީ އިލްމުވެރިން ދީނަށް ފުރައްސާރަ ކުރުން


ހައްދުންމަތީ ދަނބިދޫ ކައުންސިލްގެ އިދާރާ\nމިކައުންސިލްގެ ހުޅަނގުބައި ޢިމާރާތް ކުރުމާއި ބެހޭ\n15 ސެޕްޓެންބަރު 2019ގައި އާންމުކުރެވުނު އިޢުލާން ނަންބަރު (IUL)396-A/2019/31 ގުޅިގެން މަޢުލޫމާތު ސާފުކުރުމަށް އެކަށީގެންވާވަރަށް މީހުން ހާޟިރުނުވުމުގެ ސަބަބުން އެ އިޢުލާން ބާޠިލުކޮށް އަލުން މިކައުންސިލް އިދާރާގެ ހުޅަނގުބައި އަމިއްލަ ތަކެތީގައި ކައުންސިލް އިދާރާއިން އަންގާ ގޮތެއްގެ މަތިން ޢިމާރާތް ކޮށްދޭނެ ފަރާތެއް ހޯދުމަށް ބޭނުންވެއްޖެއެވެ.\nވީމާ، މިކަން ކުރުމަށް ޝައުޤުވެރިވެ ލައްވާ ފަރާތްތަކުން 09 އޮކްޓޫބަރު 2019 ބުދަ ދުވަހުގެ 11:00 އަށް މިކައުންސިލަށް ވަޑައިގެން މަޢުލޫމާތު ސާފު ކުރެއްވުމަށް ފަހު 16 އޮކްޓޫބަރު 2019 ވާ ބުދަ ދުވަހުގެ 13:00 އަށް މިއިދާރާއަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ.\nނޯޓް: މައުލޫމާތު ސާފުކުރެއްވުމަށް ވަޑައިގަންނަވާއިރު އައި.ޑީ.ކާޑު ހިއްޕަވައިގެން ވަޑައިގަތުމަށް ދަންނަވަމެވެ. އަންދާސީ ހިސާބު ހުށަހަޅުއްވާއިރު އައި.ޑީ. ކާޑުގެ ސާފު ކޮޕީއެއް އަންދާސީ ހިސާބާއެކު ހުށަހަޅަންވާނެއެވެ. ބަދަލުގައި މީހަކު ފޮނުއްވާނަމަ ސިޓީއެއް ގެންނަވަން ވާނެއެވެ. އަދި މައުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކަށް އެސްޓިމޭޓް ހުށަހެޅުމުގެ ފުރުސަތު ނުދެވޭނެ ވާހަކަ މައުލޫމާތަށްޓަކައި ދެންނެވީމެވެ.\nސުންގަޑި: 09 އޮކްޓޫބަރު 2019 1100\n- މިކައުންސިލްގެ ހުޅަނގުބައި ޢިމާރާތް ކުރުމާއި ބެހޭ


Raees Nasheed ge roadha kurukohllevun: Hageegee Jazeera Raajjeyge misaaleh!\nރައީސް ނަޝީދުގެ ރޯދަ ކުރުކޮށްްލެއްވުން: ހަގީގީ ޖަޒީރާ ރާއްޖޭގެ މިސާލެއް!\n-3months ago 8 - މުއައްލިމް އިބްރާހިމް\nކުރީގެ ރައީސް އަދި މައްްޗަންގޯޅި މެދު ދާއިރާގެ އިންތިޚާބީ މެންބަރ މުހައްމަދު ނަޝީދު އިސްލާހީ ހަރަކާތްތައް ފެއްޓެވި އިރުގައިވެސް، ގިނަބަޔަކަށް އެމަނިކުފާނުގެ ފަަހަތްޕުޅަށް އަރާވަޑައިގަނެވުނު އެއް ސަބަބަކީ އެމަނިކުފާނުގެ ސާދާ ކަމެވެ. މާލޭގެ ގަދަރުވެރި އާއިލާއަކަށް ނިސްބަތްވެ ވަޑައިގެންނެވިޔަސް، އަބުއިކަމެއް އެމަނިކުފާނު ނުދައްކަވާތީއެވެ. ފަހަރުގައި އެމަނިކުފާާނުގެ ތަބިއްޔަތުގައި ކިބުރުވެރިކަމުގެ ސިފަނެތީއެވެ.\nއަބަދުވެސް ރައީސް ނަޝީދު ފާހަަގަކުރެވިފައިވަނީ ވީ މިންވަަރަކުން އާންމު ފަރުދެއްހެން ދިރިއުޅުއްވަން ބޭނުންފުޅުވާ ފަރާތެއްގެ ގޮތުގައެވެ. މިހާާރުވެސް އެމަނިކުފާނަކީ ބައެއް ފަހަރަށް ފައިިމަގުގައި އުޅުއްވާ، ސައިހޮޓާތަކަށް ވަޑައިގަންނަވާ އަދި ރަށްރަށުގެ ބަނދަރުމަތީގައި ހުންނަ ހަރުގެތަކުގައި މީހުންނާއި ވާހަކަފުުޅު ދައްކަވާ އަދި ރާޒުވާ ކުޅުއްވާ ހައްދަވާ ބޭފުޅެކެވެ.\nމި ރޯދަމަހުގައިވެސް އެމަނިކުފާާނުގެ ސާދާާކަމާއި ހިތްތިރިކަމުގެ މިސާލުތައް ދަނީ ފެންނަމުންނެވެ.\nއެގޮތުން ރަމަޟާންމަހުގެ ފުރަތަމަ ދުވަހުގެ ހަވީރު ރޯދަކުުރުކޮށްލެއްވުމަށް އެމަނިކުފާނު ވަޑައިގެންނެވީ މާލޭ ބަނދަރުމަތީ ސަރަހައްދަށެވެ. އެތަނަށް ވަޑައިގެން ބާޒާރުމަތީގެ އަގުތައް ބައްލަވާލައްވާ، އެ ސަރަހައްދުގައި ތިބި މީހުންނާާއި ވާހަކަފުުޅު ދެއްކެވިއެވެ. ބައެއް ދޯނިތަކަށް އަރާވަޑައިގެން، އެ ދޯނިތަކުގައި ތިބި ފަރާތްތަކާއި ވާހަކަފުޅު ދެއްކެވިއެވެ. މިއީ ފަހުގެ ތާރީޚެއްގައި ރާއްޖޭގެ ރައީސްކަން ކުރެއްވި ބޭފުޅަކު މިފަދައިން އަމަލުކުރެއްވި ފުރަތަމަ ފަހަރެެވެ. ބައެއްފަރާތްތަކަށް މިއީ ކަންދެއްކުމުގެ ސްޓަންޓެކެވެ. އަނެއް ފަރާތްތަކަށް މިއީ ހިތްތިރިކަމުގެ ނަމޫނާއެކެވެ.\nއިއްޔެއަކީ އެމަނިކުފާނުގެ ރޯދަކުރުކޮށްލެއްވުމުގެ ޕްރޮގްރާމަށް އިތުރުވެގެންދިޔަ އާބޮޅެކެވެ. ބޮޑީގާޑާއި އެކު ސައިކަލުން ވަޑައިގެން، މާލޭ އުސްފަސްގަނޑުގައި މަޑިއެއްލަން ތިބި ކުޑަކުދިންނާއި އެކު މަޑިއެއްލެއްވީއެވެ. އެ ކުދިންނާާއި އެކު ސަކަރާތް ޖައްސަވާ، ރައީސަކީ އެންމެންގެ ރައީސެއްކަން އަމަލީ މިސާލުން ދައްކުވައިދެއްވީއެވެ. އެމަނިކުފާނު އެތަނަށް ވަޑައިގަތީ މާ ބައިވަރު ސެކިއުރިޓީންނާއި އެކުވެސް ނޫނެވެ. ހިތްތިރިކަމާއި އެކު އެހެނިހެން ފަރާތްތަކާއި އެއްފަދައިން މަޑިއެއްލުމަށްފަހު ގެއަށް ވަޑައިގެންނެވީއެވެ.\nރައީސް ނަޝީދުގެ ދުޝްމަނުންވެސް އެއްބަސްވާ ވާހަކައެއް އޮވެއެވެ. އެއީ އެމަނިކުފާނަކީ ހިތްތިިރި، އެންމެންނާއި ގުޅޭ ބޭފުޅެެއް ކަމަށެވެ. އެއީ އެމްޑީޕީގެ ޖަޒީރާ ރާއްޖޭގެވެސް ތަޞައްވުރޭ ބައެއް ފަރާތްތަކުން ބުނެއެވެ. ވެރިންނަކީ ރައްޔިތުންނާއި އެއްހަމައެއްގައި ތިބޭ، އެފަރާތްތަކުގެ ހަގީގީ ޚާދިމުންނަށް ވުމެވެ.\nއިސްލާމްދީނުގެ ޙުކުމް ތަކާ އިދިކީލި ޚިޔާލުގެ މީހުން ކޮންއުޅޭ ކަންކަން އިޝްތިހާރު ނުކުރާނެ އެކަމަށް ވާގި ދޭ ބަޔަކު ނޫނިއްޔަކާ! ލާ ޝައްކު!!!\nވ ހިތްތިރި ބޭފުޅެއް..ނަމަވެސް ނިދީގައި ކަމެއް ދިމާވެގެން ސެއިޚުންނަށް ގުޅުމުން ﷲ އެންގެވިގޮތެއް ނުވަތަ ދީނުގައިވާ ގޮތެއް އެބޭފުޅުން ސާފުކޮށްދެއްވައި އެކަމަށް ޝެއިޚުން ޖަވާބު ދެއްވާނެކަމަށާއި ނަމަވެސް އަހަރެމެން އަތުގައި ނެތީ ނުވަތަ ކިޔައިދޭން ނޭގެނީ އެހެން ގޮތެއްކަމަށާއި އެހެންކަމުން އެކަމަށް ހައްލެއް ހޯދަން ވިސްނަން ވެއްޖެކަމަށް ޑެންމާރކުގައި ބުމުމުން އަންނިގެ ދިނާ އިދިކީލަ ވިސްނުން އެގިއްޖެ..ކިތައްމެ ވަރަކަށް ނަމާދުކޮށް މިސްކިތްތައް އެޅިދާނެ ނަމަވެސް ދީނާއި ބީރައްޓެއްސެއް ގޮތަށް ސިފަވަނީ...\nމީތަ ރައީސަކީ އަމަލީ ގޮތުން އެއްމެންގެ ރައިސެއްކަށް ދެއްކެވީއޭ ލިޔެވިފަ އޮތީމަ .\nހިއްތިރޯކީއެއްނޫޫން ރައްޔިތުންގުބޯހައްދައިގެން އޭނަގެޕޮރްޕެގެންޑާ ހިންގަންއެއުޅެނީ މޮގައުމުގަ\nޙިތް ތިރި އެކަމް ވެރިކަން ކުރާކަށް ރަނގާޅެއްނޫން!\nކަން ދެއްކުން ހަމަ!\nވޮއިސް އެބަ ރަނގަޅުވޭ\nދިވެހިންނަށް ލިބިފައިވާ މިނިވަންކަން ގެއްލެން އެއްވެސް ދިވެއްސަކު ނޭދޭނެ: ރައީސް ނަޝީދު24 weeks ago\nދަށު ކޯޓުގައި އޮތް މައްސަލައެއް ސުޕްރީމް ކޯޓަށް ގެންދިއުމަކީ ގާނޫނު އަސާސީއާ ހިލާފު ކަމެއް: ރައީސް ނަޝީދު01 month ago\nމިނިވަން މުއައްސަސާތަކުގެ ވެރިން ކޮމެޓީގައި ދޮގު ހަދާނަމަ ދައުވާކުރާނަން: ރައީސް ނަޝީދު 1 1 month ago\nއިމްރާންގެ ދިފާއުގައި ރައީސް ނަޝީދު ނުކުންނަވައިފި21 month ago